SUULINE KÜSIMUS H-0247/10
Küsimuste tunniks osaistungjärgul - juuni 2010
vastavalt kodukorra artiklile 116
esitaja:
Konrad Szymański
Euroopa Komisjonile
Teema: Mootorsõidukite grupierandi määruse nr 1400/2002 aegumine
Seoses mootorsõidukite grupierandi määruse nr 1400/2002 peatse aegumisega avaldas komisjon uue mootorsõidukite grupierandi määruse eelnõu ja sellele lisatavate suuniste eelnõu.
Kuidas kavatseb komisjon tagada sõltumatute tootjate ja remonditöökodade kaitse?
Kuidas kavatseb komisjon tagada, et grupierandi lepingu sõlmimise korral täidaksid lepinguosalised sätteid, mis käsitlevad kõigi sõltumatute turuosaliste juurdepääsu tehnilisele teabele?
Kuidas kavatseb komisjon tagada, et peetakse kinni keelust, mille kohaselt ei tohi sõiduki garantiid siduda kohustusega teha sõiduki teenindus-, hooldus- ja remonditöid üksnes tootja volitatud töökodades?
EÜT L 203, 1.8.2002, lk 30.
