Teisipäevasel täiskogul: tuumarelvastus, vasikaliha, lennuohutus
Institutsioonid
2007-03-14 - 16:46
Euroopa-ülesed litsentsid online-muusikale?
Teisipäevane täiskogu istung Strasbourgis oli parlamendiliikmete jaoks töine - arutati mitmeid erinevaid teemasid nagu ELi lennufirmadele USA turu suurem avamine ning tuumarelvastuse vähendamine ja desarmeerimine.
Samuti pidasid parlamendiliikmed aru, kui noore veise liha saab pidada vasikalihaks ning kuidas kaitsta paremini Euroopa lennureisijate ohutust.
Parlament võttis vastu raporti online-muusika autoriõiguste turu kohta.
Parlament võttis suure häälteenamusega vastu tuumarelvastuse vähendamise ja desarmeerimise alase raporti, milles pöörduti nende riikide poole, kes ei austa tuumarelvastuse vähendamise programmi.
Euroopa Parlament avaldas soovi olla seotud 2010. aastasse plaanitud tuumarelvastuse vähendamise ülevaate konverentsi organiseerimises.
Parlament soovib saata oma esindajad ELi delegatsiooniga Viini, kus 30. aprillist 11. maini toimub konverentsi ettevalmistuskoosolek.
Kui vana on vasikas?
Eile õhtul arutasid parlamendiliikmed ka kuni 12 kuu vanuste veiste liha turustamise küsimust.
Nimelt on tekkinud olukord, kus erinevaid riike külastades ei tea, kui vana looma kutsutakse seal riigis vasikaks ja mida see loom tavatses oma eluajal süüa.
Sellel kõigel on oma mõju liha värvile, maitsele ja pehmusele, mis tähendab, et vasikaliha ostes ei tea tarbija tegelikult, mida ta täpselt saab.
Parlament toetab komisjoni ettepanekut luua selgemad reeglid.
Samas tegid parlamendiliikmed ettepaneku kehtestada liikmesriikidele teatud karistusi, juhul kui ei suudeta eeskirju täita.
Kolmanda olulisema teemana arutas parlament Euroopa Lennuohutusameti ülesandeid ja vastutust.
2002. aastal loodud ameti pädevust otsustati laiendada, et kaitsta paremini Euroopa lennureisijate ohutust.
Samuti anti lennuohutusametile õigus trahvida lennuettevõtteid või teisi lennundusega seotud osapooli, kui ohutusstandardeid ei täideta.
Hääletus selle raporti üle toimub kolmapäevasel istungil.
Online-muusika autoriõigused
Lisaks võtsid parlamendiliikmed vastu omaalgatusliku raporti online-muusika teenuste autoriõiguste turu konkurentsile avamise kohta.
Parlamendiliikmed ei ole rahul komisjoni ettepanekuga luua Euroopa-ülesed litsentsid, mis lubaksid artistil valida ise omale autoriõiguste haldaja, hoolimata sellest, missuguses riigis artist asub.
Parlamendi hinnangul see pigem kahjustab artistide huvisid.
Parlamendiliikmed soovivad "kontrollitud konkurentsi" ning õigusakti ettepanek loetaks kaasotsusmenetluse alla.
Parlament tahab olla kindel, et autoriõigusi hallatakse õigesti, arvestades osapoolte huvisid.
20070308STO03939 Otseülekanne istungilt Leping USAga tooks odavamad lennud, kuid ka keskkonnaohu Sooline võrdõiguslikkus parlamendi luubi all EP: Sidusmuusikateenuste osas on vaja siduvat seadusandlust Täiskogu eelinfo - Strasbourg 12.-15.märts 2007
ET
1
PHOTO
20070314PHT04131.jpg
ET
2
LINK
/eplive/public/freetext_page_direct/20061120FTX00012-2101/default_et.htm
-//EP//TEXT IM-PRESS 20070308STO03938 0 NOT XML V0//ET
-//EP//TEXT IM-PRESS 20070308STO03932 0 NOT XML V0//ET
-//EP//TEXT IM-PRESS 20070309IPR04001 0 NOT XML V0//ET
-//EP//TEXT IM-PRESS 20070228BRI03712 FULL-TEXT NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
