SUULINE KÜSIMUS H-0143/10
Küsimuste tunniks osaistungjärgul - aprill 2010
vastavalt kodukorra artiklile 116
esitaja:
Georgios Papastamkos
nõukogule
Teema: Euroopa Liidu ja Maroko vaheline põllumajandustoodetega kauplemise leping
17. detsembril 2009. aastal allkirjastasid komisjon ja Maroko pädevad ametiasutused kooskõlastatud protokolli ning lõpetasid sellega põllumajandus- ja kalandustoodete kahepoolse kaubanduse tingimuste parandamiseks peetud läbirääkimised.
On teada, et Euroopa Liitu kuuluvad Vahemere riigid ja Vahemere piirkonna kaguosa riigid toodavad samadel ajavahemikel palju sarnaseid kaupu.
Lisaks peavad Euroopa tootjad muu hulgas täitma rangeid nõudeid toodete ohutuse ja kvaliteedi osas.
Mida arvab nõukogu kõnealusest lepingust ja eelkõige mõjust, mida Euroopa Liidu turu suurem avamine komisjoni läbiräägitud tingimuste kohaselt võib avaldada Euroopa põllumajandusele?
