SUULINE KÜSIMUS ARUTELUGA O-0095/05
vastavalt kodukorra artiklile 108
esitaja:
Philippe Morillon
Kalanduskomisjon i nimel
nõukogule
Teema: Vahemere kalavarude haldusmeetmete vastuvõtmine
Aprillis võttis Euroopa Parlament vastu raporti ettepaneku kohta võtta vastu nõukogu määrus, mis käsitleb Vahemere kalavarude säästvat kasutamist puudutavaid haldusmeetmeid.
Kõnealune raport oli parlamendi ja Euroopa Komisjoni vahelise kokkuleppe tulemus, mis lõpetas ummikseisu ettepanekus enam vaidlust tekitanud punktides, kus mõlemad pooled on teadlikud, et Vahemere piirkonda ei saa välja jätta ühise kalanduspoliitika säästva arengu suunistest, mis on uuenenud ühise kalanduspoliitika põhieesmärk, eriti arvestades, et ainsad Vahemere kalavarude haldusmeetmeid reguleerivad õigusaktid pärinevad 1994. aastast, kui seda peeti ühenduse teistes vetes kehtivate vastutustundliku kalapüügi standarditest teatud mõttes eraldiseisvaks.
Nõukogu pole ikka veel jõudnud otsusele kõnealuse ettepaneku osas.
Kuna käesoleva määruse vastuvõtmise ebaõnnestumine võib tähendada, et EL ei austa rahvusvahelisi kokkuleppeid, mida ta on ise inspireerinud, siis kas eesistuja oskab öelda, millal kavatsetakse kõnealune ettepanek vastu võtta?
