P6_TA(2005)0120
Rumeenia Vabariigi Euroopa Liidu liikmeks saamise taotlus ***
A6-0083/2005
Euroopa Parlamendi õigusloomega seotud resolutsioon Rumeenia Euroopa Liidu liikmeks saamise taotluse kohta (AA1/2/2005 - C6-0086/2005 - 2005/0902(AVC))
(Nõusolekumenetlus)
Euroopa Parlament
, –
võttes arvesse Rumeenia Euroopa Liidu liikmeks saamise taotlust;
–
võttes arvesse nõukogu esitatud nõusoleku saamise taotlust vastavalt ELi lepingu artiklile 49 ( C6-0086/2005 );
–
võttes arvesse komisjoni arvamust (KOM(2005)0055);
–
võttes arvesse Rumeenia Euroopa Liiduga ühinemise lepingu projekti;
–
võttes arvesse Euroopa Parlamendi presidendi ja komisjoni presidendi vahelist kirjavahetust Euroopa Parlamendi täieliku kaasamise kohta iga ühinemislepingu kaitseklausli rakendamise võimaliku kaalumise korral;
–
võttes arvesse oma 13. aprilli 2005. aasta resolutsiooni Bulgaaria ja Rumeenia ELiga ühinemise finantsmõjude kohta Vastu võetud tekstid, P6_TA(2005)0116.
;
–
võttes arvesse kodukorra artiklit 75 ja artikli 82 lõiget 6;
–
võttes arvesse välisasjade komisjoni soovitust ( A6-0083/2005 );
A.
arvestades, et kandidaatriikide vastuvõtmistingimused ja kandidaatriikide ühinemisega kaasnevad muutused on sätestatud ühinemislepingus ning et lepingusse mis tahes oluliste muudatuse tegemiseltuleb Euroopa Parlamendiga konsulteerida;
B.
arvestades, et nõukogu ja komisjon peavad kaasama Euroopa Parlamendi täiel määral Rumeenia ühinemisprotsessi edasisse käiku ja otsuse tegemisse, juhul kui Rumeenia ühinemisel peaks rakendatama ühinemislepingus sisalduvaid kaitseklausleid;
C.
arvestades, et käesolevale nõusolekule eelnes mõlema eelarvepädeva institutsiooni ühine kokkulepe ühinemislepingus sisalduva finantspaketi kohta ning deklaratsiooni vastuvõtmine selle eelarveliste ja institutsionaalsete tagajärgede kohta;
1.
annab nõusoleku Rumeenia Euroopa Liidu liikmeks saamise taotlusele;
2.
teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide valitsustele ja parlamentidele ning Rumeenia valitsusele ja parlamendile.
