10.1.2012 B7-0002/2012 RESOLUTSIOONI ETTEPANEK vastavalt kodukorra artiklile 120
Vahemere piirkonna karjatamisradade ajaloo-, majandus-, tootmis- ja kultuuripärandi kaitse
Sergio Paolo Francesco Silvestris
PE479.439v01-00 B7‑0002/2012 Euroopa Parlamendi resolutsiooni ettepanek Vahemere piirkonna karjatamisradade ajaloo-, majandus-, tootmis- ja kultuuripärandi kaitse kohta
Euroopa Parlament ,
– võttes arvesse kodukorra artiklit 120,
A. arvestades, et karjatamisrajad on juba pronksiajast kuni keskaja ja 19. sajani esimese pooleni moodustanud teede võrgustiku, mille tekke dikteeris liikumine, rändkarjatamine ja tegevuskoht ning on Vahemere piirkonna rahvaste oluline ajaloopärand, mida tuleb kaitsta;
B. arvestades, et karjatamisradade võrgustikke leidus sellistes Vahemere maades, nagu Hispaania, Itaalia ja Kreeka, ning veel tänapäevalgi kasutavad neid radu viimased veiste rändkarjatamisega tegelevad karjused;
C. arvestades, et karjatamisrajad on olulised eelkõige keskkonna ja majanduse seisukohast ning neil võib olla ka turistidele huvipakkuv ja turismi edendamise aspekt;
D. arvestades, et sellised rajad on tõelised teed, ka piirkonnas paiknevate vanade talude, eelkõige kohalike tõugude kasvatamisega tegelevate talude ühendamise seisukohast;
1. kutsub üles tunnustama karjatamisradade ajaloolist ja tootmis-majanduslikku väärtust, mis hoiab üleval mälestust Vahemere piirkonna iidse karjatamistraditsiooni kultuuripärandist;
2. kutsub üles võtma integreeritud meetmeid karjatamisradade säilitamiseks ja taastamiseks ning karjatamisradade võrgustiku parandamiseks, kuna neil on suur looduslik, ajalooline ja kultuuriline väärtus, mis aitab samuti edendada turismi ning asjaomaste piirkondade toitu ja veine.
