8.12.2005
RESOLUTSIOONI ETTEPANEK
vastavalt kodukorra IV lisa artiklile 6
Esitaja(d): Dariusz Maciej Grabowski, Gerard Batten, Godfrey Bloom, Jens-Peter Bonde, Graham Booth, Mario Borghezio, Martin Callanan, Sylwester Chruszcz, Derek Roland Clark, Paul Marie Coûteaux, Marek Aleksander Czarnecki, Ryszard Czarnecki, Nigel Farage, Maciej Marian Giertych, Daniel Hannan, Christopher Heaton-Harris, Roger Helmer, Georgios Karatzaferis, Roger Knapman, Urszula Krupa, Patrick Louis, Hans-Peter Martin, Jan Tadeusz Masiel, Michael Henry Nattrass, Bogdan Pęk, Mirosław Mariusz Piotrowski, Bogusław Rogalski, Leopold Józef Rutowicz, Kathy Sinnott, Matteo Salvini, Francesco Enrico Speroni, Jeffrey Titford, Witold Tomczak, Philippe de Villiers, John Whittaker, Thomas Wise, Bernard Piotr Wojciechowski, Andrzej Tomasz Zapałowski ja Vladimír Železný
Euroopa Liidu 2006. eelarveaasta üldeelarve projekti täies ulatuses tagasilükkamine
Euroopa Parlamendi resolutsioon Euroopa Liidu 2006. eelarveaasta üldeelarve projekti täies ulatuses tagasilükkamise kohta
Euroopa Parlament ,
–
võttes arvesse nõukogu koostatud 2006. eelarveaasta projekti ja selle teist lugemist;
–
võttes arvesse 2006. eelarveaasta eelarve esimest lugemist;
–
võttes arvesse 24. novembril 2005 lepitusmenetluse teel saavutatud üldist kompromissi;
–
võttes arvesse kodukorra artiklit 69 ja IV lisa artiklit 6,
A.
arvestades, et Euroopa Liidu ees seisavad järgmised väljakutsed:
▪ majanduskasvu aeglustumine;
▪ ELi äriühingute konkurentsivõime langus võrreldes Ameerika ja Aasia äriühingutega;
▪ töötus ja ühiskonna kasvav kihistumine rikasteks ja vaesteks;
▪ uute liikmesriikide majandusele tõuke andmiseks vajaliku tahte ja ideede puudumine, „kahekiiruselise“ Euroopa loomine ja sellest tulenev postkommunistlike riikide mahajäämus ning majanduslik sõltuvus;
▪ ELi liidrite surve Türgi ühinemisele, idee, millele seisab vastu enamik kodanikke, samas kui puudub tahe või strateegia ja seetõttu ka kava Ukraina ühinemise edendamiseks;
B.
arvestades, et 2006. aasta eelarvega ei tehta katset lahendada ülaltoodud küsimusi, vaid jätkatakse varasemate aastate strateegiat, mis seetõttu viib kasvu aeglustumiseni ja sotsiaalselt ning majanduslikult kahjutekitavate arenguteni;
C.
arvestades, et 2006. aasta eelarvekulud on struktureeritud peaaegu samamoodi kui eelmistel aastatel, mis tähendab, et suuri summasid kulutatakse piiratud majandusliku tasuvusega meetmetele ja samal ajal jääb vajaka vahenditest teadus- ja arendustegevuse, suurte infrastruktuuri projektide ja mahajäävate piirkondade ning riikide abistamise jaoks;
D.
arvestades, et 2006. aasta eelarve suuruse ja struktuuri juures ei võeta üldse arvesse asjaolu, et ELi on laiendatud 10 uue liikmesriigi võrra, või laienemise majanduslikku ja sotsiaalset mõju, mis peegeldub peamiselt erinevustes majanduslikus arengus ja tarbimise tasemes;
E.
arvestades, et eelarveprojektis ei võeta piisavalt arvesse asjaolu, et alates 2007. aastast ühineb ELiga veel kaks vaest riiki;
F.
arvestades, et 2006. aasta eelarves sisaldub rida mittevajalikke kulusid terve hulga nõustamisteenuste, edenduskampaaniate ja muu taolise näol koos suurenenud haldus- ja bürokraatlike kuludega; arvestades, et menetluste sujuvamaks muutmise ja lihtsustamise asemel teevad vastu võetud lahendused menetlusi kohmakamaks ja keerulisemaks,
1.
hindab 2006. aasta eelarveprojekti halvaks eelarveks, mis on vastuolus põhimõtteliste arusaamadega kiirest majanduskasvust, sotsiaalsest tasakaalust ja solidaarsusest mahajäävate piirkondade ja riikidega;
2.
lükkab eespool nimetatud põhjustel 2006. eelarveaasta Euroopa Liidu üldeelarve projekti tagasi;
3.
teeb presidendile ülesandeks edastada käesolev resolutsioon nõukogule ja komisjonile ja liikmesriikide parlamentidele.
