A6-0499/2007
10.12.2007
RAPORT
Ettepanek võtta vastu Euroopa Parlamendi ja nõukogu otsus, milles käsitletakse paindlikkusinstrumendi kasutusele võtmist
(KOM(2007)0786 – C6‑0450/2007 – 2007/2273(ACI))
Eelarvekomisjon
Raportöör:
Reimer Böge
PE 398.464v02-00
SISUKORD
EUROOPA PARLAMENDI RESOLUTSIOONI ETTEPANEK................................................3
LISA: EUROOPA PARLAMENDI JA NÕUKOGU OTSUS,....................................................5
SELETUSKIRI............................................................................................................................7
PARLAMENDIKOMISJONIS TOIMUNUD LÕPPHÄÄLETUSE TULEMUS.........................9
EUROOPA PARLAMENDI RESOLUTSIOONI ETTEPANEK
ettepaneku kohta võtta vastu Euroopa parlamendi ja nõukogu otsus, milles käsitletakse paindlikkusinstrumendi kasutusele võtmist
( KOM(2007)0786 – C6‑0450/2007 – 2007/2273(ACI) )
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2007)0786 - C6-0450/2007 );
– võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta, eriti selle punkti 27
ELT C 139, 14.6.2006, lk 1. ,
– võttes arvesse Euroopa Parlamendi 20. juuni 2007. aasta resolutsiooni Euroopa satelliitraadionavigatsiooni programmi (Galileo) rahastamise kohta 17. mai 2006. aasta institutsioonidevahelise kokkuleppe ja mitmeaastase finantsraamistiku (2007–2013)
Vastuvõetud tekstid, P6_TA(2007)0272 . alusel;
– võttes arvesse 2008. aasta üldeelarve projekti esimest lugemist Euroopa Parlamendis;
– võttes arvesse 23. novembril 2007. aastal toimunud eelarve lepituskohtumise tulemusi;
– võttes arvesse eelarvekomisjoni raportit ( A6‑0499/2007 ),
A. arvestades, et eelarvepädevad institutsioonid peavad ülemaailmse satelliitnavigatsioonisüsteemi (GNSS) programmide vajalikul määral rahastamist väga vajalikuks;
B. arvestades, et 2008. aasta eelarve koostamisel pöörati suurt tähelepanu kasvavatele vajadustele ühise välis- ja julgeolekupoliitika (ÜVJP) valdkonnas, eelkõige pidades silmas vajadust võtta kasutusele vajalikud rahalised vahendid ELi missiooniks Kosovos;
C. arvestades, et kaks eelarvepädevat institutsiooni otsustasid 23. novembri 2007. aasta eelarve lepituskohtumisel võtta kasutusele paindlikkusinstrumendi, et täiendada 2008. aasta eelarves järgmiste valdkondade rahastamist:
– Euroopa GNSS programmid (EGNOS-GALILEO) 200 miljoni euro suuruses summas;
– ÜVJP 70 miljoni euro suuruses summas,
1. märgib, et alamrubriigi 1a ja rubriigi 4 vastavad ülemmäärad ei võimaldanud Galileo ja ÜVJP piisavat rahastamist 2008. aastal;
2. tuletab meelde, et paindlikkusinstrument võeti eelmise finantsperspektiivi perioodil (2000-2006) kasutusele kuuel korral;
3. tervitab lepituskohtumisel saavutatud kokkulepet võtta paindlikkusinstrument kasutusele GNSS programmide ning ÜVJP toetuseks kogusummas 270 miljonit eurot;
4. rõhutab ühiseid jõupingutusi, mis on taganud piisavad rahalised vahendid uuteks ja praegusteks ÜVJP/EJKP missioonideks, eelkõige kavandatavaks ELi politseimissiooniks Kosovos;
5. kordab samas, et välistegevusega üldiselt ja eelkõige ÜVJP-ga ei ole pikemas perspektiivis piisaval määral arvestatud praegu määratletud nõudmistega võrreldes; on veendunud, et ÜVJP rahastamine kannatab selle struktuurilise probleemi tõttu ja et on vaja mitmeaastast lahendust eelseisvateks aastateks (mida näitab ka tõsiasi, et nii 2007. aasta kui 2008. aasta vajadused ületavad suuresti finantsraamistiku vastuvõtmise ajal tehtud aastaprognoose); soovib seetõttu, et komisjon ja nõukogu teeksid ettepanekud võimalike edasiste sammude kohta;
6. kiidab käesolevale resolutsioonile lisatud otsuse heaks;
7. teeb presidendile ülesandeks korraldada nimetatud otsuse avaldamine Euroopa Liidu Teatajas;
8. teeb presidendile ülesandeks edastada käesolev resolutsioon koos selle lisaga nõukogule ja komisjonile.
LISA: EUROOPA PARLAMENDI JA NÕUKOGU OTSUS,
18. detsember 2007,
milles käsitletakse paindlikkusinstrumendi kasutusele võtmist
EUROOPA PARLAMENT JA EUROOPA LIIDU NÕUKOGU,
võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta
ELT C 139, 14.6.2006, lk 1. , eriti selle punkti 27,
võttes arvesse komisjoni ettepanekut
ning arvestades järgmist:
23. novembri 2007. aasta lepitusnõupidamisel leppisid eelarvepädevad institutsioonid kokku võtta kasutusele paindlikkusinstrument, et täiendada järgmiste meetmete rahastamist 2008. aasta eelarvest:
– 200 miljonit eurot Euroopa GNSSi programmide (EGNOS, GALILEO) toetuseks;
– 70 miljonit eurot ühise välis- ja julgeolekupoliitika (ÜVJP) toetuseks,
ON VASTU VÕTNUD JÄRGMISE OTSUSE:
Artikkel 1
Euroopa Liidu 2008. aasta üldeelarves (edaspidi „2008. aasta eelarve”) kasutatakse paindlikkusinstrumenti 270 miljoni euro ulatuses kulukohustuste assigneeringutena.
Kõnealust summat kasutatakse järgmiste meetmete rahastamise täiendamiseks:
– 200 miljonit eurot Euroopa GNSSi programmide (EGNOS, GALILEO) rahastamise täiendamiseks (alamrubriik 1a, artikkel 06 02 10 Galileo programm);
– 70 miljonit eurot ÜVJP rahastamise täiendamiseks (rubriik 4, peatükk 19 03).
Artikkel 2
Käesolev otsus avaldatakse Euroopa Liidu Teatajas 2008. aasta eelarvega samal ajal.
Brüssel, 18. detsember 2007
Euroopa Parlamendi nimel Nõukogu nimel
president eesistuja
SELETUSKIRI
23. novembril toimunud lepituskohtumisel jõudsid Euroopa Parlament ja nõukogu kokkuleppele paindlikkusinstrumendi kasutuselevõtmise suhtes Galileo ja ÜVJP toetuseks.
Galileo – Mis puudutab Galileod, siis oli käesoleva aasta keskel selge, et avaliku sektori vahendid oleksid olnud ainsad Galileo rahastamise allikad.
Euroopa Parlament väljendas oma 20. juuni 2007. aasta resolutsioonis vastuseisu Galileo segarahastamisele ühenduse eelarvest ja valitsustevahelistest vahenditest.
Parlament toetas eelarvemenetluse käigus esimesel lugemisel komisjoni ettepanekut mitmeaastase finantsraamistiku läbivaatamiseks.
Nõukogu oli selle seisukoha vastu ja Galileo rahastamist käsitleti lepitusmenetluse käigus.
Lisaks mitmeaastase finantsraamistiku läbivaatamisele ja vahendite ümberpaigutamisele ning prioriteetide muutmisele alamrubriigi 1a all tundus olevat selge, et Galileo toetuseks on vaja täiendavaid assigneeringuid.
Nende vahendite andmiseks otsustasid mõlemad eelarvepädevad institutsioonid võtta kasutusele paindlikkusinstrument 17. mai 2006. aasta institutsioonidevahelise kokkuleppe punkti 27 kohaselt.
ÜVJP – ÜVJP rahastamine oli 2007. aastal jätkuva arutelu ja kaalutlemise teema.
Uute vajaduste (eelkõige seoses Kosovo ja kavandatava ELi politseimissiooniga, aga ka seoses muude missioonidega, nt EUPOL Afganistan) rahastamise ülesannet oli selgelt raske ühitada rubriik 4 piiratud rahastamisruumiga ELi eelarves.
Selle ja loomulikult nende rahaliste vajaduste aluseks olevate poliitiliste ja nn maalähedaste küsimuste üle vaieldi tuliselt terve aasta.
Selles osas olid aasta jooksul toimunud viis kohtumist parlamendi välis- ja eelarvekomisjonide ning nõukogu vahel äärmiselt kasulikud ja väga konstruktiivsed.
Igati tuleb tervitada seda, et novembris toimunud lepituskohtumisel suudeti saavutada lõplik kokkulepe võtta paindlikkusinstrument kasutusele 70 miljoni euro suuruses summas ja määrata koguassigneeringuteks 285 miljonit eurot.
Raportöör rõhutab sellele vaatamata, et struktuurne puudujääk, mis selles valdkonnas tundub olevat (aastased summad nii 2007. kui 2008. aastal on kaugelt suuremad kui esialgne prognoos), on eelarvepädevate institutsioonide jaoks tõeline probleem.
Raportöör on kindlalt arvamusel, et seda tuleb eelolevatel aastatel praeguse finantsperspektiivi läbivaatamise protsessi osana või koguni sellele eelnevates ettepanekutes arvesse võtta.
Pärast pikki läbirääkimisi lähenesid nõukogu seisukohad parlamendi nõudmistele.
Nõukoguga saavutatud kokkulepe rahastada Galileod ja ÜVJP-d paindlikkusinstrumendi kaudu on rahuldav.
Paindlikkusinstrumendi aastane ülemmäär on 200 miljonit eurot.
Kasutamata jääva osa sellest aastasest summast võib kanda üle aastasse n+2.
Kuna paindlikkusinstrumenti möödunud aastal ei kasutatud, võimaldas lepitusmenetluse käigus saavutatud kokkulepe näha ette 200 miljoni euro eraldamise Galileole ja 70 miljoni euro eraldamise ÜVJP-le.
Raportöör soovitab resolutsiooni projektile lisatud komisjoni otsuse ettepaneku vastu võtta.
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
10.12.2007
Lõpphääletuse tulemused
+:
–:
0:
25
Lõpphääletuse ajal kohal olnud liikmed
Richard James Ashworth, Reimer Böge, Simon Busuttil, Joan Calabuig Rull, Paulo Casaca, Brigitte Douay, Göran Färm, Salvador Garriga Polledo, Ingeborg Gräßle, Catherine Guy-Quint, Jutta Haug, Anne E. Jensen, Alain Lamassoure, Janusz Lewandowski, Vladimír Maňka, Francesco Musotto, Gianni Pittella, Margaritis Schinas, Esko Seppänen, László Surján, Gary Titley, Helga Trüpel, Kyösti Virrankoski, Ralf Walter
Lõpphääletuse ajal kohal olnud asendusliige/asendusliikmed
Esther De Lange
Lõpphääletuse ajal kohal olnud asendusliige/asendusliikmed (kodukorra art 178 lg 2)
