A6-0494/2008
10.12.2008
***I
RAPORT
Ettepanek võtta vastu Euroopa Parlamendi ja nõukogu direktiiv, millega muudetakse direktiivi 1994/19/EMÜ hoiuste tagamise skeemide kohta seoses hoiuste tagamise ulatuse ja hüvitamise tähtajaga
(KOM(2008)0661 – C6‑0361/2008 – 2008/0199(COD))
Majandus- ja rahanduskomisjon
Raportöör:
Christian Ehler
PE 415.139v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Märgitud menetlus põhineb komisjoni esitatud õiguslikul alusel.)
Õigusloomega seotud teksti muudatusettepanekud
Euroopa Parlamendi muudatusettepanekutes märgistatakse muudetud tekst paksus kaldkirjas .
Kui Euroopa Parlament soovib muutmisakti puhul muuta olemasolevat sätet, mida komisjoni ettepanekus ei muudeta, märgistatakse muutmata jäävad tekstiosad paksus kirjas .
Välja jäetav tekstiosa tähistatakse sümboliga [...].
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või väljajätmised mõnes keeleversioonis).
Selliste parandusettepanekute puhul on vaja vastavate osakondade nõusolekut.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI..........................................................................................................................19
MENETLUS..............................................................................................................................21
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu Euroopa Parlamendi ja nõukogu direktiiv, millega muudetakse direktiivi 1994/19/EMÜ hoiuste tagamise skeemide kohta seoses hoiuste tagamise ulatuse ja hüvitamise tähtajaga
( KOM(2008)0661 – C6‑0361/2008 – 2008/0199(COD) )
(Kaasotsustamismenetlus: esimene lugemine)
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2008)0661 );
– võttes arvesse EÜ asutamislepingu artikli 251 lõiget 2 ja artikli 47 lõiget 2, mille alusel komisjon esitas ettepaneku Euroopa Parlamendile ( C6‑0361/2008 );
– võttes arvesse kodukorra artiklit 51;
– võttes arvesse majandus- ja rahanduskomisjoni raportit ( A6‑0494/2008 ),
1. kiidab komisjoni ettepaneku muudetud kujul heaks;
2. palub komisjonil ettepaneku uuesti Euroopa Parlamendile saata, kui komisjon kavatseb seda oluliselt muuta või selle teise tekstiga asendada;
3. teeb presidendile ülesandeks edastada Euroopa Parlamendi seisukoht nõukogule ja komisjonile.
Muudatusettepanek
1
Ettepanek võtta vastu direktiiv – muutmisakt
Põhjendus 3
Komisjoni ettepanek
Muudatusettepanek
(3) Praegu tagatakse hoiused direktiivi 94/19/EÜ kohaselt minimaalselt 20 000 euro ulatuses, kuid liikmesriikidel on lubatud seda piirmäära suurendada.
See on osutunud suure hulga ühenduse hoiuste puhul siiski ebapiisavaks.
Selleks et säilitada hoiustajate usaldus, tuleks hoiuste tagamise minimaalset ulatust märkimisväärselt suurendada.
(3) Praegu tagatakse hoiused direktiivi 94/19/EÜ kohaselt minimaalselt 20 000 euro ulatuses, kuid liikmesriikidel on lubatud seda piirmäära suurendada.
See on osutunud suure hulga ühenduse hoiuste puhul siiski ebapiisavaks.
Selleks et säilitada hoiustajate usaldus ja finantsturgude suurem stabiilsus , tuleks hoiuste tagamise minimaalset ulatust suurendada 50 000 euroni .
31. detsembriks 2009 suurendatakse iga hoiustaja koguhoiuse tagamise ulatus 100 000 euroni või selle ekvivalendini juhul, kui komisjoni poolt 30. aprilliks 2009 Euroopa Parlamendile ja nõukogule esitatud mõju hindamises ei jõuta järeldusele, et niisugune suurendamine ei ole asjakohane ja rahastatav kõikide liikmesriikide jaoks, et tagada tarbijakaitse ja finantsturu stabiilsus.
Tagatakse institutsioonilise garantii säilimine ning võimalus täielikult tagada teatavad hoiused, sealhulgas kontode ajutiselt suurendatud jäägid ja euroalasse mittekuuluvate valuutade vahetuskursse käsitlev kord.
Muudatusettepanek
2
Ettepanek võtta vastu direktiiv – muutmisakt
Põhjendus 5
Komisjoni ettepanek
Muudatusettepanek
(5) Praegu ette nähtud hüvitamise kolmekuuline tähtaeg, mida võib pikendada üheksa kuuni, ei aita säilitada hoiustajate usaldust ega vasta nende vajadustele.
Seepärast tuleks hoiuste hüvitamise tähtaega lühendada kolme päevani alates kuupäevast, mil asjaomane hoiuste tagamise skeem on saanud asjakohase teabe.
Juhtudel, mille puhul hüvitamine sõltub pädeva asutuse otsusest, tuleks praegu ette nähtud 21-päevast otsuse langetamise tähtaega lühendada kolme päevani, et mitte takistada hoiuste kiiret hüvitamist.
(5) Praegu ette nähtud hüvitamise kolmekuuline tähtaeg, mida võib pikendada üheksa kuuni, ei aita säilitada hoiustajate usaldust ega vasta nende vajadustele.
Seepärast tuleks hoiuste hüvitamise tähtaega lühendada neljateistkümne päevani, mis hõlmab andmete analüüsi ja väljamaksete tegemise otsuse rakendamist, alates kuupäevast, mil asjaomane hoiuste tagamise skeem on saanud asjakohase teabe.
Juhtudel, mille puhul hüvitamine sõltub pädeva asutuse otsusest, tuleks praegu ette nähtud 21-päevast otsuse langetamise tähtaega lühendada kolme päevani, et mitte takistada hoiuste kiiret hüvitamist.
Juhul, kui pangateenuste jätkuvust ja rahale juurdepääsu ei ole võimalik tagada, tuleb kehtestada erakorralised maksed vajalike vabade vahendite eraldamiseks, mis tagavad kuni vähemalt 1000 euro suuruste nõuetekohaste maksete tegemise kolme päeva jooksul alates taotluse esitamisest.
Erakorraliste maksete taotlusi ja päringuid saab teha nende piirkondades, kus asub pank või selle filiaalid.
Muudatusettepanek
3
Ettepanek võtta vastu direktiiv – muutmisakt
Põhjendus 5 a (uus)
Komisjoni ettepanek
Muudatusettepanek
(5 a) Hoiuseid võib käsitada peatatud hoiustena, kui varased sekkumis- või saneerimismeetmed ei ole tulemusi andnud.
See ei tohiks takistada pädevaid asutusi võtmast hüvitamise ajal edasisi ümberkorraldusmeetmeid.
Muudatusettepanek
4
Ettepanek võtta vastu direktiiv – muutmisakt
Põhjendus 6
Komisjoni ettepanek
Muudatusettepanek
(6) Võimalus kehtestada direktiivi 94/19/EÜ lisas I sätestatud hoiustajate teatavate kategooriate suhtes erand on suurendanud nende soodustatud isikute kategooriate arvu, mis on vaja hüvitamise käigus määratleda.
See on osutunud seoses vastuvõtva ja päritoluliikmesriigi vaheliste kokkulepete täitmisega keeruliseks (tagatise suurendamine) ja pikendanud hüvitamiseks kuluvat aega, mistõttu tuleb kõnealune võimalus kaotada.
Lisaks käsitlevad enamik sätestatud erandeid avalik-õiguslikke asutusi ja finantsasutusi.
Parem kaitse peaks tooma kasu aga eelkõige piiratud finantsteadmistega hoiustajatele.
Seepärast peaks kaitse piirduma väikehoiustajatega, säilitades samas liikmesriikidele võimaluse laiendada kaitset hoiustajate muudele kategooriatele.
(6) Võimalus kehtestada direktiivi 94/19/EÜ lisas I sätestatud hoiustajate teatavate kategooriate suhtes erand on suurendanud nende soodustatud isikute kategooriate arvu, mis on vaja hüvitamise käigus määratleda.
See on osutunud seoses vastuvõtva ja päritoluliikmesriigi vaheliste kokkulepete täitmisega keeruliseks (tagatise suurendamine) ja pikendanud hüvitamiseks kuluvat aega, mistõttu tuleb kõnealune võimalus kaotada.
Lisaks käsitlevad enamik sätestatud erandeid avalik-õiguslikke asutusi ja finantsasutusi.
Parem kaitse peaks tooma kasu aga eelkõige piiratud finantsteadmistega hoiustajatele.
Tuleks säilitada liikmesriikide võimalus laiendada kaitset hoiustajate muudele kategooriatele.
Selgitus
Muudetud õigusakti vajalik kohandamine.
Muudatusettepanek
5
Ettepanek võtta vastu direktiiv – muutmisakt
Põhjendus 7
Komisjoni ettepanek
Muudatusettepanek
(7) Liikmesriigid peaksid tagama, et hoiuste tagamise skeemidel on olemas piisavad rahalised vahendid oma vajaduste rahuldamiseks.
(7) Liikmesriigid peaksid tagama, et hoiuste tagamise skeemidel on olemas piisavad rahalised vahendid oma vajaduste rahuldamiseks.
Hoiuste tagatise skeem tuleks jõustada, et suurendada rahalisi vahendeid pangateenuste jätkuvuse ning rahale juurdepääsu tagamise toetamiseks ning see peaks toimima võlausaldajana tavapärasel pankrotimenetlusel.
Muudatusettepanek
6
Ettepanek võtta vastu direktiiv – muutmisakt
Põhjendus 9
Komisjoni ettepanek
Muudatusettepanek
(9) Eelkõige tuleks komisjonile anda volitused kohandada hoiuste tagamise ulatust.
Kuna see on üldmeede ja selle eesmärk on muuta direktiivi 94/19/EÜ vähem olulist sätet, tuleb see vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.
välja jäetud
Selgitus
Muudetud õigusakti vajalik kohandamine.
Muudatusettepanek
7
Ettepanek võtta vastu direktiiv – muutmisakt
Põhjendus 10
Komisjoni ettepanek
Muudatusettepanek
(10) Kui küsimus seoses hoiustajate usaldusega finantsturgude turvalisusesse on muutunud tungivalt kiireloomuliseks, ning seetõttu ei ole võimalik kinni pidada kontrolliga regulatiivmenetluse tavatähtaegadest, peaks komisjonil olema võimalik kohaldada hoiuste tagamise ulatuse ajutiseks suurendamiseks otsuse 1999/468/EÜ artikli 5a lõikega 6 ette nähtud kiirmenetlust.
välja jäetud
Selgitus
Muudetud õigusakti vajalik kohandamine.
Muudatusettepanek
8
Ettepanek võtta vastu direktiiv – muutmisakt
Artikkel 1 – punkt 1 a (uus)
Direktiiv 94/19/EÜ
Artikkel 1 – punkt 3 - alapunkt ii
Komisjoni ettepanek
Muudatusettepanek
(1 a) Artikli 1 punkti 3 alapunkt ii asendatakse järgmisega:
"(ii) kohtuorgan on otseselt krediidiasutuse rahalise olukorraga seotud põhjustel teinud otsuse, mille tagajärjel ei saa hoiustajad esitada saabunud maksetähtpäevaga ja maksmisele kuuluvate hoiuste taastamise nõudeid krediidiasutuse vastu, kui selline otsus tehakse enne [...] otsust vastavalt punktile i ;"
Muudatusettepanek
9
Ettepanek võtta vastu direktiiv – muutmisakt
Artikkel 1 – punkt 2 – alapunkt a
Direktiiv 94/19/EÜ
Artikkel 4 – lõige 5
Komisjoni ettepanek
Muudatusettepanek
5.
Liikmesriigid tagavad lõigetes 1–4 osutatud juhtudel , et hoiuste tagamise skeemid teevad omavahel koostööd .
5.
Lõigetes 1–4 osutatud juhtudel sõlmivad liikmesriigid ja nende hoiuste tagamise skeemid kokkulepped hoiuste tagamise skeemide kohustuste kohta .
Lisaks teeb komisjon 31. detsembriks 2009 ettepaneku võtta vastu meetmed, mis on seotud menetluse, kogu asjaomase teabe vahetamise ja kõikide asjaosaliste koostööga võimaliku piiriülese kriisi korral.
Muudatusettepanek
10
Ettepanek võtta vastu direktiiv – muutmisakt
Artikkel 1 – punkt 2 – alapunkt b
Direktiiv 94/19/EÜ
Artikkel 4 – lõige 6
Komisjoni ettepanek
Muudatusettepanek
6.
Komisjon vaatab käesoleva artikli asjakohasuse läbi ning teeb vajaduse korral ettepaneku seda muuta.
6.
Komisjon vaatab käesoleva artikli asjakohasuse läbi iga kahe aasta järel või kui selleks on kiireloomuline vajadus ning teeb vajaduse korral ettepaneku seda muuta.
Muudatusettepanek
11
Ettepanek võtta vastu direktiiv – muutmisakt
Artikkel 1 – punkt 3
Direktiiv 94/19/EÜ
Artikkel 7 – lõiked 1, 2 ja 3
Komisjoni ettepanek
Muudatusettepanek
(a) Lõiked 1 , 2 ja 3 asendatakse järgmisega:
(a) Lõiked 1 ja 2 asendatakse järgmisega:
1.
Hoiuste tagamise skeemid näevad ette, et iga hoiustaja koguhoius peab hoiuste peatamise korral olema tagatud vähemalt kuni 50 000 euro ulatuses.
1.
Hoiuste tagamise skeemid näevad ette, et iga hoiustaja koguhoius peab hoiuste peatamise korral olema tagatud vähemalt kuni 50 000 euro ulatuses.
Hiljemalt 31. detsembriks 2009 suurendatakse hoiuste tagamise ulatus vähemalt 100 000 euroni .
31. detsembriks 2009 suurendatakse iga hoiustaja koguhoiuse tagamise ulatus 100 000 euroni või selle ekvivalendini juhul, kui komisjoni poolt 30. aprilliks 2009 Euroopa Parlamendile ja nõukogule esitatud mõju hindamises ei jõuta järeldusele, et niisugune suurendamine ei ole asjakohane ja rahastatav kõikide liikmesriikide jaoks, et tagada tarbijakaitse ja finantsturu stabiilsus .
Tagatakse institutsioonilise garantii säilimine ning võimalus täielikult tagada teatavad hoiused, sealhulgas kontode ajutiselt suurendatud jäägid ja euroalasse mittekuuluvate valuutade vahetuskursse käsitlev kord.
2.
Liikmesriigid võivad sätestada, et teatavad I lisas loetletud hoiused võib jätta kaitseta või et neile võib pakkuda väiksemat kaitset, tingimusel et kõikidele hoiustajatele sooritatakse makse artikli 10 lõikes 1 sätestatud tähtaja jooksul.
2.
Liikmesriigid võivad sätestada, et teatavad I lisas loetletud hoiused võib jätta kaitseta või et neile võib pakkuda väiksemat kaitset, tingimusel et kõikidele hoiustajatele sooritatakse makse artikli 10 lõikes 1 sätestatud tähtaja jooksul.
3.
Käesolev direktiiv hõlmab füüsilisest isikust hoiustajaid, kes tegutsevad eesmärkidel, mis ei seondu nende kaubandus-, äri- ega kutsetegevusega.
Muudatusettepanek
12
Ettepanek võtta vastu direktiiv – muutmisakt
Artikkel 1 – punkt 3 – alapunkt d
Direktiiv 94/19/EÜ
Artikkel 7 – lõige 6
Komisjoni ettepanek
Muudatusettepanek
6.
Komisjon võib lõikes 1 osutatud summat kohandada, võttes arvesse eelkõige arengutendentse pangandussektoris ning ühenduse majandus- ja rahandusolukorda.
välja jäetud
Kõnealune meede, mille eesmärk on muuta käesoleva direktiivi vähem olulisi sätteid, võetakse vastu vastavalt artikli 7a lõikes 2 osutatud kontrolliga regulatiivmenetlusele.
Selgitus
Täiendavad muudatused tuleks teha tavamenetluse raames.
Komisjoni teostatav iga-aastane läbivaatamine tagab asjaolu, et meetmeid on võimalik võtta õigeaegselt.
Muudatusettepanek
13
Ettepanek võtta vastu direktiiv – muutmisakt
Artikkel 1 – punkt 3 – alapunkt d
Direktiiv 94/19/EÜ
Artikkel 7 – lõige 7
Komisjoni ettepanek
Muudatusettepanek
7.
Komisjon võib otsustada ajutiselt suurendada lõikes 1 osutatud summat ajavahemikuks, mis ei ületa 18 kuud.
välja jäetud
Kõnealune meede, mille eesmärk on muuta käesoleva direktiivi vähem olulisi sätteid, võetakse vastu vastavalt artikli 7a lõikes 3 osutatud kontrolliga regulatiivmenetlusele.
Selgitus
Täiendavad muudatused tuleks teha tavamenetluse raames.
Komisjoni teostatav iga-aastane läbivaatamine tagab asjaolu, et meetmeid on võimalik võtta õigeaegselt.
Muudatusettepanek
14
Ettepanek võtta vastu direktiiv – muutmisakt
Artikkel 1 – punkt 4
Direktiiv 94/19/EÜ
Artikkel 7 a – lõige 1
Komisjoni ettepanek
Muudatusettepanek
1.
Komisjoni abistab komisjoni otsusega 2004/10/EÜ loodud Euroopa panganduskomitee * .
välja jäetud
___________________
* ELT L 3, 7.1.2004, lk 36.
Selgitus
Muudetud õigusakti vajalik kohandamine.
Muudatusettepanek
15
Ettepanek võtta vastu direktiiv – muutmisakt
Artikkel 1 – punkt 4
Direktiiv 94/19/EÜ
Artikkel 7a – lõige 2
Komisjoni ettepanek
Muudatusettepanek
2.
Käesolevale lõikele viitamisel kohaldatakse otsuse 1999/468/EÜ** artikli 5a lõikeid 1–4 ja artiklit 7, võttes arvesse selle otsuse artikli 8 sätteid.
välja jäetud
____________________
** EÜT L 184, 17.7.1999, lk 23.
Selgitus
Täiendavad muudatused tuleks teha tavamenetluse raames.
Komisjoni teostatav iga-aastane läbivaatamine tagab asjaolu, et meetmeid on võimalik võtta õigeaegselt.
Muudatusettepanek
16
Ettepanek võtta vastu direktiiv – muutmisakt
Artikkel 1 – punkt 4
Direktiiv 94/19/EÜ
Artikkel 7a – lõige 3
Komisjoni ettepanek
Muudatusettepanek
3.
Käesolevale lõikele viitamisel kohaldatakse otsuse 1999/468/EÜ artikli 5a lõikeid 1, 2, 4 ja 6 ning artiklit 7, võttes arvesse selle otsuse artikli 8 sätteid.
välja jäetud
Selgitus
Täiendavad muudatused tuleks teha tavamenetluse raames.
Komisjoni teostatav iga-aastane läbivaatamine tagab asjaolu, et meetmeid on võimalik võtta õigeaegselt.
Muudatusettepanek
17
Ettepanek võtta vastu direktiiv – muutmisakt
Artikkel 1 – punkt 4 a (uus)
Direktiiv 94/19/EÜ
Artikkel 9 – lõige 1 – esimene lõik
Komisjoni ettepanek
Muudatusettepanek
(4 a) Artikli 9 lõike 1 esimene lõik asendatakse järgmisega:
„ 1.
Liikmesriigid tagavad, et krediidiasutused annavad olemasolevatele ja võimalikele hoiustajatele teavet, mis on vajalik selle hoiuste tagamise skeemi, kuhu asutus ja selle filiaalid ühenduses kuuluvad, või mõne muu artikli 3 lõike 1 teises lõigus või artikli 3 lõikes 4 sätestatud korra äratundmiseks.
Hoiustajatele teatatakse hoiuste tagamise skeemi või mõne muu kohaldatava korra sätetest, sealhulgas tagatisskeemi pakutava kaitse suurusest ja ulatusest.
Kui hoiust ei tagata hoiuste tagamise skeemiga vastavalt artiklile 7, teavitab krediidiasutus sellest oma hoiustajaid.
Kogu teave esitatakse kergestimõistetavas vormis.”
Muudatusettepanek
18
Ettepanek võtta vastu direktiiv – muutmisakt
Artikkel 1 – punkt 5 – alapunkt a
Direktiiv 94/19/EÜ
Artikkel 10 – lõige 1 – esimene lõik
Komisjoni ettepanek
Muudatusettepanek
1.
Liikmesriigid tagavad, et need täpsed andmed hoiustajate ja hoiuste kohta, mis on vajalikud nõuete kontrollimiseks, on tehtud hoiuste tagamise skeemile kättesaadavaks selleks ajaks, kui pädevad asutused teevad artikli 1 punkti 3 alapunktis i) osutatud otsuse või kui õigusasutus teeb kõnealuse artikli punkti 3 alapunktis ii) osutatud otsuse.
1.
Liikmesriigid tagavad, et need täpsed andmed hoiustajate ja hoiuste kohta, mis on vajalikud nõuete kontrollimiseks, on tehtud hoiuste tagamise skeemile asjatu viivituseta kättesaadavaks selleks ajaks, kui pädevad asutused on teinud artikli 1 punkti 3 alapunktis i) osutatud otsuse või kui õigusasutus on teinud kõnealuse artikli punkti 3 alapunktis ii) osutatud otsuse.
Selgitus
Muudatusettepanek lihtsustab hoiustajate andmete esitamise proportsionaalsemat ja praktilisemat lähenemist krediidiasutuse maksevõimetuse korral.
Kohustus esitada andmed samaaegselt maksejõuetuse otsuse tegemisega vajaks reaalaja andmeedastust, mis võib osutuda vägagi keeruliseks.
Need ettepanekud peaksid tagama esitatud andmete suurema täpsuse ning suurema õiguskindluse.
Muudatusettepanek
19
Ettepanek võtta vastu direktiiv – muutmisakt
Artikkel 1 – punkt 5 – alapunkt a
Direktiiv 94/19/EÜ
Artikkel 10 – lõige 1 – teine lõik
Komisjoni ettepanek
Muudatusettepanek
Hoiuste tagamise skeemid peavad suutma rahuldada peatatud hoiuste suhtes hoiustajate nõuetekohaselt tõendatud nõuded kolme päeva jooksul alates kuupäevast, mil esimeses lõigus osutatud andmed on saanud neile kättesaadavaks.
Juhul, kui pangateenuste jätkuvust ja rahale juurdepääsu ei ole võimalik tagada, peavad hoiuste tagamise skeemid suutma rahuldada peatatud hoiuste suhtes hoiustajate nõuetekohaselt tõendatud nõuded neljateistkümne päeva jooksul alates kuupäevast, mil esimeses lõigus osutatud andmed on saanud neile kättesaadavaks.
Komisjon hindab kaks aastat pärast käesoleva direktiivi jõustumist, kas on võimalik teha ettepanek vähendada aega kümne päeva peale ilma hoiuste tagamise kohaldamisala piiramata.
Muudatusettepanek
20
Ettepanek võtta vastu direktiiv – muutmisakt
Artikkel 1 – punkt 5 – alapunkt a
Direktiiv 94/19/EÜ
Artikkel 10 – lõige 1 – teine a lõik (uus)
Komisjoni ettepanek
Muudatusettepanek
Juhul, kui pangateenuste jätkuvust ja rahale juurdepääsu ei ole võimalik tagada, peavad liikmesriigid koostöös hoiuste tagamise skeemidega korraldama asjaomase hoiustaja taotluse alusel asjakohaste summade kuni vähemalt 1000 euro suuruste erakorraliste maksete tagamise kolme päeva jooksul alates taotluse esitamisest.
Muudatusettepanek
21
Ettepanek võtta vastu direktiiv – muutmisakt
Artikkel 1 – punkt 6
Direktiiv 94/19/EÜ
Artikkel 12 – lõige 1
Komisjoni ettepanek
Muudatusettepanek
1.
Komisjon esitab hiljemalt 31. detsembriks Euroopa Parlamendile ja nõukogule aruande hoiuste tagamise skeemide rahastamismehhanismide ühtlustamise kohta ning hoiuste tagamise skeemi loomise kohta ühenduse tasandil, lisades sellele asjakohased ettepanekud.
Komisjon esitab Euroopa Parlamendile ja nõukogule hiljemalt 31. detsembriks 2009 järgmise aruande:
– hoiuste tagamise skeemide rahastamismehhanismide ühtlustamise kohta , milles käsitletakse eelkõige niisuguse ühtlustamise mõju piiriülese kriisi korral hoiuste hüvitamise kättesaadavusele ja ausale konkurentsile ning niisuguse ühtlustamise kulusid;
– standardite kohta, mis käsitlevad paremat varajast hoiatamist riski eest;
– riskipõhiste osamaksude kehtestamise võimalike mudelite kohta;
– ühenduse tasandil hoiuste tagamise skeemi võimaliku loomise kasu kohta.
Aruanne hõlmab erinevate õigusaktide mõju süsteemi tõhususele ja võimalikele moonutustele seoses tasaarveldusega, mille puhul hoiustaja krediit tasaarveldatakse tema võlaga, võttes arvesse piiriüleseid likvideerimisi.
– VKEde ja kohalike ametiasutuste erivajaduste kohta seoses hoiuste tagamise ulatusega.
Vajaduse korral esitab komisjon asjakohased ettepanekud käesoleva direktiivi muutmiseks.”
Muudatusettepanek
22
Ettepanek võtta vastu direktiiv – muutmisakt
Artikkel 1 – punkt 7 – alapunkt a
Direktiiv 94/19/EÜ
I lisa – punktid 1 kuni 9
Komisjoni ettepanek
Muudatusettepanek
(a) punktid 1–9 jäetakse välja;
välja jäetud
Selgitus
Lisa muutmise väljajätmine on kooskõlas direktiivi algse reguleerimisala säilitamisega.
Muudatusettepanek
23
Ettepanek võtta vastu direktiiv – muutmisakt
Artikkel 1 – punkt 7 – alapunkt b
Direktiiv 94/19/EÜ
I lisa – punkt 11
Komisjoni ettepanek
Muudatusettepanek
(b) punkt 11 jäetakse välja;
välja jäetud
Selgitus
Lisa muutmise väljajätmine on kooskõlas direktiivi algse reguleerimisala säilitamisega.
Muudatusettepanek
24
Ettepanek võtta vastu direktiiv – muutmisakt
Artikkel 1 – punkt 7 – alapunkt b a
Direktiiv 94/19/EÜ
I lisa – punkt 13 – teine taane
Komisjoni ettepanek
Muudatusettepanek
(c a) Punkti 13 teine taane asendatakse järgmisega:
"– eurodes."
Selgitus
Euroopa vääringu nimetus on euro.
Muudatusettepanek
25
Ettepanek võtta vastu direktiiv – muutmisakt
Artikkel 1 – punkt 7 – alapunkt c
Direktiiv 94/19/EÜ
I lisa – punkt 14
Komisjoni ettepanek
Muudatusettepanek
(c) punkt 14 jäetakse välja.
välja jäetud
Selgitus
Lisa muutmise väljajätmine on kooskõlas direktiivi algse reguleerimisala säilitamisega.
SELETUSKIRI
Praegune finantsturgude usalduskriis näitas, et ka praeguseid hoiuste tagamise standardeid ei peeta piisavaks.
2007. aasta lõpus võttis Euroopa Parlament vastu resolutsiooni, milles paluti järgmiste punktide ulatuslikku uurimist:
– erinevad rahastamismehhanismid,
– kõikide asjaosaliste koostöö piiriülese kriisi korral,
– kohustuste jagamine piiriülestes kriisiolukordades ning
– riski eest varajase hoiatamise täiustatud süsteemi rakendamine ja riskipõhiste osamaksude kehtestamise võimalikkus.
Lisaks selgitas Euroopa Parlament, et kompenseerimise tähtaegade lühendamise kohaldamisala on ulatuslik ning et soovitakse hoiustaja kaitse minimaalse taseme suurendamist.
Esitatud komisjoni ettepaneku muudatusettepanekud käsitlevad
– hüvitamise tähtaegu,
– hoiuste tagamise ulatust,
– hoiuste tagamise kohaldamisala,
– kulude jagamist,
– piiriülest koostööd.
Lisaks on komisjon kohustatud koostama aruandeid või pigem vastavaid õigusakti muutmise eelnõusid rahastamismehhanismide ja ühiste hoiuste tagamise skeemide kohta.
Raportööri arvates ilmnevad komisjoni ettepanekus eelkõige järgmised probleemid:
– Hüvitamise tähtaeg on liiga lühike.
Hüvitamine kolme päeva jooksul ei ole võimalik.
Võrdlused muude süsteemidega ei ole mõistetavad, kuna vastutusalad on erinevad ja tagamisskeemid on erinevalt korraldatud.
Raportööri arvates vähendab liiga lühike ja ebareaalne tähtaeg tarbijate usaldust kriisi korral veelgi rohkem.
Inimestele lühiajaliselt vajaliku likviidsuse pakkumiseks ning samal ajal tagamisjuhtumite nõuetekohase menetlemise tagamiseks nõuab raportöör meetmete võtmist, et erakorralised maksed toimuksid kolme päeva jooksul.
– Komisjoni ettepanek esitati mõju hindamiseta.
Kuna praegune olukord finantsturul nõuab viivitamatuid meetmeid, näib sellest loobumine olevat vastuvõetav.
Siiski on vaieldav, miks ei peaks olema järgmise aasta lõpuni hoiuste tagamise ulatuse täiendav suurendamine seotud mõju hindamise esitamisega.
– Hoiuste tagamise ulatuse suurendamise korral tahab komisjon tulevikus töötada komiteemenetluse korras.
Arvestades saavutatud keskmiste hoiuste tagamise ulatust, mis katab 50 000 eurot 100 000 euro asemel ning 80 % hoiustest 90 % asemel, ei näi kõnealune menetlus olevat vajalik.
Samuti vaadatakse direktiiv ja hoiuste tagamise ulatus igal aastal uuesti läbi.
Raportööri arvates on seega vajaliku muutmise tagamine võimalik tavamenetluse raames.
– Olgugi, et lisati piiriülese koostöö kohustus, puuduvad läbivaatamise kindlad tähtajad ning kriisi korral võetavate meetmete määratlus, mida nõudis Euroopa Parlament eelmisel aastal.
– Komisjoni ettepaneku alusel kohaldatakse direktiivi üksnes erainvestorite suhtes.
Komisjon on seisukohal, et väikeseid ja keskmise suurusega ettevõtjaid ei ole Euroopa õigusaktide raames enam vaja kaitsta.
Võttes arvesse nende olulisust liikmesriikide majanduslikule olukorrale ja Euroopa tööturule, tuleb kõnealused ettevõtjad ka edaspidi kaasata ja neid kaitsta.
– Täiendavalt peetakse probleemseteks kaalutlusi, mille kohaselt esitatakse tulevikus rahastamismehhanismid üksnes enam kui kaheteistkümne kuu jooksul.
Võttes arvesse raskusi seoses uutest hüvitamise tähtaegadest kinnipidamisega üksikute hoiuste tagamise skeemide osas, tuleb läbivaatamisega seotud töid kiirendada.
Raportöör teeb ettepaneku esitada projekt 2009. aasta aprilli lõpuks.
MENETLUS
Pealkiri
Hoiuste tagamise skeemid seoses kaitsetaseme ja väljamaksetähtajaga
Viited
KOM(2008)0661 – C6-0361/2008 – 2008/0199(COD)
EP-le esitamise kuupäev
15.10.2008
Vastutav komisjon
istungil teada andmise kuupäev
ECON
23.10.2008
Arvamuse esitaja(d)
istungil teada andmise kuupäev
IMCO
23.10.2008
JURI
23.10.2008
Arvamuse esitamisest loobumine
otsuse kuupäev
IMCO
5.11.2008
JURI
3.11.2008
Raportöör(id)
nimetamise kuupäev
Christian Ehler
13.10.2008
Arutamine parlamendikomisjonis
4.11.2008
17.11.2008
Vastuvõtmise kuupäev
8.12.2008
Lõpphääletuse tulemused
+:
–:
0:
30
3
Lõpphääletuse ajal kohal olnud liikmed
Mariela Velichkova Baeva, Paolo Bartolozzi, Zsolt László Becsey, Pervenche Berès, Sharon Bowles, Manuel António dos Santos, Elisa Ferreira, José Manuel García-Margallo y Marfil, Jean-Paul Gauzès, Donata Gottardi, Louis Grech, Gunnar Hökmark, Wolf Klinz, Christoph Konrad, Guntars Krasts, Andrea Losco, Astrid Lulling, Gay Mitchell, John Purvis, Antolín Sánchez Presedo, Margarita Starkevičiūtė, Ivo Strejček, Cornelis Visser
Lõpphääletuse ajal kohal olnud asendusliige/asendusliikmed
Daniel Dăianu, Harald Ettl, Werner Langen, Alain Lipietz, Vladimír Maňka, Thomas Mann, Margaritis Schinas, Lars Wohlin
Lõpphääletuse ajal kohal olnud asendusliige/asendusliikmed (kodukorra art 178 lg 2)
Herbert Bösch, Gary Titley
