Kolmapäevasel istungil: ELi tippkohtumine, Iraak, Betancourt, 50. aastapäev
Institutsioonid
2008-03-13 - 16:36
Saadikud plakatitega: "Vabastage Ingrid!"
Kolmapäevane istung Euroopa Parlamendis oli eriline - saadikud ja kümned külalised tähistasid Euroopa Parlamendi 50. aastapäeva.
Samuti arutasid parlamendiliikmed täna alanud ELi tippkohtumist Brüsselis, Iraagi tulevikku ja ELi strateegiat riigi suhtes.
Hoides käes Ingrid Betancourti plakateid, nõudsid parlamendisaadikud suure ovatsiooniga alates 2002. aastast vangistuses viibiva Betancourti vabastamist.
Lugege täpsemalt kolmapäevase istungi kohta altpoolt.
Saadikud arutasid nõukogu ning komisjoniga 13.-14. märtsini Brüsselis toimuva Euroopa Ülemkogu programmi, millel põhiosas keskendutakse majandusküsimustele.
Sloveenia Euroopa asjade valitsusbüroo riigisekretär Janez Lenarčič ütles, et kohtumisel arutatakse Lissaboni strateegia uuendamist, kasvu ja töökohtade, kliimamuutuse ja energia teemasid ning finantsturgude tasakaalu.
Fraktsioonide juhid tippkohtumisest
Euroopa Rahvapartei juht Joseph Daul märkis teadusuuringute, investeeringute ning tööjõuturu pandlikkuse olulisust kui vastust globaliseerumisele, vananevale elanikkonnale ja kliimamuutusele.
Sotsiaaldemokraatide juht Martin Schultz tõi välja, et majanduslik progress ei tohiks olla ära lõigatud sotsiaalsest vastutusest.
Ta tunnustas edu, kuid hoiatas, et palgad peaksid kaasas käima saadava tuluga.
Liberaalide juht Graham Watson ütles, et arvestades ebakindlustust Venemaa, Türgi ja Lähis-Ida suhtes, on vaja julgeolekut ja stabiilsust.
Lugege pikemalt sellest arutelust pressiteenistuselt, klõpsates allolevale lingile.
ELi strateegia Iraagi suhtes
Eile pärastlõunal arutasid saadikud olukorda Iraagis ning ELi rolli riigi ülesehitamisel.
Portugali parlamendisaadik Ana Maria Gomesi (PSE) koostatud raport paneb ette luua Iraagi suhtes uus strateegia.
"Euroopa peab olema kindel, et Iraagist saab föderaalne, demokraatlik riik, kus domineerib õigusriik, milles austatakse naiste ja inimõigusi," ütles raportöör Gomes istungil.
Raporti üle hääletati täna.
Vabastage Ingrid!
Hoides käes Ingrid Betancourti plakateid, nõudsid parlamendisaadikud suure ovatsiooniga alates 2002. aastast vangistuses viibiva Betancourti vabastamist.
Prantsuse kodanikust Betancourti hoiab pantvangis Kolumbia Revolutsioonilised Relvajõud (FARC).
Betancourt on Kolumbia parlamendi liige, kes võitleb kodusoja läbirääkimiste teel lõpetamise eest.
Hans-Gert Pöttering ütles, et vabastada tuleb Betancourt ja veel 700 teist vangi.
50. aastapäeva pidustused
Eile tähistas Euroopa Parlament täiskogu pidulikul istungil oma 50. aastapäeva.
Pidulikul istungil pöördusid parlamendi poole kõnega Euroopa Parlamendi president Hans-Gert Pöttering, nõukogu eesistuja Jansa ja Euroopa Komisjoni president Barroso.
Lisaks esines Euroopa Liidu Noorteorkester.
Pidulikule istungile olid kutsutud ka rahvusparlamentide spiikrid, endised EP presidendid ja peasekretärid, regioonide esindajad.
Lugege siinselt veebiküljelt rohkem pidustuste kohta.
20080307STO23296 Otseülekanne Euroopa Ülemkogu keskendub majanduskasvule ning töökohtadele Videoklipid parlamendist 50 aasta jooksul Raport Euroopa Liidu rolli kohta Iraagis Audio, 18:28 Audio, 10:04 Audio, 08:19
ET
1
PHOTO
20080312PHT24031.jpg
ET
2
LINK
/wps-europarl-internet/faces/live/live-video.jsp;jsessionid=CFC680A8916D7F3FA91A501CA2FD11E0
ET
6
MULTIMEDIA
20080312MLT23971.asf
ET
7
MULTIMEDIA
20080312MLT23998.asf
ET
8
MULTIMEDIA
20080312MLT24004.asf
-//EP//TEXT IM-PRESS 20080311IPR23706 0 NOT XML V0//ET
-//EP//TEXT IM-PRESS 20080306FCS23011 0 NOT XML V0//ET
-//EP//TEXT REPORT A6-2008-0052 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
