Suuliselt vastatav küsimus O-000041/2011
komisjonile
Kodukorra artikkel 115
Konrad Szymański
fraktsiooni ECR nimel Teema: Euroopa toorainestrateegia
Euroopa tööstusel puudub nii ligipääs vajalikele toorainetele kui ka tööstuslik ja teaduslik oskusteave nende töötlemiseks, kuigi mõlemad on hädavajalikud Euroopa tööstuse konkurentsivõime tõstmiseks.
Haruldased muldmetallid on otsustava tähtsusega sadade kõrgtehnoloogiliste rakenduste jaoks ning äärmiselt olulised keskkonnasäästlike tehnoloogiate arendamisel.
Hetkel on ELi tööstus täielikult sõltuv haruldaste muldmetallide impordist Hiinast, kelle käes on nende ülemaailmse tootmise monopol.
Kas ELil on olemas terviklik strateegia seoses haruldaste muldmetallidega?
Kas selles strateegias arvestatakse hindade võimaliku tõusuga, mille võivad kaasa tuua Hiina ekspordipiirangud?
Kas on hinnatud haruldaste muldmetallide tarnete kriitilist tähtsust Euroopa tööstuse jaoks?
Milline võiks komisjoni arvates olla ringlussevõtu roll, kui mõelda kaubanduspoliitika pakutavatele võimalustele ja oma olemasolevatele varudele?
Kas komisjoni käsutuses on vahendid, millega hinnata ringlussevõtupoliitika maksumust Euroopa tööstuse jaoks?
