A7-0021/2010
23.2.2010
RAPORT
Ettepanek võtta vastu Euroopa Parlamendi ja nõukogu otsus, mis käsitleb Globaliseerumisega Kohanemise Euroopa Fondi kasutuselevõtmist vastavalt eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni vahelise 17. mai 2006. aasta institutsioonidevahelise kokkuleppe punktile 28
(KOM(2010)0008 – C7‑0012/2010 – 2010/0003(BUD))
Eelarvekomisjon
Raportöör:
Reimer Böge
PE 438.399v01-00
SISUKORD
EUROOPA PARLAMENDI RESOLUTSIOONI ETTEPANEK................................................3
LISA: EUROOPA PARLAMENDI JA EUROOPA LIIDU NÕUKOGU OTSUS......................5
SELETUSKIRI............................................................................................................................7
TÖÖHÕIVE- JA SOTSIAALKOMISJONI ARVAMUS...........................................................9
PARLAMENDIKOMISJONIS TOIMUNUD LÕPPHÄÄLETUSE TULEMUS.......................12
EUROOPA PARLAMENDI RESOLUTSIOONI ETTEPANEK
ettepaneku kohta võtta vastu Euroopa Parlamendi ja nõukogu otsus, mis käsitleb Globaliseerumisega Kohanemise Euroopa Fondi kasutuselevõtmist vastavalt eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni vahelise 17. mai 2006. aasta institutsioonidevahelise kokkuleppe punktile 28
( KOM(2010)0008 – C7‑0012/2010 – 2010/0003(BUD) )
Euroopa Parlament ,
– võttes arvesse komisjoni ettepanekut Euroopa Parlamendile ja nõukogule ( KOM(2010)0008 – C7‑0012/2010 );
– võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta,
ELT C 139, 14.6.2006, lk 1. eriti selle punkti 28;
– võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1927/2006 Globaliseerumisega Kohanemise Euroopa Fondi loomise kohta
ELT L 406, 30.12.2006, lk 1. ;
– võttes arvesse eelarvekomisjoni raportit ja tööhõive- ja sotsiaalkomisjoni arvamust ( A7‑0021/2010 ),
A. arvestades, et Euroopa Liit on loonud vastavad õiguslikud ja eelarvealased instrumendid, et anda täiendavat toetust töötajatele, kes kannatavad maailmakaubanduses toimunud oluliste struktuurimuutuste tagajärgede tõttu, ning selleks, et aidata neil uuesti tööturule integreeruda;
B. arvestades, et koondatud töötajatele antav Euroopa Liidu rahaline abi peaks olema dünaamiline ning see tuleks teha kättesaadavaks võimalikult kiiresti ja tõhusalt vastavalt Euroopa Parlamendi, nõukogu ja komisjoni ühisdeklaratsioonile, mis võeti vastu 17. juulil 2008. aastal toimunud lepituskohtumisel, võttes Globaliseerumisega Kohanemise Euroopa Fondi kasutuselevõtmise üle otsustamisel ühtlasi nõuetekohaselt arvesse 17. mai 2006. aasta institutsioonidevahelist kokkulepet;
C. arvestades, et Leedu taotles abi seoses koondamisjuhtumitega külmikute tootmise sektoris – ettevõttes AB Snaigė ja tema kahes tarnijas
Juhtum EGF/2009/010 LT/Snaigė ;
D. arvestades, et taotlus vastab Globaliseerumisega Kohanemise Euroopa Fondi käsitlevas määruses sätestatud abikõlblikkuse kriteeriumitele,
1. palub asjaomastel institutsioonidel teha vajalikke jõupingutusi Globaliseerumisega Kohanemise Euroopa Fondi kasutuselevõtmise kiirendamiseks;
2. tuletab meelde institutsioonide võetud kohustust tagada sujuv ja kiire menetluskord Globaliseerumisega Kohanemise Euroopa Fondi kasutuselevõtmist käsitlevate otsuste vastuvõtmiseks ning näha üksikisikule ette ühekordne ja ajaliselt piiratud toetus eesmärgiga aidata töötajaid, kes on üleilmastumise tulemusel koondatud;
3. rõhutab seda, et Euroopa Liit peaks kasutama kõiki tema käsutuses olevaid vahendeid ülemaailmse majandus- ja finantskriisi tagajärgedega tegelemiseks; rõhutab Globaliseerumisega Kohanemise Euroopa Fondi võimalikku rolli koondatud töötajate uuesti tööturule integreerimisel;
4. rõhutab, et vastavalt Globaliseerumisega Kohanemise Euroopa Fondi käsitleva määruse artiklile 6 tuleks tagada see, et fond toetaks koondatud töötajate uuesti tööturule integreerimist; kordab taas, et fondist saadav abi ei asenda siseriiklikust õigusest või kollektiivlepingutest tulenevaid äriühingute vastutusalas olevaid meetmeid ega äriühingute või sektorite ümberkorraldamise meetmeid;
5. kutsub komisjoni üles lisama Globaliseerumisega Kohanemise Euroopa Fondi kasutuselevõtmist käsitlevatesse ettepanekutesse ja oma aastaaruannetesse täpse teabe Euroopa Sotsiaalfondist ja muudest struktuurifondidest saadud täiendava rahastamise kohta;
6. tuletab komisjonile seoses Globaliseerumisega Kohanemise Euroopa Fondi kasutuselevõtmisega meelde, et ta ei paigutaks järjekindlalt ümber Euroopa Sotsiaalfondi maksete assigneeringuid, kuna Globaliseerumisega Kohanemise Euroopa Fond loodi eraldi instrumendina, millel on oma eesmärgid ja tähtajad;
7. on seisukohal, et Globaliseerumisega Kohanemise Euroopa Fondi toimimist ja rahastamist tuleks hinnata 17. mai 2006. aasta institutsioonidevahelise kokkuleppe alusel loodud programmide ja muude vahendite üldise hindamise raames mitmeaastase finantsraamistiku (2007–2013) vahekokkuvõtte tegemise käigus;
8. märgib, et komisjoni uued ettepanekud otsuse tegemiseks Globaliseerumisega Kohanemise Euroopa Fondi kasutuselevõtmise kohta puudutavad ainult ühe liikmesriigi taotlust, mis on kooskõlas Euroopa Parlamendi nõudmistega;
9. kiidab käesolevale resolutsioonile lisatud otsuse heaks;
10. teeb presidendile ülesandeks kirjutada koos nõukogu eesistujaga otsusele alla ja korraldada selle avaldamine Euroopa Liidu Teatajas;
11. teeb presidendile ülesandeks edastada käesolev resolutsioon koos selle lisaga nõukogule ja komisjonile.
LISA: EUROOPA PARLAMENDI JA EUROOPA LIIDU NÕUKOGU OTSUS
xx veebruar 2010
Globaliseerumisega Kohanemise Euroopa Fondi kasutuselevõtmise kohta vastavalt eelarvedistsipliini ja usaldusväärset finantsjuhtimist käsitleva Euroopa Parlamendi, nõukogu ja komisjoni 17. mai 2006. aasta institutsioonidevahelise kokkuleppe punktile 28
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Liidu toimimise lepingut,
võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta,
ELT C 139, 14.6.2006, lk 1. eriti selle punkti 28,
võttes arvesse Euroopa Parlamendi ja nõukogu 20. detsembri 2006. aasta määrust (EÜ) nr 1927/2006 Globaliseerumisega Kohanemise Euroopa Fondi loomise kohta,
ELT L 406, 30.12.2006, lk 1. eriti selle artikli 12 lõiget 3,
võttes arvesse Euroopa Komisjoni ettepanekut
ning arvestades järgmist:
(1) Globaliseerumisega Kohanemise Euroopa Fond (edaspidi „fond”) asutati selleks, et osutada täiendavat abi koondatud töötajatele, kes kannatavad maailmakaubanduse struktuurimuutuste tagajärgede tõttu, ja aidata neil uuesti integreeruda tööturule.
(2) Alates 1. maist 2009 esitatud taotluste puhul on fondi kohaldamisala laiendatud ülemaailmse finants- ja majanduskriisi tagajärjel koondatud töötajatele.
(3) 17. mai 2006. aasta institutsioonidevahelise kokkuleppe kohaselt on fondi kasutamise ülemmäär 500 miljonit eurot aastas.
(4) Leedu esitas 23. juulil 2009 taotluse fondi kasutuselevõtmiseks seoses ettevõttes AB Snaigė ja tema kahes tarnijas toimunud koondamistega.
Kuna taotlus vastab rahalise toetuse määramise nõuetele, mis on sätestatud määruse (EÜ) nr 1927/2006 artiklis 10, teeb komisjon ettepaneku eraldada 258 163 eurot.
(5) Seetõttu tuleks võtta kasutusele fondi vahendid, et anda Leedu taotluse põhjal rahalist toetust,
ON VASTU VÕTNUD KÄESOLEVA OTSUSE:
Artikkel 1
Euroopa Liidu 2010. aasta üldeelarvest võetakse Globaliseerumisega Kohanemise Euroopa Fondi raames kasutusele 258 163 eurot kulukohustuste ja maksete assigneeringutena.
Artikkel 2
Käesolev otsus jõustub […] päeval pärast selle avaldamist Euroopa Liidu Teatajas .
Brüssel,
Euroopa Parlamendi nimel Nõukogu nimel
president eesistuja
SELETUSKIRI
I Taust
Globaliseerumisega Kohanemise Euroopa Fond asutati selleks, et osutada täiendavat abi töötajatele, kes kannatavad maailmakaubanduse oluliste struktuurimuutuste tagajärgede tõttu.
Vastavalt 17. mai 2006. aasta institutsioonidevahelise kokkuleppe (eelarvedistsipliini ja usaldusväärse finantsjuhtimise kohta)
ELT C 139, 14.6.2006, lk 1. punktile 28 ning määruse (EÜ) nr 1927/2006
EÜT L 406, 30.12.2006, lk 1. artiklile 12 ei tohi fond ületada maksimaalset summat 500 miljonit eurot, mis eraldatakse varust, mis on tekkinud eelmise aasta kulude üldise ülemmäära ja/või kahe eelmise aasta jooksul tühistatud kulukohustuste assigneeringute raames, võtmata seejuures arvesse finantsraamistiku rubriigiga 1b seotud assigneeringuid.
Asjakohane summa lisatakse eelarvesse eraldisena niipea, kui piisavad varud ja/või tühistatud kulukohustused on kindlaks määratud.
Mis menetlusse puutub, siis selleks, et fondi käivitada, esitab komisjon taotlusele antud positiivse hinnangu korral eelarvepädevatele institutsioonidele ettepaneku fondi kasutuselevõtuks ning samal ajal vastava ümberpaigutamise taotluse.
Üheaegselt võidakse korraldada kolmepoolne menetlus, et saavutada kokkulepe fondi kasutamises ja vajalikes summades.
Kolmepoolne menetlus võib toimuda lihtsustatud vormis.
II Ülevaade olukorrast: komisjoni ettepanek
Komisjon kiitis 22. jaanuaril 2010 heaks kolm uut ettepanekut võtta vastu otsus Globaliseerumisega Kohanemise Euroopa Fondi kasutuselvõtmise kohta.
Euroopa Parlamendi taotlusel esitatakse nüüdsest iga otsuse vastuvõtmise ettepanek eraldi dokumendina.
Uued juhtumid puudutavad koondamisi Leedus (külmikutootmise ja hooneehituse sektorid) ja Saksamaal (autotööstus).
Need on esimesed 2010. aasta eelarve raames käsitletavad taotlused.
Käesolev ettepanek käsitleb Globaliseerumisega Kohanemise Euroopa Fondi vahendite kasutuselevõtmist Leedu kasuks kogusummas 258 163 eurot eesmärgiga anda rahalist toetust ettevõttest AB Snaigė (külmikutootja) ja tema kahest tarnijast (UAB Jugos kabeliai ja UAB Hoda) koondatud töötajatele.
Komisjonile 23. juulil 2009 esitatud Leedu taotlus (juhtum EGF/2009/010 LT/Snaigė) on seotud 651 töötaja koondamisega, kellest 480-le taotletakse abi.
Taotlus põhineb Globaliseerumisega Kohanemise Euroopa Fondi määruse artikli 2 punkti c sekkumiskriteeriumil, mis võimaldab taotluse esitajatele erandi üldistest sekkumiskriteeriumitest:
„võib lugeda fondi toetuse [...] vastuvõetavaks isegi siis, kui punktides a ja b sätestatud tingimusi ei ole täielikult täidetud, juhul kui koondamistel on tööhõivele ja kohalikule majandusele tõsised tagajärjed” .
Leedu põhjendas nende koondamistega seonduvat eriolukorda erakordselt keerulise majandusliku ja tööturu olukorraga Snaigė asukohas Alytuses.
Alytuses on juba varem tehtud suuri koondamisi, eelkõige tekstiilisektoris, millega seoses eraldati fondist abi 2008. aastal (298 994 eurot, 1089 koondatut).
Näidatud ajavahemikus kaotatud töökohtade koguarvu hindamise tulemusel ja arvestades juba eelnenud majandustegevuse tõsist häiritust Alytuses, jõudis komisjon järeldusele, et Leedu taotlus vastab artikli 2 punktis c sätestatud abikõlblikkuse kriteeriumidele.
Komisjoni hinnangul vastab taotlus Globaliseerumisega Kohanemise Euroopa Fondi käsitlevas määruses sätestatud abikõlblikkuse kriteeriumitele.
Ühtlasi otsustati, et liikmesriik on esitanud piisavalt teavet otsese ja tõendatava seose kohta kõnealuste koondamiste ning üleilmse finants- ja majanduskriisi vahel, samuti märkimisväärse negatiivne mõju kohta kohalikule, piirkondlikule ja riigi majandusele.
Sellest tulenevalt soovitab komisjon eelarvepädevatel institutsioonidel taotlused heaks kiita.
Komisjon on esitanud fondi kasutuselevõtuks eelarvepädevatele institutsioonidele ümberpaigutamise taotluse (DEC 02/2010) kokku 258 163 euro ümberpaigutamiseks Globaliseerumisega Kohanemise Euroopa Fondi reservist (40 02 43) kulukohustustena ja Euroopa Sotsiaalfondi eelarverealt (04 02 17 – Euroopa Sotsiaalfond – Lähenemine) maksetena Globaliseerumisega Kohanemise Euroopa Fondi eelarvereale (04 05 01) kulukohustuste ja maksetena.
Institutsioonidevahelise kokkuleppe kohaselt on fondi kasutamise ülemmäär 500 miljonit eurot aastas.
Tegemist on esimese ettepanekuga fondi kasutuselevõtmise kohta 2010. aastal.
III.
Menetlus
Komisjon esitas vastavalt 17. mai 2010. aasta institutsioonidevahelise kokkuleppe punktile 28 kulukohustuste ja maksete assigneeringute 2009. aasta eelarvesse kirjendamiseks ümberpaigutamise taotluse
DEC 02/2010, 22. jaanuar 2010. .
Kolmepoolne menetlus komisjoni ettepaneku kohta võtta vastu fondi kasutuselevõtmise otsus võib toimuda õigusliku aluse artikli 12 lõike 5 kohaselt lihtsustatud vormis (kirjavahetusena), välja arvatud juhul, kui Euroopa Parlament ja nõukogu ei saavuta kokkulepet.
Vastavalt sisekokkuleppele tuleks tööhõive- ja sotsiaalkomisjon protsessi kaasata, et anda konstruktiivset tuge ja aidata hinnata fondi taotlusi.
Pärast hindamist esitas Euroopa Parlamendi tööhõive- ja sotsiaalkomisjon fondi kasutuselevõtmise kohta oma seisukoha, mis on esitatud käesolevale raportile lisatud arvamuses.
17. juulil 2008. aastal toimunud lepituskohtumisel vastu võetud Euroopa Parlamendi, nõukogu ja komisjoni ühisdeklaratsioonis kinnitatakse, kui oluline on tagada, et fondi kasutuselevõtmist käsitlevad otsused võetakse vastu kiiresti ning kooskõlas institutsioonidevahelise kokkuleppega.
TÖÖHÕIVE- JA SOTSIAALKOMISJONI ARVAMUS
ES/sg
D(2010)4484
Alain Lamassoure
Eelarvekomisjoni esimees
ASP 13E158
Teema: Arvamus Globaliseerumisega Kohanemise Euroopa Fondi kasutuselevõtmise kohta juhtumi EGF/2009/010 LT/Snaigė puhul (KOM(2009)8 lõplik)
Austatud härra Lamassoure
Tööhõive- ja sotsiaalkomisjon ning Globaliseerumisega Kohanemise Euroopa Fondi käsitlev töörühm arutasid fondi kasutuselevõtmist juhtumi EGF/2009/010 LT/Snaigė puhul ja kiitsid heaks järgmise arvamuse.
Tööhõive- ja sotsiaalkomisjon ning Globaliseerumisega Kohanemise Euroopa Fondi käsitlev töörühm toetavad fondi kasutuselevõtmist selle taotluse alusel.
Tööhõive- ja sotsiaalkomisjonil on sellega seoses mõned märkused, mis ei sea samas kahtluse alla maksete ümberpaigutamist.
Tööhõive- ja sotsiaalkomisjoni tähelepanekud põhinevad järgmistel kaalutlustel:
a) arvestades, et 651 koondamisjuhtumit on seotud finants- ja majanduskriisist tingitud sama sündmusega;
b) arvestades, et koondamised puudutavad peamiselt naisi vanuserühmas 25–54 ja kategoorias „oskus- ja käsitöölised“;
c) arvestades, et Euroopa tööhõivesuunistega edendatakse töö ja pereelu ühitamist;
d) arvestades, et need koondamised toimusid ajal, mil Leedu tööpuuduse määr suurenes 12 kuuga 6,4%-lt 16,7%-ni;
e) arvestades, et Globaliseerumisega Kohanemise Euroopa Fondist toetatavad meetmed võeti esmajoones kasutusele „koondatud töötajate uuesti tööturule integreerimiseks“;
f) arvestades, et ajutise rahalise abi meetme eesmärk on motiveerida koondatud töötajaid võtma vastu uut tööd, mille eest makstakse madalamat palka kui eelmisel töökohal;
g) arvestades, et tööhõive- ja sotsiaalkomisjon ei ole endiselt rahul komisjoni lähenemisega Globaliseerumisega Kohanemise Euroopa Fondi käsitleva määruse artikli 12 lõike kohaldamisele lähtuvalt komisjoni vastusest tööhõive- ja sotsiaalkomisjoni tehtud märkustele, mis käsitlevad taotlusi EGF/2009/007 SE/Volvo, EGF/2009/009 AT/Steiermark ja EGF/2009/011 NL/Heijmans, milles komisjon märkis, et liikmesriikide ja komisjoni vahelises koostöös toimuva halduse olemus (Globaliseerumisega Kohanemise Euroopa Fondi käsitleva määruse artikkel 4, finantsmääruse artikkel 53 ja rakenduseeskirjade artikkel 42) seisneb selles, et liikmesriigid vastutavad rakendamise eest ja komisjon kontrollib õiget rakendamist kohapealsete kontrollide ja auditite, finantskorrektsioonide ja sissenõudmistega ning et avalduste esitamise etapis ei ole rakendamise nõuetekohasust veel võimalik kinnitada;
h) arvestades, et lisaks rahastamisega seotud aspektidele peab tööhõive- ja sotsiaalkomisjon fondi tulevast arengut silmas pidades saama igakülgset teavet selle kohta, kuidas liikmesriigid fondi kasutavad, ning seega vajab komisjon igakülgset teavet selle kohta, kuidas Globaliseerumisega Kohanemise Euroopa Fond ja eelkõige Euroopa Sotsiaalfond ning muud struktuurifondid üldiselt üksteist täiendavad.
Seetõttu palub tööhõive-ja sotsiaalkomisjon vastutaval eelarvekomisjonil lisada Leedu taotlust käsitlevasse resolutsiooni ettepanekusse järgmised ettepanekud:
1) on nõus komisjoni otsusega võtta vastu Leedu taotlus, kuigi taotlus ei vasta täielikult Globaliseerumisega Kohanemise Euroopa Fondi käsitleva määruse 1927/2006 artikli 2 punkti a kriteeriumitele ning sellest tulenevalt tuleks abikõlblikke töötajaid toetada sama määruse artikli 2 punkti c alusel;
2) avaldab samas kahetsust, et koondatud töötajate heaks võetavaid meetmeid oli võimalik kasutada alles alates 1. augustist 2009, kuna osa töötajatest kaotas töökoha juba 2008. aasta novembris;
3) avaldab heameelt töö ja pereelu senisest paremaks ühitamiseks võetavate meetmete kasutuselevõtu üle ning kutsub liikmesriike üles lisama laste ja muude pereliikmete hoolduse mitte ainult nendesse taotlustesse, mis puudutavad suures osas naisi, vaid lähenema sellele küsimusele järjekindlamalt ja strateegilisemalt, et naiste ja meeste ebavõrdsust tööturul veelgi väheneda;
4) kordab komisjonile esitatud nõudmist lisada aastaaruandesse mitte ainult üksikasjalikud andmed selle kohta, kuidas liikmesriigid on järginud fondist saadava toetuse rakendamisel Globaliseerumisega Kohanemise Euroopa Fondi käsitleva määruse artiklit 7, vaid ka analüüsi selle kohta, millised meetmed on aidanud eriti kaasa meeste ja naiste võrdõiguslikkuse edendamisele tööturule integreerimisel;
5) kutsub liikmesriike ja komisjoni üles koostama loetelu nendest Globaliseerumisega Kohanemise Euroopa Fondi toel võetud meetmetest, mis olid kõige edukamad töötajate mobiilsuse suurendamisel liikmesriikide tööturgudel ning piiriüleselt seoses töökoha otsimisega naaberriikides;
6) rõhutab, et tööga seotud stiimulid on väga vastuolulised meetmed; palub seetõttu komisjonil pöörata erilist tähelepanu nende meetmega saadud kogemustele Globaliseerumisega Kohanemise Euroopa Fondist antava abi raames ning anda sellest Euroopa Parlamendile võimalikult kiiresti aru;
7) palub komisjonil teavitada Euroopa Parlamenti, kui ta kavatseb pöörata erimenetluse käigus erilist tähelepanu kulutustele Globaliseerumisega Kohanemise Euroopa Fondi raames, ning palub aruannet 2007. ja 2008. aastal fondist abi saamiseks esitatud taotluste auditeerimise tulemuste kohta;
8) palub komisjonil lisada oma iga-aastastesse aruannetesse igakülgse teabe selle kohta, kuidas Globaliseerumisega Kohanemise Euroopa Fondi meetmed täiendavad struktuurifondidest toetatavaid meetmeid, sealhulgas andmed Globaliseerumisega Kohanemise Euroopa Fondi käsitleva määruse artikli 6 järgimiseks liikmesriikides loodud haldusstruktuuride kohta;
9) rõhutab, et usaldusväärse finantsjuhtimise kõrval on oluline omada väljakujunenud koordineerimisstruktuure, eriti siis, kui on kaasatud palju sidusrühmi.
Lugupidamisega
Pervenche Berès
PARLAMENDIKOMISJONIS TOIMUNUD LÕPPHÄÄLETUSE TULEMUS
Vastuvõtmise kuupäev
23.2.2010
Lõpphääletuse tulemus
+:
–:
0:
28
Lõpphääletuse ajal kohal olnud liikmed
Alexander Alvaro, Francesca Balzani, Lajos Bokros, Andrea Cozzolino, Jean-Luc Dehaene, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Carl Haglund, Jiří Havel, Monika Hohlmeier, Sidonia Elżbieta Jędrzejewska, Anne E. Jensen, Alain Lamassoure, Vladimír Maňka, Barbara Matera, Miguel Portas, László Surján, Helga Trüpel, Derek Vaughan, Angelika Werthmann, Jacek Włosowicz
Lõpphääletuse ajal kohal olnud asendusliige/asendusliikmed
Frédéric Daerden, Giovanni La Via
