Rangemad meetmed linnugripi vastu võitlemiseks
Rahvatervis
2005-12-01 - 15:15
MEPs seek tough measures on bird flu
Euroopa Parlament nõuab, et linnugripi tõrjeks võetaks kasutusele karmimad meetmed.
Varajase hoiatuse süsteeme on vaja tõhustada nii, et ametkondi teavitataks koheselt igast viiruse puhkemisest, isegi kui tegemist on madala patogeensusega viirustega, kuna need võivad muteeruda suure patogeensusega viirusteks.
Samuti rõhutatakse kuluefektiivsete linnuvaktsiinide väljatöötamise vajalikkust ning koordineeritud valmisolekukavade nõuet juhuks, kui peaks aset leidma inimeste nakatumine viirusega.
Neil PARISH i (EPP-ED, UK) raportis nähakse samuti ette, et kriisiolukorras peaks olema võimalik kehtestada ajutisi piiranguid lindude ning munade transpordile.
Linde ning mune võib transportida alles siis, kui on tehtud kindlaks, et viiruse levimise ohtu ei ole.
Samuti on vaja koostada situatsioonplaanid, et kriisi puhul tagada veterinaarametite tõhus koostöö rahvatervise eest vastutavate ametkondadega.
Raportöör nõudis, et võetaks tarvitusele "tervel mõistusel põhinevad meetmed", et "taastada tarbijate usaldus", samuti tuleb madala patogeensusega viiruse avastamisel rakendada rangemaid meetmeid.
Vastuvõetud muudatusettepanekute kohaselt tuleb seetõttu kõik kodulinnud ja muud linnud, kellel on viirus avastatud, surmata ning seejärel hävitada.
Enne surmamist ei tohi linde seejuures ilma pädeva asutuse loata majandisse tuua ega sealt välja viia.
Võimud võivad vajaduse korral siiski otsustada transportida linde tapamajja, tingimusel et kohaldatakse bio-ohutusmeetmeid.
Munad tuleb kõrvaldada ning neid ei tohi transportida töötlemise eesmärgil.
Euroopa Liit peab meetmeid rakendama ka siis, kui viirus jõuab liidu naaberriikidesse - võimalike meetmetena nimetatakse impordipiiranguid, kaitsetsoonide laiendamist ning vaktsiinide muretsemist, kui kõnealune riik ise kriisi lahendada ei suuda.
Lisaks situatsioonplaanidele peavad liikmesriigid koostama tõhusad inimeste pandeemia valmisolekukavasid, milles on eeskirjad viirusevastaste ravimite tootmise, ladustamise ja suurima kokkupuuteohuga inimestele jaotuse kohta.
Samuti peab selline kava sätestama eeskirjad vaktsiinide väljatöötamise ja masstootmise koordineerimise kohta ning eeskirjad kohustuslike reaalajas toimuvate hoiatuste kohta.
Liikmesriigid peavad tagama viirusevastaste ravimite julgeolekuvaru olemasolu ning piisava vaktsiinide tootmisvõimsuse, et pandeemia korral saaks kõiki suurima kokkupuuteohuga inimesi ennetavalt asjaomase tüve vastu vaktsineerida.
Lisaks soovivad saadikud, et k ui ELis või ELi naaberriikides peaks puhkema gripipandeemia, peaks komisjonil olema võimalik 24 tunni jooksul kehtestada selliseid meetmeid nagu karantiinid, lennujaamade desinfitseerimine teatud piirkondadest saabuvate lendude vastuvõtmisel ning reisipiirangud.
Parlamendiliikmed soovivad ka, et tehtaks tihedat koostööd Haiguste Ennetamise ja Tõrje Euroopa Keskusega.
Keskus loodi 2005. aasta mais ning see peab aitama Euroopal võidelda nakkushaiguste, näiteks gripi, SARSi ning HIV/AIDSi vastu.
Parlament võttis samuti vastu Ilda FIGUEIREDO (GUE/NGL, PT) veterinaarkulutuste raporti.
Raportis leitakse, et mutatsiooniriski tõttu on asjakohane näha ette ühenduse rahalise abi andmine võrdsel tasemel nii kõrge patogeensusega kui ka madala patogeensusega linnugripi juhtude puhul.
Ühenduse kaasfinantseerimise määrana nähakse ette 50% (komisjoni ettepaneku kohaselt 30%).
Lisaks soovitakse, et ühenduks kataks 100% vaktsineerimiskuludest.
Kuna parlament, komisjon ning nõukogu on juba suuremas osas jõudnud kokkuleppele, peaks nõukogu uue direktiivi ning sellega seotud otsuse vastu võtma juba detsembris.
Võitlus linnugripi vastu
Neil PARISH (EPP-ED, UK)
Dokument: A6-0327/2005
Menetlus: Nõuandemenetlus (*)
Arutelu: 30.11.2005
Hääletus: 01.12.2005
Kulutused veterinaaria valdkonnas
Ilda FIGUEIREDO (GUE/NGL, PT)
Dokument: A6-0326/2005
Menetlus: Nõuandemenetlus (*)
Arutelu: 30.11.2005
Hääletus: 01.12.2005
20051128IPR02947 Eesti tervisekaitseinspektsiooni veebileht Euroopa Komisjoni veebileht (ingliskeelne) WHO veebileht (ingliskeelne)
ET
1
PHOTO
20051130PHT03046.jpg
ET
2
LINK
http://www.tervisekaitse.ee/tkuus.php?msgid=3420
ET
3
LINK
http://ec.europa.eu/health/ph_threats/com/Influenza/avian_influenza_en.htm
ET
4
LINK
http://www.who.int/csr/disease/avian_influenza/en/
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
