Avakõne: Jeemeni külalised, Türgi, Egiptus, Maroko
Institutsioonid
Täiskogu istungid
2011-12-01 - 15:50
Mare HAAB STR (+33) 3 881 64057 PORT (+372) 51 81 639 EMAIL Press-et@europarl.europa.eu EMAIL mare.haab@europarl.europa.eu ADDINFO (+372) 630 69 67 Oma avakõnes sel nädalal Brüsselis toimunud osaistungjärgul tervitas Euroopa Parlamendi president Jerzy Buzek külas viibivaid inimõiguste kaitsjaid Jeemenist, rääkis oma eelmise nädala visiidist Türgisse ja kommenteeris äsjaseid valimisi Egiptuses ja Marokos.
President tervitas Jeemeni külalisi, kelleks on inimõiguste kaitsjaid Amal Basha, Esadin el Asbahi ja Tawakkol Karman.
President märkis, et Tawakkol Karman, ajakirjanik ja Jeemeni noorte revolutsiooni organiseerija, on üks neist kolmest naisest, kes saavad sel aastal Nobeli rahupreemia tegevuse eest, mille eesmärk on tagada naiste julgeolek ja õigus aktiivselt osaleda rahu tagamisel.
Türgi
President Buzek seadis oma eelmisel nädalal toimunud ametliku visiidi ajal Türgisse eesmärgiks taaskäivitada läbirääkimised, innustades Türgi poolt leidma positiivset lahendust Küprose probleemile, enne kui Küpros võtab üle ELi Nõukogu eesistumise.
Buzek kohtus Türgi presidendiga ja pidas parlamendis kõne, milles rõhutas, et Türgi peab läbi viima reformid, et tagada sõnavabadus ning naiste ja vähemuste õigused.
Tal oli ka jutuajamine patriarh Bartholomeosega kristlaste olukorrast Türgis.
Egiptus
Kommenteerides 28. novembril Egiptuses toimunud parlamendivalimisi, mis olid esimesed valimised pärast president Mubaraki võimult kõrvaldamist, rõhutas Jerzy Buzek, et ametivõimud, parteid ja kodanikuühiskond peavad tegema koostööd tagamaks, et tulemused kajastaksid valijate tahet.
Maroko
25. novembril parlamendivalimised korraldanud Maroko kohta ütles Buzek, et põhiseaduse reform annaks Maroko parlamendile suurema otsustusõiguse.
President pidas siiski kahetsusväärseks asjaolu, et Egiptus ja Maroko ei kutsunud ELi vaatlejaid valimisi jälgima.
Uus parlamendiliige
Kent Johansson (ALDE, SE) on asunud parlamendiliikme ülesandeid täitma alates 21. novembrist, kui tema volitused kinnitati.
Muudatused päevakorras
Kolmapäev, 30. november
Kahte raportit Viktor Uspaskichi (ALDE, LT) puutumatuse kaitsmise taotluse kohta käsitletakse ühise arutelu esimese päevakorrapunktina pärast tööplaani kinnitamist.
Neljapäev, 1. detsember
Komisjon teeb avalduse seoses suuliselt vastatava küsimusega ELi üldiste HIVi/AIDSi-vastaste meetmete kohta.
Raport Luigi De Magistrise (ALDE, IT) puutumatuse kaitsmise taotluse kohta võetakse päevakorda hääletamise ajal.
20111130IPR32811 - Lõplik päevakorra projekt - Uudiskiri - Europarl TV - EP Live
ET
2
LINK
/news/et/pressroom/newsletter
ET
3
LINK
http://www.europarltv.europa.eu/et/home.aspx
ET
4
LINK
/ep-live/et/schedule/schedule
-//EP//TEXT AGENDA 20111130 SYN NOT XML V0//ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
