Euroopa liikuvuse nädal soovib parandada linnaliiklust
Keskkond
2007-09-21 - 16:48
President Pöttering elektrilisel jalgrattal
Kuidas teie hommikul kooli või tööle lähete?
Jalgsi, ratta või autoga?
Uuringud näitavad, et eurooplased on mures üha rohkemate autode pärast tänavatel, saaste, ummikute, müra ning kehvade tingimuste pärast jalakäijatele.
16.-22. septembrini toimuv Euroopa liikuvuse nädal edendab säästvat liiklemist linnatänavatel, keskendudes laste turvalisusele.
Mis on suurimad probleemid saadikute arvates?
Jalgrattaga tööle sõitev Rootsi parlamendiliige Jens Holmi (GUE/NGL) hinnangul on linnades liiga palju autosid ja vähe alternatiive ringi liikumiseks.
"Tagamaks odav, kui mitte tasuta, ja ligipääsetav avalik transport, on avalik vastutus," märkis ta.
Linnaliikluse kitsaskohad
Palju eraautosid, liiklusummikud, saaste, jalakäijate ja jalgratturite teede puudumine, kodanike huve mitte arvestav avalik transport - nimetas Bulgaaria parlamendiliige Evgeni Kirilov (sotsiaaldemokraat) praeguse linnaliikluse probleeme.
Tema sõnul peaksid inimesed kohalikku võimu utsitama probleeme lahendama.
"Kohalik võim peaks looma vähese liiklusega või autovabad tsoonid, looma vähese kiirusega tsoone, parandama jalgratturitele mõeldud teid," nentis Rumeenia saadik Alexandru Mortun (ALDE).
See tähendab palju rohkem kui üks väike kampaania.
Ma ei usu, et teede ehitamine lahendaks probleemid."
Itaalia saadik Alessandro Foglietta (UEN) meelest on liikluse põhiprobleem vähene haritus ja reeglite mitte austamine.
Samuti on kitsaskohaks mingite piirkondade vähene kättesaadavus avaliku transpordiga, mistõttu peab mineva isikliku autoga.
Kas nädal võib midagi muuta?
Juba kolmandat aastat hommikul tööle jalutav Itaalia parlamendiliige Sepp Kusstatscher (roheline) ütles, et liikuvuse nädal ei pane kedagi muutma oma liikuvusharjumisi, sest meelsuse muutmine on pikk protsess.
"Aga ma usun, et meie tegevus provotseerib mõtlemist."
Hoolimata tihedast liiklusest nii Brüsselis kui Strasbourgis rattaga tööle sõitev Tšehhi parlamendiliige Zuzana Roithova (EPP-ED) märkis, et tema meelest võib liikuvuse nädal muuta nii mõndagi.
Roithova aitas Prahas korraldada initsiatiivi "AUTO*MAT", mis soovib linna muuta jalgratturitele ja jalakäijatele ligipääsetavamaks.
"Ma loodan, et teised linnad kasutavad meie näidet."
20070913STO10375 Euroopa Liikuvuse Nädal Voldik parimate näidete kohta Parlament soovib keskkonnasäästlikumaid autosid
ET
1
PHOTO
20070921PHT10546.jpg
ET
2
LINK
http://www.mobilityweek-europe.org/
ET
3
LINK
http://www.mobilityweek.eu/IMG/pdf_best_practice_en.pdf
-//EP//TEXT IM-PRESS 20070913STO10369 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
