Neljapäevasel täiskogul: teadusuuringud, ELi laienemine ja AIDS
Institutsioonid
2006-12-01 - 15:28
Saadikud soovivad AIDSI vastasele võitlusele suuremat rahasüsti
Brüsselis toimunud täiskogu istungil sillutas parlament tee teadusuuringute seitsmendale raamprogrammile, tõstes järgmise seitsme aasta eelarvet 40%.
Parlamendisaadikud kiitsid heaks Bulgaaria ja Rumeenia olukorda hindavad lõppraportid, tervitades neid kuu aja pärast ELiga liituma.
Samuti soovisid saadikut HIV/AIDSi vastu võitlemise jaoks rohkem raha ning kehtestasid uued turvanõuded pürotehnika kasutamiseks.
Arvestades Euroopa mahajäämust teadusuuringutes, võttis parlament teisel lugemisel vastu raporti teadusuuringute seitsmenda raamprogrammi kohta aastateks 2007-2013.
Tänu sellele rakendub raamprogramm plaanipäraselt 1. jaanuaril 2007.
Raamprogrammi kogumaht on 54 miljardit eurot.
Võrreldes eelmise raamprogrammiga suureneb rahastamine aasta kohta keskmiselt 40%.
Tegemist on Euroopa Liidu suuruselt kolmanda rahastamisvahendiga pärast ühist põllumajanduspoliitikat ning tõukefonde.
Saadikute soovitused Bulgaariale ja Rumeeniale
Kiites heaks lõppraportid, tervitas parlament Bulgaaria ja Rumeenia ühinemist Euroopa Liiduga 1. jaanuaril 2007.
Mõlema riigi kohta oli eraldi raport, milles innustati peatseid liikmesriike viima edasi alustatud reforme.
Bulgaarialt sooviti suuremat läbipaistvust asjaajamises, politsei üksuste suurendamist organiseeritud kuritegevuse, korruptsiooni, narko- ja inimkaubanduse vastu võitlemisel ning paremat ettevõtluskliimat välisinvesteeringute jaoks.
Rumeenial soovitasid parlamendiliikmed võtta kiiremas korras vastu vähemusi puudutav seadus, tugevdada korruptsioonivastast võitlust, rakendada ELi toiduohutuse reeglid ning korraldada parem vastuvõtt ELi põllumajandusabirahade jaoks.
Rohkem raha AIDSi vastasele fondile
Arvestades tänast ülemaailmset AIDSi päeva, pidasid parlamendiliikmed eile arutelu HIV/AIDSi teemadel, võttes vastu ka ühisresolutsiooni.
Saadikud soovivad, et ELi panus ülemaailmsesse HIV/AIDSi, tuberkuloosi ja malaaria vastu võitlevasse fondi (Global Fund against HIV/AIDS) suureneks 1 miljardi euroni.
Täna on maailmas 40 miljonit HIV viiruse kandjat, kellest ainuüksi sel aastal nakatus 4,3 miljonit inimest.
95% HIV/AIDSi küüsis olevatest inimestest elab arenguriikides, samas kasvab enamikes ELi liikmesriikides nakatunute arv pidevalt.
Igal aastal toimub ELis umbes 45 000 ilutulestike ja pürotehniliste toodetega seotud õnnetust, millest paljude puhul on kannatajaks lapsed ja noored inimesed.
Vastu võetud raportiga soovib parlament pürotehnika jaoks uusi turvanõudeid.
20061201STO00856 Teadusuuringute seitsmes raamprogramm kiideti heaks - pressiteade Lugu teadusuuringute ja arendustegevuse programmist Bulgaaria ja Rumeenia liitumise pressiteade Komisjoni avaldus HIV/AIDSi kohta - pressiteade HIV/AIDSi vastu võitlemise maailmafond Pürotehnika turule toomise pressiteade Kõik täiskogu istungil vastuvõetud tekstid
ET
1
PHOTO
20061130PHT00846.jpg
ET
6
LINK
http://www.theglobalfund.org/
ET
8
LINK
/activities/expert/ta/calendar.do;jsessionid=A3E2E8FD91F47BA337AE6B7A11EAFDCA.node1?language=ET
-//EP//TEXT IM-PRESS 20061129IPR00712 0 NOT XML V0//ET
-//EP//TEXT IM-PRESS 20060615STO09076 0 NOT XML V0//ET
-//EP//TEXT IM-PRESS 20061129IPR00711 0 NOT XML V0//ET
-//EP//TEXT IM-PRESS 20061129IPR00714 0 NOT XML V0//ET
-//EP//TEXT IM-PRESS 20061129IPR00713 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
