P7_TA-PROV(2011)0292
Euroalal esinevate ülemääraste makromajanduse tasakaalunihete korrigeerimiseks võetavad täitemeetmed ***I
A7-0182/2011
Ettepanek võtta vastu Euroopa Parlamendi ja nõukogu määrus euroalal esinevate ülemääraste makromajanduse tasakaalunihete korrigeerimiseks võetavate täitemeetmete kohta ( KOM(2010)0525 – C7-0299/2010 – 2010/0279(COD) )
(Seadusandlik tavamenetlus: esimene lugemine)
Ettepanekut on 23. juunil 2011. aastal muudetud järgmiselt Seejärel saadeti see vastavalt kodukorra artikli 57 lõike 2 teisele lõigule vastutavale komisjonile uueks läbivaatamiseks ( A7-0182/2011 ).
:
[ME 2]
EUROOPA PARLAMENDI MUUDATUSED * Muudatused: uus või muudetud tekst on märgistatud paksus kaldkirjas, välja jäetud tekst on tähistatud sümboliga ▌.
komisjoni ettepanekule
EUROOPA PARLAMENDI JA NÕUKOGU MÄÄRUS
euroalal esinevate ülemääraste makromajanduse tasakaalunihete korrigeerimiseks võetavate täitemeetmete kohta
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 136 ja artikli 121 lõiget 6,
võttes arvesse Euroopa Komisjoni ettepanekut,
võttes arvesse Euroopa Keskpanga arvamust,
olles edastanud seadusandliku akti eelnõu liikmesriikide parlamentidele,
võttes arvesse Euroopa Majandus- ja Sotsiaalkomitee arvamust ELT C , , lk .
,
toimides seadusandliku tavamenetluse kohaselt
ning arvestades järgmist:
(-1) Parandatud majanduse juhtimise raamistiku aluseks peaks olema mitu üksteisega seotud ning sidusat püsiva majanduskasvu ja tööhõive poliitikavaldkonda, mis hõlmavad eriti majanduskasvu ja tööhõive ELi strateegiat ning keskenduvad eelkõige sisseturu arendamisele ja tugevdamisele, rahvusvahelise kaubanduse ja konkurentsivõime edendamisele, ülemäärase valitsemissektori eelarve puudujäägi ennetamise ja korrigeerimise tõhusale raamistikule (stabiilsuse ja kasvu paktile), makromajanduse tasakaalunihete ennetamise ja korrigeerimise tugevale raamistikule, riikide eelarveraamistiku miinimumnõuetele, tõhusamale finantsturgude reguleerimisele ja järelevalvele.
(-1a) Komisjonil peaks eri liikmesriikide eripära arvestavate hindamiste, kontrollide, kontrollkäikude, soovituste ja hoiatuste osas olema rangemas järelevalves suurem roll.
(1)
Aluslepingu kohaselt peaks liikmesriikide majanduspoliitika
väljatöötamise aluseks olema majanduspoliitika ja tööhõive üldsuunised ja
ELi sisene kooskõlastamine hõlmama kinnipidamist stabiilsete hindade, riigi rahanduse ja majanduse usaldusväärsuse
ja jätkusuutlikkuse
ning tasakaalustatud maksebilansi juhtpõhimõtetest.
(2)
Majandus- ja rahaliidu esimesel kümnendil saadud kogemused näitavad, et ELi majanduse juhtimist on vaja parandada ning selleks tuleb liikmesriikidele anda suurem vastutus ühiselt kokkulepitud eeskirjade ja poliitika eest ning luua ELi tasandil liikmesriikide majanduspoliitika jaoks tugevam raamistik.
(2 a)
Dünaamilise ühtse turu saavutamist ja säilitamist tuleks pidada majandus- ja rahaliidu nõuetekohase ja sujuva toimimise osaks.
(3)
Eelkõige tuleks laiendada liikmesriikide majanduspoliitika järelevalvet enamatele valdkondadele kui eelarvejärelevalve, et ennetada makromajanduse ülemäärast tasakaalunihet ning aidata sellistel liikmesriikidel, kus selline tasakaalunihe esineb, töötada välja parandusmeetmete kava enne, kui kõrvalekalded suurenevad
ning majandus- ja finantssuundumused püsivalt liiga negatiivsesse suunda liiguvad
.
Majandusjärelevalve raamistikku tuleks laiendada paralleelselt eelarvejärelevalve tugevdamisega.
(4)
Et aidata selliseid tasakaalunihkeid korrigeerida, on vaja õigusaktides üksikasjalikult sätestatud menetlust.
(5)
On asjakohane täiendada
ELi toimimise lepingu
artikli 121 lõikes 3 ja 4 osutatud mitmepoolset järelevalvet konkreetsete eeskirjadega makromajanduse tasakaalunihete tuvastamiseks, ennetamiseks ja korrigeerimiseks.
See menetlus peaks
tingimata
olema integreeritud iga-aastasesse mitmepoolse järelevalve tsüklisse.
(5 a)
Usaldusväärsed statistilised andmed on makromajanduslike tasakaalunihete järelevalve alus.
Usaldusväärsete ja sõltumatute statistiliste andmete kindlustamiseks peaksid liikmesriigid tagama riikide statistikaametite ametialase sõltumatuse, mis on kooskõlas määruses (EÜ) nr 223/2009 sätestatud Euroopa statistika tegevusjuhisega.
Makromajanduslike tasakaalunihete järelevalve seisukohast on oluline ka usaldusväärsete eelarveandmete kättesaadavus.
Selle nõude täitmine tuleks tagada eeskirjadega, mis on ette nähtud määruses (EL) nr [.../...] eelarvejärelevalve tõhusa tugevdamise kohta euroalas, eelkõige selle artikliga 6a.
(5 b)
Majanduse juhtimise tugevdamine peaks hõlmama Euroopa Parlamendi ja riikide parlamentide tõhusamat ja õigeaegsemat kaasamist.
Euroopa Parlamendi pädev komisjon võib pakkuda nõukogu otsusega seotud liikmesriigile võimalust käesoleva määruse artikli 3 kohaselt arvamuste vahetuses osaleda.
(6)
Määruse (EL) nr […/…]
täitmist tuleks tugevdada intressi teenivate tagatiste kehtestamisega, kui soovitust võtta soovitatud parandusmeetmeid ei ole täidetud, ja nende tagatiste muutmisega iga-aastaseks trahviks, kui ülemääraste makromajanduse tasakaalunihete korrigeerimiseks esitatud soovitus jäetakse korduvalt täitmata sama tasakaalunihke menetluse raames
.
Täitemeetmed
tuleks kehtestada eurot rahaühikuna
kasutavate
liikmesriikidele ▌.
▌
(8)
Kui liikmesriik jätab täitmata nõukogu soovitused
, määratakse talle intressi teeniv tagatis või trahv,
kuni nõukogu on veendunud, et liikmesriik on võtnud tema soovituste järgimiseks parandusmeetmeid.
(9)
Samuti tuleks liikmesriiki üldjuhul karistada iga-aastase trahviga, kui ta ei täida korduvalt nõuet koostada nõukogu
soovituse
täitmiseks parandusmeetmete kava, kuni nõukogu on veendunud, et liikmesriik on esitanud sellise kava, milles on nõukogu soovitust piisavalt arvesse võetud.
(10)
Selleks et tagada liikmesriikide võrdne kohtlemine,
peaksid intressi teeniv tagatis
ja trahv olema kõigile eurot rahaühikuna kasutavatele liikmesriikidele ühesuurused: 0,1 % vastava liikmesriigi eelneva aasta sisemajanduse koguproduktist (SKP).
(10 a)
Samuti peaks komisjonil olema võimalik soovitada sanktsiooni vähendamist või selle tühistamist erakorraliste majandusolude korral.
(11)
Menetlus
sanktsioonide
kohaldamiseks selliste liikmesriikide suhtes, kes ei võta
ülemääraste
makromajanduse tasakaalunihete korrigeerimiseks tõhusaid meetmeid, tuleks üles ehitada nii, et
sanktsiooni
kohaldamine sellise liikmesriigi suhtes oleks reegel, mitte erand.
(12)
Käesoleva määruse artiklis 3 osutatud trahvid arvatakse aluslepingu artiklis 311 osutatud muude tulude hulka ja eraldatakse eurot rahaühikuna kasutavate liikmesriikide loodud stabiilsusmehhanismidele finantsabi andmiseks, et tagada stabiilsus kogu euroalal.
(13)
Käesolevas määruses sätestatud sanktsiooni kohaldamist käsitlevate üksikotsuste vastuvõtmise õigus tuleks anda nõukogule.
Osana liikmesriikide majanduspoliitika kooskõlastamisest, mida tehakse nõukogus vastavalt
ELi toimimise lepingu
artikli 121 lõikele 1, on kõnealused üksikotsused nende meetmete lahutamatud järelmeetmed, mille nõukogu on vastu võtnud vastavalt
ELi toimimise lepingu
artiklile 121 ning määrusele (EL) nr […/…].
(14)
Kuna käesolev määrus sisaldab määruse (EL) nr […/…] tõhusa rakendamise üldeeskirju, tuleks see vastu võtta aluslepingu artikli 121 lõikes 6 nimetatud seadusandliku tavamenetluse kohaselt.
(15)
Kuna liikmesriikide tasandil ei ole võimalik luua piisavalt tõhusat makromajanduslike tasakaalunihete tuvastamise ja ennetamise raamistikku, sest liikmesriikide vahel on tihedad kaubandus- ja finantssidemed ning riiklik majanduspoliitika mõjutab liitu ja euroala tervikuna, ning seda on lihtsam saavutada ELi tasandil, võib EL võtta meetmeid kooskõlas Euroopa Liidu lepingu artiklis 5 sätestatud subsidiaarsuse põhimõttega.
Samas artiklis sätestatud proportsionaalsuse põhimõtte kohaselt ei lähe käesolev määrus kaugemale sellest, mis on vajalik seatud eesmärgi saavutamiseks.
ON VASTU VÕTNUD KÄESOLEVA MÄÄRUSE:
Artikkel 1
Sisu ja reguleerimisala 1.
Käesoleva määrusega kehtestatakse
sanktsioonide süsteem ülemääraste
makromajanduse tasakaalunihete tõhusaks korrigeerimiseks euroalal.
2.
Käesolevat määrust kohaldatakse eurot rahaühikuna kasutavate liikmesriikide suhtes.
Artikkel 2
Mõisted
Käesolevas määruses kasutatakse määruse (EL) nr […/…] artiklis 2 sätestatud mõisteid.
Lisaks kasutatakse järgmisi mõisteid:
„erakorralised majandusolud” – asjaolud, mille puhul valitsemissektori eelarvepuudujäägi ületamist võrreldes kontrollväärtusega käsitatakse erandlikuna
ELi toimimise lepingu
artikli 126 lõike 2 punkti a teises taandes ja nõukogu määruses (EÜ) nr 1467/97 EÜT L 209, 2.8.1997, lk 6.
sätestatu kohaselt.
Artikkel 3
Sanktsioonid
1.
Nõukogu määrab
oma otsusega
komisjoni
soovitusel intressi teeniva tagatise
, kui
parandusmeedet käsitlev nõukogu otsus võetakse vastu
kooskõlas määruse (EL) nr …/
2011
▌artikli 10 lõikega 4
, kui nõukogu
jõuab ▌ järeldusele, et asjaomane liikmesriik ei ole ▌
soovituse põhjal
võtnud soovitatud parandusmeetmeid ▌.
1 a.
Nõukogu määrab komisjoni soovituse alusel toimides oma otsusega iga-aastase trahvi, kui:
a)
sama tasakaalunihke menetluse raames on vastu võetud kaks nõukogu soovitust kooskõlas määruse (EL) nr […/...] artikli 8 lõikega 3, kui nõukogu jõuab järeldusele, et liikmesriik on esitanud ebapiisava parandusmeetmete kava,
b)
määruse (EL) nr […/…] artikli 10 lõike 4 kohaselt on sama tasakaalunihke menetluse raames vastu võetud kaks järjestikust nõukogu soovitust, milles tunnistatakse nõuete täitmatajätmist.
Trahv määratakse selliselt, et kehtestatud intressi teeniv tagatis arvestatakse vastavalt artikli 3 lõikele 1 ümber iga-aastaseks laenuks.
1 b.
Lõigetes 1 ja 1 a nimetatud otsused loetakse nõukogu poolt vastuvõetuks juhul, kui nõukogu kümne päeva jooksul pärast seda, kui komisjon on soovituse vastu võtnud, ei ole kvalifitseeritud häälteenamusega otsustanud neid tagasi lükata.
Nõukogu võib soovitust kvalifitseeritud häälteenamusega muuta.
1 c.
Komisjoni soovitus nõukogu otsuse tegemiseks esitatakse 20 päeva jooksul alates lõigetes 1 ja 1 a osutatud tingimuste täitmisest.
2.
Komisjoni
soovitusel
kehtestatava
intressi teeniva tagatise või
iga-aastase trahvi suurus on 0,1% vastava liikmesriigi eelneva aasta SKPst.
3.
Erandina lõikest 2 võib komisjon erakorraliste majandusolude korral või asjaomase liikmesriigi põhjendatud taotlusel, mis on esitatud komisjonile kümne päeva jooksul pärast lõikes 1
ja 1 a
osutatud
tingimuste täitmist
, teha ettepaneku vähendada trahvi suurust või trahv tühistada.
4.
Juhul kui liikmesriik on
andnud
teatava kalendriaasta
eest intressi teeniva tagatise või
tasunud trahvi ning nõukogu jõuab seejärel kooskõlas määruse (EL) nr […/...] artikli 10 lõikega 1 järeldusele, et liikmesriik on selle aasta jooksul rakendanud soovitatud parandusmeetmeid, tagastatakse selle aasta eest tasutud
tagatis koos kogunenud intressiga või
trahv liikmesriigile
pro rata temporis
.
Artikkel 4
Trahvist saadud tulude
eraldamine
Käesoleva määruse
artiklis 3 osutatud
trahvisummad arvatakse aluslepingu artiklis 311 osutatud muude tulude hulka ja
eraldatakse Euroopa finantsstabiilsusvahendile
.
Alates hetkest, kui eurot rahaühikuna kasutavad liikmesriigid on loonud mõne muu stabiilsusmehhanismi finantsabi andmiseks, et tagada stabiilsus kogu euroalal, eraldatakse trahvisummad sellele mehhanismile.
Artikkel 5
Hääletamine nõukogus
Artiklis 3 sätestatud meetmete üle otsustamisel hääletavad ainult need nõukogu liikmed, kes esindavad selliseid liikmesriike, kelle rahaühik on euro, ning nõukogu ei võta arvesse asjaomast liikmesriiki esindava nõukogu liikme häält.
Esimeses
lõigus nimetatud nõukogu liikmete kvalifitseeritud häälteenamus määratakse vastavalt ELi toimimise lepingu artikli 238 lõike 3 punktile a.
Artikkel 5 a
Majandusdialoog
Selleks et edendada dialoogi liidu institutsioonide, eriti Euroopa Parlamendi, nõukogu ja komisjoni vahel ning tagada suurem läbipaistvus ja vastutus, võib Euroopa Parlamendi pädev komisjon oma koosolekule kutsuda nõukogu eesistuja ja vajaduse korral eurorühma esimehe, et arutada otsuseid, mis on tehtud vastavalt käesoleva määruse artiklile 3.
Euroopa Parlamendi pädev komisjon võib pakkuda sellele liikmesriigile, kelle kohta need otsused käivad, võimalust arvamuste vahetuses osaleda.
Artikkel 5 b
Läbivaatamine
1.
Komisjon avaldab aruande käesoleva määruse kohaldamise kohta kolme aasta jooksul pärast määruse jõustumist ning seejärel iga viie aasta järel.
Selles aruandes hinnatakse muu hulgas järgmist:
a)
määruse tõhusust,
b)
edusamme liikmesriikide majanduspoliitika tihedama kooskõlastamise ja majandusnäitajate püsiva vastastikuse lähendamise tagamisel kooskõlas aluslepinguga.
2.
Vajaduse korral lisatakse aruandele ettepanek käesoleva määruse muutmiseks.
3.
Aruanne ja kõik sellele lisatavad ettepanekud edastatakse Euroopa Parlamendile ja nõukogule.
Artikkel 6
Jõustumine
Käesolev määrus jõustub kahekümnendal päeval pärast selle avaldamist
Euroopa Liidu Teatajas
.
Käesolev määrus on tervikuna siduv ja vahetult kohaldatav liikmesriikides vastavalt aluslepingutele.
...,
Euroopa Parlamendi nimel Nõukogu nimel
president eesistuja
