2011. aasta Sahharovi mõttevabaduse auhinna kandidaadid
Inimõigused
2011-09-29 - 16:34
5 kandidaadid Sahharovi auhinna Käesoleval aastal on maailma ühe hinnatuima inimõigustealase auhinna viie kandidaadi seas araabia kevade liikumine, mida esindavad aktivistid Tuneesiast, Egiptusest, Liibüast ja Süüriast.
Ülejäänud kandidaadid on Palestiina arst ja rahuaktivist Izzeldin Abuelaish, Valgevene ajakirjanik Dzmitri Bandarenka, kirjanik ja vangilaagrist eluga pääsenu Boris Pahor ning rahule ja lepitusele pühendunud Kolumbia põllumeeste kogukond.
Kandidaatide nimekiri on esitatud tähestiku järjekorras.
Izzeldin Abuelaish: Palestiina arsti ja fondi Daughters for Life asutaja on kandidaadiks seadnud Euroopa Konservatiivide ja Reformistide fraktsioon (ECR).
Abuelaish on pühendanud oma elu Iisraeli ja Palestiina vahelises konfliktis rahu saavutamisele.
Tema kohta on öeldud, et ta on „maagiline, salajane sild“ kahe rahva vahel.
Araabia kevad: Kandidatuuri on esitanud neli parlamendi fraktsiooni (PPE, S&D, ALDE ja rohelised).
Liikumises on esindatud aktivistid üle kogu araabia maailma.
Kandidaadiks seadmise avalduses kirjutavad parlamendiliikmed: „Araabia kevad sümboliseerib kõiki neid, kes võitlevad araabia maailmas väärikuse, demokraatia ja põhiõiguste eest.
Sahharovi auhinna andmine viiele kandidaadile,
kelleks on Mohamed Bouazizi (Tuneesia), Asmaa Mahfouz (Egiptus), Ahmed al-Zubair Ahmed al-Sanusi (Liibüa) ning Razan Zeitouneh ja Ali Farzat (Süüria), kes on aidanud kaasa radikaalsetele poliitilistele muudatustele oma kodumaal, kinnitaks parlamendi solidaarsust ja kindlat toetust nende võitlusele vabaduse, demokraatia ja autoritaarsete režiimide kaotamise eest.“
Dzmitri Bandarenka: Valgevene kodanikuühiskonna aktivisti ja Valgevene Ajakirjanike Liidu liikme on kandidaadiks seadnud fraktsiooni ECR liikmed.
Bandarenka on demokraatiat toetava kodanikualgatuse Harta 97 üks kaasalgatajaid ning kodanikukampaania Euroopalik Valgevene koordinaator.
Kampaania eesmärk on Valgevene liitumine ELiga.
Boris Pahor: Itaalias elav Sloveenia kirjanik on tuntud mõttevabaduse eest võitleja ja veendunud totalitaarsete režiimide vastane.
Pahor sai tuntuks kirjutistega oma kogemustest natside vangilaagrites.
Pahor kirjutab sloveenia keeles ja elab oma kodulinnas Triestes.
Ta on vähemuste õiguste ja vähemuskeelte tuline kaitsja.
Pahori seadsid kandidaadiks Milan Zver (PPE, Sloveenia) ja 51 teist parlamendiliiget.
San José de Apartadó rahukogukond : Kandidaadiks seadmist toetab Euroopa Ühendatud Vasakpoolsete / Põhjamaade Roheliste Vasakpoolsete liitfraktsioon.
Nad ütlevad järgmist: „See Kolumbia talunikke (campesinos) koondav kogukond on saanud rahvusvaheliselt tuntuks kui vapruse, vastupidavuse ning rahu ja õigluse kõrgetele väärtustele pühendumise sümbol vägivalla ja hävingu keskel.“ Aastakümneid kestnud kodusõjast ja konfliktist laastatud riigis on see kogukond loobunud sidemetest mis tahes relvarühmitustega ning nõuab
vabadust tavainimestele.
Auhinnast
Sahharovi mõttevabaduse auhind on oma nime saanud nõukogude füüsiku ja poliitilise dissidendi Andrei Sahharovi järgi.
Euroopa Parlament annab alates 1988. aastast igal aastal auhinna üksikisikule või organisatsioonile, kes on andnud olulise panuse võitlusse inimõiguste või demokraatia eest.
Varasemad võitjad
Eelmise aasta laureaat, Kuuba dissident Guillermo Fariñas on korduvalt kuulutanud välja näljastreigi, et protesteerida tsenseerimise vastu Kuubas.
Ta lõpetas viimase näljastreigi juulis 2011 pärast seda, kui Kuuba ametivõimud nõustusid vabastama poliitvangid.
Varasemate laureaatide hulgas on Nobeli preemia laureaadid Nelson Mandela (1988), Aung Sang Suu Kyi (1990) ja ÜRO, mida esindas peasekretär Kofi Annan (2003).
Edasisest
Võitja saab 50 000 eurot.
Kandidaate esitavad fraktsioonid või vähemalt 40 parlamendiliiget.
Väliskomisjon ja arengukomisjon otsustavad 20. oktoobril kolme finalisti üle ning fraktsioonide juhid valivad selle aasta laureaadi 27. oktoobril.
Auhind antakse üle 14. detsembril Euroopa Parlamendis Strasbourgis toimuval tseremoonial.
20110912STO26331 Sahharovi auhind 2010 - inimõigused luubi all Sahharovi auhind
ET
1
PHOTO
20110913PHT26590.jpg
ET
3
LINK
/parliament/public/staticDisplay.do;jsessionid=2E4A31DC3D30A9DEBB4277EAD26C18E0.node1?language=ET&id=42
-//EP//TEXT IM-PRESS 20101001FCS84570 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
