Komisjoni nimel vastanud pr Hübner
(17. august 2007)
1.
Struktuurifondidest kaasrahastatavate individuaalsete projektide puhul peavad liikmesriigi ametiasutused esitama komisjonile taotluse ainult siis, kui see puudutab suurprojekti nõukogu määruse (EÜ) nr 1260/1999 Nõukogu 21. juuni 1999. aasta määrus (EÜ) nr 1260/1999, millega nähakse ette üldsätted struktuurifondide kohta, EÜT L 161, 26.6.1999. artiklite 25–26 tähenduses ajavahemikuks 2000–2006 ja nõukogu määruse nr 1083/2006 Nõukogu 11. juuli 2006. aasta määrus (EÜ) nr 1083/2006, millega nähakse ette üldsätted Euroopa Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse kehtetuks määrus (EÜ) nr 1260/1999 (ELT L 210, 31.7.2006, lk 25). artiklite 39–41 tähenduses ajavahemikuks 2007–2013.
Ülejäänud projektide puhul on otsus nende kaasamise kohta riiklike ametiasutuste pädevuses.
Vastavalt Kreeka ametiasutustelt saadud teabele ei ole Eressose muuseumiga seotud projekt selle soovitusliku eelarve põhjal suurprojekt eespool osutatud tähenduses, seega ei ole komisjonile taotluse esitamine nõutav.
Ebapiisavate ettevalmistustööde tõttu ei ole Kreeka ametiasutused veel otsustanud lisada projekti ühessegi ühenduse abi kolmanda raamprogrammi 2000–2006 ega riikliku strateegilise raamistiku 2007–2013 rakenduskavasse.
2.
Vastavalt määruse (EÜ) nr 1080/2006 Euroopa Parlamendi ja nõukogu määrus (EÜ) nr 1080/2006, 5. juuli 2006, mis käsitleb Euroopa Regionaalarengu Fondi ja millega tunnistatakse kehtetuks määrus (EÜ) nr 1783/1999, ELT L 210, 31.7.2006. artikli 4 lõikele 7 peab Euroopa Regionaalarengu Fondi (ERF) ajavahemikus 2007–2013 antava abi keskpunktis olema tõepoolest muu hulgas “investeeringud kultuuri, sealhulgas kultuuripärandi kaitse, edendamine ja säilitamine; kultuuri infrastruktuuri arendamine sotsiaal-majandusliku arengu, säästva turismi ja piirkonna kasvava atraktiivsuse toetamiseks; ning abi kultuuriteenuste parandamiseks uute suurema lisandväärtusega teenuste osutamise kaudu”.
Seega peaks projekti, millele lugupeetavad parlamendiliikmed viitavad, saama põhimõtteliselt kaasrahastada Euroopa Regionaalarengu Fondist.
3.
Otsus muuseumi sulgemise kohta kuulub riiklike asutuste ainupädevusse.
Komisjon meenutab siinkohal, et tal puudub otsene pädevus Euroopa kultuuripärandi kaitse valdkonnas.
EÜ asutamislepingu artiklis 151 on sätestatud, et ühenduse tegevus aitab selles valdkonnas kaasa liikmesriikide kultuuri õitsengule, ühtlasi respekteerides nende rahvuslikku ja regionaalset mitmekesisust ning samal ajal rõhutades ühist kultuuripärandit.
Komisjon kutsub seega lugupeetavaid parlamendiliikmeid üles pöörduma pädevate riiklike ametiasutuste poole ja soovib lugupeetavaid parlamendiliikmeid teavitada, et kultuuripärandiga seotud projekte võimaldavad toetada paljud ühenduse programmid Täiendav teave veebilehel: http://ec.europa.eu/culture/eac/index_fr.html .
Programmi “Kultuur” kontaktasutus on kõigi kultuurialal tegutsevate ettevõtjate käsutuses, et lihtsustada nende juurdepääsu programmile.
Demetris Antonopoulos ja Eva Karanikola
Kreeka Kultuuriministeerium, Euroopa Liidu direktoraat
17 rue Ermou, GR-10563 Athens
Tel. (+30) 210 32 30323 / 210 32 30293
E-post: ccp@dee.culture.gr
http://www.ccp.culture.gr
