Täiskogu istungi kokkuvõte: 1.-4. september 2008
Institutsioonid
2008-09-08 - 11:28
Täiskogu võttis vastu raporti Gruusia kohta Selle sügise esimene täiskogu istung, mis toimus erakorraliselt Brüsselis, algas mitmete õigusalast koostööd puudutavate raportitega - päevakavas oli Euroopa õigusalase koostöö võrgustik ning Eurojusti tugevdamine.
Esmaspäeva õhtul arutasid saadikud koos prantsuse välisminister Bernard Kouchneriga Gruusia küsimust.
Samuti arutasid saadikud komisjoni uut sotsiaalpaketi ettepanekut ja kaht erinevat soolise võrdõiguslikkusega seotud raportit.
Samuti võtsid saadikud vastu raporti ainete märgistamise kohta, arutasid ELi sanktsioonide poliitikat ning kuulasid, mis oli külas olnud Costa Rica presidendi sõnum Euroopale.
Samuti arutasid saadikud kolme inimõigustega seotus küsimust maailmas: Mauritaania riigipööret, poomisi Iraanis ja albiinode mõrvu Tansaanias.
Lugege täpsemalt istungil toimunud Fookusest.
20080904FCS36174
Esmaspäevasel istungil: arutelud Gruusia ning õigusküsimuste kohta
Kouchner: "Venemaa võib tegutseda samamoodi teiste riikide suhtes" Selle sügise esimene täiskogu istung, mis toimus erakorraliselt Brüsselis, algas mitmete õigusalast koostööd puudutavate raportitega - päevakavas oli Euroopa õigusalase koostöö võrgustik ning Eurojusti tugevdamine.
Esmaspäeva õhtul arutasid saadikud koos prantsuse välisminister Bernard Kouchneriga Gruusia küsimust.
"Kui me ei leia täna ühist vastutustunnet, siis võib Venemaa tegutseda samamoodi teiste riikide suhtes," ütles prantsuse välisminister Bernard Kouchner, kui tuli eile kohe pärast ELi Gruusia-teemalist tippkohtumist parlamenti saadikute ette kõnelema.
Kouchner nentis, et Euroopa Liit on näidanud, et ta suudab reageerida hoolimata institutsionaalsetest raskustest.
Kouchner märkis, et erakorralisel ülemkogu kohtumisel mõisteti hukka Venemaa liialdatud reaktsioon, kuid et samas ei olnud ka Gruusia tegevus laitmatu.
Venemaa reaktsioon liialdatud
Kouchner andis seejärel ülevaate ülemkogul otsustatust - liikmesriigid peavad suurendama oma osalust OSCE vaatlusmissioonis Lõuna-Osseetias, nimetatakse ametisse ELi eriesindaja Gruusia kriisi jaoks, analüüsitakse ELi-Venemaa suhteid ning tehakse sellest 14. novembri tippkohtumisel kokkuvõte ning lükatakse edasi partnerluslepingu läbirääkimised Venemaaga.
Pärast ülemkogu aset leidnud arutelul rõhutas enamik saadikutest Gruusia territoriaalse puutumatuse olulisust ning nad leidsid, et Venemaa reaktsioon oli liialdatud.
ELi kutsuti üles tugevdama naabruspoliitikat ning vähendama sõltuvust Venemaa energiast.
Osad saadikud mõistsid hukka Venemaa-poolse Lõuna-Osseetia ja Abhaasia tunnustamise, teised seadsid küsimärgi alla Gruusia esialgse reaktsiooni õigustatuse.
Hääletus Gruusia-teemalise resolutsiooni osas leiab aset 3. septembril.
Õigusalane koostöö
Saadikud arutasid viit õigusalast koostööd puudutavat raportit.
Hetkel erineb ELi liikmesriikide seadusandlus tagaselja antud kohtuotsuste täitmata jätmise ja täidesaatvatele asutustele omistatud suure kaalutlusõiguse osas.
Saadikute ettepaneku peamine eesmärk on piirata keeldumise põhjuseid ja arvamuse koostaja kiidab selle heaks.
Üks raportitest puudutab Eurojusti rolli ja suutlikkuse tugevdamist.
Eurojust loodu 2002. aastal ning koondab endas kõrgetasemelist nõuandvat koda, ekspertidega erinevatest liikmesriikidest.
Puudujate leinamine
Osaistungjärgu avanud Euroopa Parlamendi president Hans-Gert Pöttering tegi istungi alguses avalduse Strasbourgi hoone lae varingu kohta.
Nimelt langes 7. augustil parlamendi Strasbourgi hoones aset osaliselt alla lagi.
Ehitusekspertide grupp on juba välja selgitanud varingu põhjused ning nüüd püütakse välja selgitada ka selle eest vastutajad.
Seejärel avaldas Pöttering kaastunnet kolme (endise) saadiku ning kahe lennuõnnetuse ohvrite surmaga seoses.
Lahkunud saadikud on Poola saadik Bronislaw Geremek, Saksa saadik Willi Piecyki ja endine saadik Maria Luisa Cassanmagnago Cerretti.
Samuti andis president teada, et Madridis hukkus augustis lennuõnnetuses 154 inimest ning Kõrgõzstanis 68 inimest.
Saadikud pidasid seejärel minutilise leinaseisaku kõikide hukkunute mälestuseks.
Pressiteenistus istungi avamisest Olukord Gruusias - arutelu Pötteringi kõne Gruusia kohta ELi tippkohtumisel Tippkohtumise tulemused Marie Anne Isler Béguin: grusiinid arvestavad Euroopa toetusega Audio, 36:51 Audio, 25:49
Teisipäevasel istungil: sotsiaalpakett, sooline võrdõiguslikkus
Reklaam mõjutab soolist võrdõiguslikkust?
Teisipäevasel istungil arutasid parlamendiliikmed komisjoni uut sotsiaalpaketi ettepanekut, kaht erinevat soolise võrdõiguslikkusega seotud raportit, andsid oma heakskiidu kadunud laste jaoks otsimiseks mõeldud teavitussüsteemi loomiseks ning pidasid maha debati telekommunikatsiooni paketi üle.
Volinik Vladimir Špidla tuletas meelde, et kaks kuud tagasi võttis komisjon vastu uuendatud tegevuskava sotsiaalküsimustes, mille võtmesõnad on võimalused, ligipääs ja solidaarsus.
Prantsuse sotsiaalminister Xavier Bertrand märkis, et veel sel aastal tuleb sügavalt tegeleda Euroopa sotsiaalküsimustega.
Enamik parlamendiliikmetest tervitas uute meetmete ettepanekut, rõhutades tegelike muutuste vajadust.
Need tähendavad saadikute jaoks diskrimineerimise vastast võitlust, töö ja eralelu vahelist tasakaalu, turvalisust, töötajate ja tööandjate vahelise dialoogi tugevdamist, sotsiaalset õiglust ning üleilmastumise tagajärgi mahendav fond.
Sooline võrdõiguslikkus päevakorras
Saadikud arutasid kaht soolise võrdõiguslikkusega seotud omaalgatuslikku raportit.
Esimene neist reageeris komisjoni neist rääkis naiste ja meeste võrdõiguslikkusest aastal 2008.
15%line palgavahe naiste kahjuks, naistevastane vägivald, naiste risk sattuda suuremasse vaesusesse olid vaid mõned tõstatatud probleemidest.
Teine raport rääkis reklaamides edastatavatest soopõhistest diskrimineerivatest ja alandavatest sõnumitest, mis takistavad kaasaegse ja võrdse ühiskonna tekkimist.
Naised kodutöid tegemas ja mehed autoroolis - kas tuleb tuttav ette?
Rootsi parlamendiliikme Eva-Britt Svenssoni (GUE/NGL) raport peab muuhulgas vajalikuks riiklike meediainspektsioonide loomist ning reklaamialase käitumisjuhise välja töötamist.
Telekom ja kadunud laste teavitussüsteem
Saadikud arutasid istungil ka telekommunikatsiooni paketti, millega reformitakse 2002. aastast pärinevaid elektroonilise kommunikatsiooni reegleid.
Paketiga tahetakse tugevdada tarbijate õiguseid ja andmekaitset, tagada rakendusmeetmete ühtlane tase ning reformida raadiospektri kasutamist.
Parlament hääletab paketti septembri teisel osaistungjärgul.
Rohkem kui pooled saadikud allkirjastasid kirjaliku deklaratsiooni, mis sõnas, et liikmesriigid peaksid kehtestama teavitussüsteemi kadunud laste jaoks.
Süsteemi aktiveerimine näeks ette kadunud last, kadumist, oletatavat röövijat ja muid olulisi asjaolusid puudutava info kohese edastamise asjaomastele uudistekanalitele, piirivalveasutustele ja tollile ning õiguskaitseorganitele.
Samuti tuleks kasutusele võtta telefoninumber teabe andmiseks, eelistatavalt number 116 000.
Komisjon sotsiaalküsimustest Reklaam mõjutab soolist võrdõiguslikkust?
Täiskogul arutati telekommunikatsiooni paketti Audio, 14:51 Audio, 18:07 Audio, 21:11 Audio, 19:11 Audio, 24:20 Audio, 29:07
Kolmapäevasel istungil: Gruusia, Costa Rica president ning ELi sanktsioonid
Costa Rica president Rafael Arias Sánchez ning president Pöttering Pärast esmaspäeval toimunud suurt arutelu Gruusia küsimuses hääletasid saadikud kolmapäeval Gruusia resolutsiooni üle, kutsudes Venemaad üles austama oma lubadusi ning viima väed riigist välja.
Samuti võtsid saadikud vastu raporti ainete märgistamise kohta, arutasid ELi sanktsioonide poliitikat ning kuulasid, mis oli külas olnud Costa Rica presidendi sõnum Euroopale.
Kolmapäeva hommikul arutasid saadikud ning kiitsid heaks kolm raportit ainete ja segude klassifitseerimise ning märgistamise kohta.
Pakett soovib viia ELi ja ÜRO reeglid viia kooskülla, tagada parema teave era- ning tööstustarbijatele.
"Jõudsime rahuldava kokkuleppeni.
See tagab parema tarbijakaitse ja aitab ELi firmadel muutuda konkurentsivõimelisemaks," ütles raportöör Amalia Sartori (PPE-DE, IT).
Pärastlõunal arutlesid saadikud Hélène Flautre'i (Greens/EFA, France) koostatud parlamendi omaalgatusliku raportit, mis annab hinnangu ELi sanktsioonidele osana ELi tegevusest ja poliitikast inimõiguste valdkonnas.
Mõned saadikud arvasid, et ka keskkonnarikkumiste puhul peaks saama sanktsioone kasutada, teised arvasid, et parema hinnangu saamiseks tuleks hoiduda topeltstandarditest.
"On oluline proovida kõiki tingimusi sanktsioonide tõhusamaks muutmiseks, ütles raportöör Flautre.
"Peaeesmärk on provotseerida nii palju, et käitumine muutub."
Parlamendiliikmetel külas olnud Costa Rica president Rafael Arias Sánchez utsitas oma kõnes Euroopat toetama Kesk-Ameerika pingutusi rahumeelse ja õitsengul oleva ühiskonna ülesehitamisel.
"Me ei ole kunagi arvanud, et rahu künnise ületamisel siseneme me Unustuse Kuningriiki," märkis ta.
Presidendi sõnul ei peaks arenenud maailm abi ja ressurssidega abistama neid, kes soovivad oma sõdurideid varustada, vaid neid, kes soovivad oma lapsi harida.
Turunduse ja reklaami mõju soolisele võrdõiguslikkusele Europarlament: Venemaa peab täitma võetud kohustusi Saadikud soovivad keelata loomade toiduks kloonimise Naiste ja meeste võrdõiguslikkus ELis 2008. aastal
Neljapäevasel istungil: tervis, hukkamised Iraanis, albiinode tapmine Aafrikas
Tansaania albiinolaste elu on ohus Saadikud tegid vahekokkuvõtte Euroopa keskkonna- ja tervisealase tegevuskava 2004–2010 kohta.
Saadikute hinnangul tuleb suuremat tähelepanu pöörata kaitset vajavatele inimgruppidele nagu rasedad naised, beebid, lapsed ja vanurid.
Samuti soovivad saadikud näha meetmeid siseruumide õhukvaliteedile ning tunnevad muret uute tehnoloogias peituvatele ohtudele.
Saadikud tervitavad vastu võetud resolutsioonis Iisraeli valitsuse hiljutist otsust vabastada teatud arv Palestiina vange, mis on positiivne samm Palestiina omavalitsuse autoriteedi tugevdamiseks ja vastastikuse usalduse rajamiseks.
Saadikute andmetel hoitakse praegu Iisraeli vanglates ja kinnipidamiskeskustes kinni enam kui 11 000 palestiinlast, sealhulgas sadu naisi ja lapsi.
Riigipööre Mauritaanias
Traditsiooniliselt arutasid saadikud neljapäeval tund aega inimõiguste, demokraatia ja õigusriigi põhimõtete rikkumiste juhtumeid.
Esimeseks teemaks oli Mauritaania riigipööre 6. augustil, mille saadikud hukka mõistsid ning mis nende hinnangul kahjustab riigi juba tehtud edusamme demokraatia poole pöördumisel.
Rahvusvahelised vaatlejad pidasid 2006. ja 2007. aastal toimunuid ausateks ja läbipaistvateks.
Poomised Iraanis
Saadikud arutasid sagenenud poomiste arvu Iraanis, mida tehti tehakse ka alaealistega.
Viidates ÜRO 18. detsembri 2007 resolutsioonile soovitavad saadikud Iraanil lõpetada surmanuhtluse täideviimine.
Albiinode mõrvamine Tansaanias
Šokeerivad raportid näitavad, et Tansaanias on üha sagedasem albiinolaste mõrvamine, nende geneetilise iseärasuse tõttu.
Saadikud mõistsid hukka nende kehaosadega kauplemise.
Parlament tervitab Palestiina vangide vabastamist
ET
1
PHOTO
20080905PHT36326.jpg
ET
2
PHOTO
20080902PHT35914.jpg
ET
5
LINK
/president/defaulten.htm?home#speeche
ET
6
LINK
http://www.consilium.europa.eu/ueDocs/cms_Data/docs/pressData/en/gena/102338.pdf
ET
8
MULTIMEDIA
20080902MLT35933.asf
ET
9
MULTIMEDIA
20080902MLT35938.asf
ET
10
PHOTO
20080902PHT35918.jpg
ET
11
LINK
http://ec.europa.eu/social/main.jsp?catId=547&langId=en#
ET
14
MULTIMEDIA
20080902MLT35984.asf
ET
15
MULTIMEDIA
20080902MLT35988.asf
ET
16
MULTIMEDIA
20080902MLT35992.asf
ET
17
MULTIMEDIA
20080902MLT35996.asf
ET
18
MULTIMEDIA
20080902MLT35948.asf
ET
19
MULTIMEDIA
20080902MLT35952.asf
ET
20
PHOTO
20080902PHT35920.jpg
ET
25
PHOTO
20080905PHT36324.jpg
-//EP//TEXT IM-PRESS 20080829IPR35610 0 NOT XML V0//ET
-//EP//TEXT IM-PRESS 20080829IPR35626 0 NOT XML V0//ET
-//EP//TEXT IM-PRESS 20080825STO35399 0 NOT XML V0//ET
-//EP//TEXT IM-PRESS 20080901STO35671 0 NOT XML V0//ET
-//EP//TEXT IM-PRESS 20080901IPR35777 0 NOT XML V0//ET
-//EP//TEXT IM-PRESS 20080902IPR35960 0 NOT XML V0//ET
-//EP//TEXT IM-PRESS 20080902IPR35954 0 NOT XML V0//ET
-//EP//TEXT IM-PRESS 20080902IPR35964 0 NOT XML V0//ET
-//EP//TEXT IM-PRESS 20080902IPR35956 0 NOT XML V0//ET
-//EP//TEXT IM-PRESS 20080903IPR36107 0 NOT XML V0//ET
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
