Othmar Karas ootab G20 parlamentide eesistujatelt arutelu võlakriisist
Välissuhted
Majandus ja rahandus
2012-02-24 - 11:07
EP asepresident Othmar Karas Asepresident Othmar Karas esindab reedest pühapäevani Euroopa Parlamenti (EP) G20 riikide parlamentide eesistujate kohtumisel Riyadhis, Saudi Araabias.
Karas ütles intervjuus EP veebilehele, et ootab kogunemiselt konstruktiivset dialoogi võlakriisi teemal.
EPs Austriat esindav ja Euroopa Rahvapartei fraktsiooni kuuluv Karas räägib Riyadhis finantskriisi mõjust ning tutvustab eelmisel aastal EP ja Euroopa Liidu Nõukogu poolt vastuvõetud majandusjuhtimise õigusloomet.
Mida kujutab endast G20 riikide parlamentide eesistujate kogunemine?
EP jaoks on tegemist olulise platvormiga, kus tugevdada dialoogi teiste parlamentidega.
Tähelepanu keskpunktis on kultuuridevaheline dialoog ja energeetika, samuti finantskriis ja selle mõju – teema, millega ma olen tegelenud mitmeid aastaid.
Ma ootan konstruktiivset arutelu võlakriisi ja üleilmse finantssüsteemi tuleviku üle, samuti arutelu globaalse majandusliku ja sotsiaalse korra teemal.
Parlamendid peavad tegema kõvemat häält ning nendega tuleb arvestada, kui rajatakse teed G20 tippkohtumisteks.
Sellisena tuleb näha ka G20 tulevikku.
Miks osaleb EP kõnealusel kohtumisel?
EP osaleb, sest EL on oluline G20 liige ja kaasasutaja.
Tervikuna panustab EL otsustavalt maailma majanduse toimimisse.
EP esindab enam kui 500 miljonit inimest.
Demokraatlik õigusloome otsuste tegemisel ei oma tähtsust vaid Euroopa tasandi poliitikas, see peab mängima rolli ka globaalses kontekstis.
Ma toetan kohtumisel elavat diskursust parlamentarismist ja inimeste poolt valitud esinduskodade kaasamist, ükskõik millal tuleb teha üleilmseid otsuseid.
Mis on EP sõnum G20 parlamentide eesistujate kogunemisel Saudi Araabias?
Juuni tippkohtumiseks on eesistuja Mehhiko kuulutanud enda prioriteetideks finantssüsteemi tugevdamise ja finantsarhitektuuri arendamine.
Lisaks keskendutakse poliitilise vastutuse puudusele ning meie pädevusele ühisraha osas.
Me oleme teadlikud, et paljud inimesed vaatavad Euroopa poole ja ootavad meilt vastuseid.
Kahtlemata juhin ma tähelepanu, et EL peab tõestama oma tahet teha kriisist järeldusi ja poliitilise ühenduse arendamine on eluliselt oluline.
Lisaks soovin ma esile tõsta veel ühe teema, ELi juhtiva rolli rahvusvaheliste lepete rakendamisel.
Näiteks kliimaeesmärgid, keskkonnastandardid või finantsturgude regulatsioonid.
Ma pooldan globaalselt kokkulepitud eesmärkide saavutamist.
See on võimalik ainult parlamentide toel.
20120220STO38582 Othmar Karas EP resolutsioon finants- majandus- ja sotsiaalkriisi kohta
ET
1
PHOTO
20120222PHT39124.jpg
ET
2
LINK
/meps/et/4246/Othmar_KARAS.html;jsessionid=54F43FE8F4740AD0E155EB882AAA90B5.node1
-//EP//TEXT TA P7-TA-2011-0331 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
