5.2.2008
RESOLUTSIOONI ETTEPANEK
vastavalt kodukorra artiklile 113
Esitaja(d): Cristiana Muscardini
Muude iseloomulike toodete kui toiduainete reguleerimine
Euroopa Parlamendi resolutsioon muude iseloomulike toodete kui toiduainete reguleerimise kohta
Euroopa Parlament ,
–
võttes arvesse kodukorra artiklit 113,
A.
arvestades, et iseloomulikud tooted on oluliseks vahendiks Euroopa ettevõtete konkurentsivõime suurendamiseks;
B.
arvestades, et iseloomulike toodetega sagedasti seostatav ettekujutus kvaliteedist võib aidata tasakaalustada tootmiskulude erinevusest tulenevat negatiivset mõju, mis soosib muudest piirkondadest ja eelkõige Aasiast pärit tooteid;
C.
rõhutades eriliselt iseloomulike toodete tihedat seotust piirkonnaga, mille suhtes nad on tunnuslikuks saanud;
D.
märkides, et iseloomulikud tooted on heaks vahendiks, mille abil siduda sotsiaal-majanduslik areng asjaomaste piirkondade eripära säilimisega;
E.
märkides, et kõikides liikmesriikides on lisaks toiduainetele ka muid iseloomulikke tooteid arvesse võetud, ehkki erineval viisil ja erinevat kaitset pakkudes;
F.
olles veendunud, et ühenduse tasandi reguleerimine võimaldaks ühtlustada erinevate kaitsesüsteemide ulatuse, tagada tõhusama kaitse võltsimise ja vale päritolu vastu, anda kaitstud toodetele suurema usaldusväärsuse turgudel ning viia lõpule Lissaboni lepingu ja Maailma Kaubandusorganisatsiooni raames intellektuaalomandi õiguste teatavate aspektide kohta sõlmitud lepingute rakendamise;
G.
arvates, et sobiv oleks luua toiduainete sektoris kasutatava kaitstud päritolunimetuse ja kaitstud geograafilise tähise eeskujul asjakohane kaitsemehhanism muudele iseloomulikele toodetele kui toiduained („tüüpiline geograafiline nimetus”),
1.
kutsub komisjoni ja nõukogu üles uurima võimalusi reguleerida Euroopa tasandil geograafiliste tähiste kasutamist muude toodete puhul kui toiduained.
