P7_TA(2009)0076
Kirde-Atlandi merekeskkonna kaitse konventsiooni II ja III lisas tehtavad muudatused *
A7-0051/2009
Euroopa Parlamendi 24. novembri 2009. aasta õigusloomega seotud resolutsioon ettepaneku kohta võtta vastu nõukogu otsus, milles käsitletakse seoses süsinikdioksiidivoogude säilitamisega geoloogilistes formatsioonides Kirde-Atlandi merekeskkonna kaitse konventsiooni II ja III lisas tehtavate muudatuste heakskiitmist ühenduse nimel ( KOM(2009)0236 – C7-0019/2009 – 2009/0071(CNS) )
(Nõuandemenetlus)
Euroopa Parlament
, –
võttes arvesse ettepanekut võtta vastu nõukogu otsus ( KOM(2009)0236 );
–
võttes arvesse EÜ asutamislepingu artikli 175 lõiget 1 ja artikli 300 lõike 2 esimest lõiku;
–
võttes arvesse EÜ asutamislepingu artikli 300 lõike 3 esimest lõiku, mille alusel nõukogu konsulteeris Euroopa Parlamendiga ( C7-0019/2009 );
–
võttes arvesse kodukorra artiklit 55 ja artikli 90 lõiget 8;
–
võttes arvesse keskkonna-, rahvatervise ja toiduohutuse komisjoni raportit ( A7-0051/2009 ),
1.
kiidab heaks ettepaneku võtta nõukogu otsus vastu muudetud kujul ning kiidab heaks konventsiooni II ja III lisa muudatused;
2.
teeb presidendile ülesandeks edastada Euroopa Parlamendi seisukoht nõukogule ja komisjonile ning Belgia, Hispaania, Iirimaa, Islandi, Luksemburgi, Madalmaade, Norra, Portugali, Prantsusmaa, Rootsi, Saksamaa, Soome, Šveitsi, Taani ja Ühendkuningriigi valitsustele ja parlamentidele.
Komisjoni ettepanek
Muudatusettepanek
Muudatusettepanek 1
Ettepanek võtta vastu nõukogu otsus
Põhjendus 4 a (uus)
(4 a)
Ühendus on võtnud hiljuti vastu Euroopa Parlamendi ja nõukogu 23. aprilli 2009. aasta direktiivi 2009/31/EÜ, milles käsitletakse süsinikdioksiidi geoloogilist säilitamist
1
.
Nimetatud direktiivi alusel tuleks süsinikdioksiidi geoloogilist säilitamist rakendada tingimusel, et see saab erasektori, riikliku ja ühenduse toetuse ning leiab tõendamist, et tegemist on keskkonnaohutu tehnoloogiaga; seda tuleks pidevalt kontrollida keskkonna ja ohutuse seisukohalt ning see tehnoloogia ei tohiks mingil juhul soodustada fossiilkütuste kasutamise suurendamist.
_________________________
1
ELT L 140, 5.6.2009, lk 114.
Muudatusettepanek 2
Ettepanek võtta vastu nõukogu otsus
Põhjendus 4 b (uus)
(4 b)
Arvestades ühenduse ja liikmesriikide jagatud pädevust ning koos sellega ühenduse rahvusvahelise esindatuse ühtsuse põhimõtet, on soovitav, et ühendus ja konventsiooniosalised liikmesriigid tegutseksid ühiselt ning annaksid muudatuste heakskiitmiskirjad hoiule samaaegselt;
Muudatusettepanek 3
Ettepanek võtta vastu nõukogu otsus
Artikkel 2 – lõige 1 a (uus)
Konventsiooniosalised liikmesriigid püüavad teha kõik vajaliku, et anda oma ratifitseerimis- või heakskiitmiskirjad hoiule samaaegselt Euroopa Ühenduse ja teiste liikmesriikidega, võimaluse korral hiljemalt 1. juuniks 2010.
