Infotunni küsimus H-0532/2010
komisjonile
2010 november osaistungjärk
Kodukorra artikkel 116
Rodi Kratsa-Tsagaropoulou
(PPE) Teema: Maksualased erinevused ja lähenemine ELis
Äsjase komisjoni raporti kohaselt ulatub ELi 27 liikmesriigi maksudest, sealhulgas sotsiaalkindlustusmaksetest laekuv kogutulu 28%st 48,2%ni riikide SKPst ja vastav Euroopa kaalutud keskmine on 39,3% .
Sotsiaalkindlustusmakseid arvestamata on vastav maksutulu siiski 17,2% ja 47,2% vahel ning Euroopa kaalutud keskmine 26,8%.
Kas komisjon, arvestades, et lähenemine aitab vältida finantsalast tasakaalustamatust ning toetab tasakaalustatud arengut, ühisraha ja ühtset turgu, võiks vastata alljärgnevatele küsimustele.
Milline on komisjoni seisukoht selliste erinevuste ning nende mõju kohta majandusele ja ühiskonnale?
Kui palju mõjutavad need erinevused turu usaldusväärsust ja püüdlusi saavutada majandusintegratsioon?
Kuidas kajastuvad erinevuste vältimiseks tehtavad jõupingutused majanduse juhtimise poliitikas ja ühtse turu toimimises?
http://ec.europa.eu/taxation_customs/resources/documents/taxation/gen_info/economic_analysis/tax_structures/2010/2010_main_results_en.pdf
