Täiskogu istungi kokkuvõte: 3.-6. september 2007
Institutsioonid
2007-09-10 - 16:53
Täiskogul: metsatulekahjud, piim, alkohol ja vedelikud lennukipardal
Hooaja alguse ja septembrikuu esimese täiskogu istungi põhiteemad olid tarbijakaitse, mille puhul soovivad saadikud paremaid reegleid internetikaubandusse, ulatuslike metsatulekahjude likvideerimine Kreekas ja Euroopa Keskpanga reaktsioon närvilistele rahaturgudele maailmas.
Saadikud olid kriitilised lennukipardale toodavate vedelike piirangute suhtes, pannes ette, et see määrus on kulukas ja tuleb tühistada.
Aukülaliseks oli Portugali president Anibal António Cavaco Silva, kes rõhutas parlamendiliikmetele, et vaeste ja tõrjutute eest tuleb paremini hoolitseda.
Lugege täpsemalt täiskogu istungi iga päeva kohta klõpsates allolevatele viitadele.
20070906FCS10160
Esmaspäevasel täiskogul: loodusõnnetused ja parem õigusloome
Nasa satelliitpilt metsapõlengutest Kreekas Üle 60 inimest suri ja 280 000 hektarit metsa põles maha, kannatada sai Kreeka antiikne olümpiastaadion - need olid metsapõlengute tagajärjed Kreekas, mille rahalist kahju hinnatakse neljale miljardile eurole.
Lisaks loodusõnnetustele arutasid saadikud eile õhtul alanud istungil ka ELi õigusloome parandamist, tehes omapoolseid soovitusi komisjoni ettepanekule.
Eile õhtul Strasbourgis alanud täiskogu istungil arutasid parlamendiliikmed möödunud suve, mis jääb paljudele meelde kui õnnetuste suvi - üleujutused Ühendkuningriigis, kuumalained ja metsatulekahjud Lõuna-Euroopas, viimati Kreekas.
Euroopa solidaarsusfond Arutelul vaagisid parlamendiliikmed küsimust, kuidas on Euroopa Liit reageerinud erinevatele tulekahjude kustutamisele Euroopas ning kuidas liikmesriigid teevad omavahel koostööd, et katastroofilisi sündmusi ennetada.
Parlamendiliikmed kaalusid ELi solidaarsusfondi loomist, mis leevendaks loodusõnnetuste ohvrite kannatusi.
Lisaks soovisid saadikud erakorralise ühenduse abi kehtestamist ning Euroopa üksuse loomist, mis suudaks õnnetuse puhul kohe reageerida.
Saadikud kutsuvad ka liikmesriike üles karmistama karistusi kuritegude eest, mis kahjustavad keskkonda.
Saadikute reaktsioonid Rolf Berend Euroopa Rahvaparteist ütles, et Euroopa Liidu rahade kaasamine ei tähendaks vaid seda, et kannatanutel on lihtsam tavaellu naasta, vaid ka seda, et EL soovib kodanikke raskes olukorras aidata.
Sotsiaaldemokraatide hulka kuuluv Martin Schulz arvas, et ühel tsentraalsel organisatsioonil ei ole mõtet ja probleemidega tuleks tegeleda detsentraliseeritult.
Loodusõnnetuste resolutsiooni üle hääletasid parlamendisaadikud täna.
Kuidas parandada õigusloomet Samuti arutasid saadikud eile nelja omaalgatuslikku raportit õigusloome parandamise kohta, mille üldisem eesmärk on lihtne ja tavaline keelekasutus õigusloometekstides ning hilisema mõju hindamine rakendanud õigusloome juures.
Õiguskomisjon soovib asutada Euroopa Komisjoni juurde organi, mis vastutaks hindamise eest.
Raporti üle hääletati täna.
Täiskogu kordus Täiskogu kokkuvõte pressiteenistuselt
Teisipäevasel täiskogul: Portugali president, eelarve, Gdanski laevatehas
Gdanski töölised protesteerivad tehase sulgemise vastu Nädala alguses alanud täiskogu istungi teisel päeval külastas parlamenti Portugali president Anibal António Cavaco Silva, kes pidas parlamendiliikmete ees kõne.
Samuti esitasid parlamendiliikmed komisjonile küsimuse pankroti äärel oleva Gdanski laevatehase võimaliku sulgemise kohta Poolas ning arutlesid eelarve languse üle ELi 2008. aasta eelarve puhul.
Teisipäeval parlamenti külastanud Portugali president Anibal António Cavaco Silva rõhutas, et "solidaarsus on Euroopa alussammas".
Oma avalduses rõhutas ta vajadust võidelda vaesuse ning sotsiaalse tõrjutusega.
Samuti märkis ta, et üks Portugali eesistumise prioriteetidest on aluslepingute reformi lõpule viimine vastavalt juunikuise Euroopa Ülemkogu otsustele.
President ütles, et soovib tugevat Euroopat, mis oleks võimeline inimeste muredele vastama, kõigele mis puudutab tööhõivet, julgeolekut, majanduslikke eesmärke, energiat, kliimamuutust.
Gdanski laevatehas Parlamendiliikmed esitasid komisjonile küsimuse Gdanski laevatehase võimaliku sulgemise kohta Poolas.
Komisjon alustas tehase suhtes uurimist 2005. aastal riigiabi andmise kohta Gdanski ja kahele teisele laevatehasele Poolas.
Probleem seisab riigiabi andmises ettevõttele, mis konkureerib liidu siseturul.
"Komisjon ei soovi Gdanski laevatehase sulgemist," ütles istungil volinik Charlie McCreevy, kellele parlamendiliikmete küsimus oli suunatud.
Tema sõnul on komisjonil tihe dialoog Poola võimudega küsimuses, missugustel tingimustel võib anda riigiabi.
Poola parlamendisaadikud rõhutasid istungil laevatehase olulisust ja sümbollikkust Euroopas ajaloos.
ELi 2008. aasta eelarve Portugali riigisekretär rahanduse alal Emanuel Augustos Santos tutvustas ELi 2008. aasta eelarve projekti, mille ELi rahandusministrid 13. juulil vastu võtsid.
Santose sõnul on projektil olemas ELi majanduse, infoühiskonna ja energiavarude arengu jaoks vajalik dünaamilisus.
Parlamendi raportöör Kyösti Virrankoski (ALDE, FI) kritiseeris nõukogu tehtud 2,1 miljardi eurost eelarve langetust.
Tema sõnul on arvud "ebarealistlikult madalad".
Mingeid ettepanekuid ei ole tehtud satelliidiprogrammi Galileo vajalikuks rahastamiseks, samuti vajab raha Euroopa Tehnoloogiainstituut.
Täiskogu kordus Täiskogu kokkuvõte pressiteenistuselt
Kolmapäevasel täiskogul: vedelikud, terrorism ja rahaturgude närvilisus
USA kinnisvaraturg hakkas langema Esmaspäeval alanud täiskogu kolmandal päeval arutasid parlamendiliikmed mitmeid tõsiseid teemasid.
Esimene neist puudutas vedelike piiranguid lennukipardal, mille suhtes parlament on võtnud kriitilise hoiaku.
Teine teema puudutas terrorismivastase võitluse seadusandlust, mis paljude saadikute meelest on ebapiisav.
Kolmas teema rääkis närvilistest rahaturgudest ning Euroopa Keskpanga reaktsioonist selle leevendamiseks.
Kas teiegi olete tüdinenud andmast lennujaama turvakontrollis ära oma joogi- ja lõhnaõlipudeleid ning pakkimast oma huulepulka kilekotti?
Parlamendisaadikud panevad ette 2006. aasta novembris vedelike pardale lubamist puudutavad sätted üle vaadata, sest on kahtlust arvata, et vedelike piirang tekitab lennujaamadele ja lennureisijatele põhjendamatuid kulusid, märkimisväärseid ebamugavusi ja tõrkeid.
Seetõttu ei pruugi määrusega kaasnevad kulud olla proportsioonis määruse lisaväärtusega ning määrus tuleks läbi vaadata ja vajadusel tühistada.
Terrorismivastane võitlus - kas tõhus?
Samuti arutlesid parlamendiliikmed mitu tundi terrorismivastase võitluse üle.
Suuliste küsimusega komisjoni ja nõukogu esindajate poole tõstatasid saadikud küsimuse, et kas praegune seadusandlus on piisav ning liikmesriikidevaheline andmevahetus tõhus ning miks pole määratud uut ELi terrorismivastast koordinaatorit.
Ametikoht on olnud vaba juba kuus kuud.
Martin Weber Rahvaparteist pani ette, et olemasolevale seadusandlusele tuleb hinnang anda.
Michael Cashman sotsiaaldemokraatide seast arvas, et liikmesriigid ei tohiks eraldiseisvalt tegutseda, vaid üheskoos, kaasates oma liitlasi nagu Ameerika Ühendriigid.
Alexander Alvaro liberaalide seast arvas, et hetkel puudub igasugune pikaaegne strateegia terrorismivastaseks võitluseks.
"Ma ei näe meetmete suhtes arenguid.
Mingit tõelist plaani pole olemas.
Me peame defineerima, mis rolli hakkab Euroopa võitluses mängima."
Nõukogu ja komisjon optimistlikumad Komisjoni volinik Franco Frattini jutt kõlas optimistikumana.
Ta tõi välja Saksamaal ja Taanis terrorismiakti plaaninud inimeste vahistamise mõned päevad tagasi.
"See on fantastiline tulemus," ütles ta ja märkis, et sellest hoolimata on terroririsk kõrge.
Frattini sõnul võtab komisjon veel sel sügisel vastu paketi uusi meetmeid terrorismivastaseks võitluseks.
Nõukogu esindaja Manuel Lobo Antunes teatas, et terrorismivastase võitluse koordinaator määratakse peagi.
Rahandussüsteemi kriis suvel Parlamendiliikmed arutlesid ka rahandussüsteemi ebastabiilsuse kohta ja selle mõju kohta reaalmajandusele.
Saadikud toetasid Euroopa Keskpanga reaktsiooni, kui rahaturud suvel muutusid närviliseks ja keskpank tegi sinna laenusüsti.
John Purvis Rahvaparteist süüdistas kriisis uusi finantsinstrumente, mis kriisi esile tõid.
Tema sõnul on süsteem nii keeruline, et isegi pangad ei saa nendest aru.
Tema sõnul reageeris keskpank hästi.
Robert Goebbels sotsiaaldemokraatide seast soovis paremat järelevalvet pankade ja laenajate suhtes.
Tema sõnul tekkis kriis info ja läbipaistvuse puudumisest.
Tema sõnul on ohvrid perekonnad, kes võtavad laenu mõeldes igavesti tõusvale kinnisvaraturule.
Trichet tuleb vastuseid andma Margarita Starkevičiūtė liberaalide seast põhjendas kriisi väljaspool ELi toimunud agressiivsete rahanduspoliitikatega.
"EL ei saa dikteerida poliitikaid kolmandates riikides, kuid võib pidada dialoogi nende riikide rahandusjärelvalvega."
Tema sõnul tuleks olla kriitilisem pangandussektorist väljaspool olevate laenuandjatega.
Järgmisel nädala kolmapäeval küsitleb parlamendi majandus- ja rahanduskomisjon Euroopa Keskpanga juhti Jean-Claude Trichet, kes tuleb parlamenti külastama.
Ürituse otseülekannet saate jälgida meie veebikülje kaudu.
Täiskogu kordus Täiskogu kokkuvõte pressiteenistuselt
Neljapäevasel täiskogul: tarbijakaitse, narkoennetus, hädaabinumber 112
Eesmärk: vähem narkomaane Septembrikuu esimese täiskogu istungi viimasel päeval arutasid parlamendiliikmed komisjoni esindajaga tarbijakaitse küsimusi, eriti seadusandlust, mis puudutab internetikaubandust.
Samuti kiitsid saadikud heaks täiendava raha saatmise liikmesriikidesse narkoennetuseks ning palusid tõhusamalt kasutada hädaabinumbrit 112 ning lõpetada teaduslikud katsed inimahvidega.
Esimese teemana arutas parlament komisjoni avaldatud rohelist raamatut tarbijakaitse kohta, mis alustab arutelu kaheksa tarbijakaitset puudutava direktiivi üle.
Kohal oli volinik Meglena Kuneva, kellelt parlamendiliikmeid uurisid peamiselt kahe teema kohta: esimene neist puudutas ohtlike kaupade toomist ELi (nt Hiinas toodetud mänguasjad), teine internetikaubandust ning vajadust muuta see ostjatele turvalisemaks.
Parlamendiliige Alexander Stubb, kes ostab tihti kaupa interneti teel, märkis, et seadusandust on vaja tugevdada, sest tihtilugu läheb internetiäri viltu.
"Mulle meeldib internetist osta, kuid mõnikord netipoest Amazon.com raamatuid ostes saadetakse sulle valed raamatud."
Stubbi sõnul tuleb üle vaadata ja moderniseerida praegune tarbijakaitse reeglistik.
Rohkem raha narkoennetusse Narkootikumide kasutamise, sõltuvuse ja narkootikumidega seotud kuritegude vähendamine oli teine oluline teema parlamendiliikmete päevakorras.
Saadikud kiitsid heaks uimastiennetuse ja teavitustegevuse programmi aastateks 2007-2013, mis saadab liikmesriikide ennetustöösse 21 miljonit eurot.
Hädaabinumber igasse riiki Samuti palusid parlamendiliikmed kirjalikus avalduses liikmesriikidelt paremat Euroopa hädaabinumbri 112 kasutamist.
Kuigi number seati juba sisse 1991. aastal, pole see paljudes riikides usaldusväärne või piisavalt tuntud.
Kuna siiski enamik eurooplasi tunneb hädaabinumbrit 112, panid saadikud, et seda tuleb laiemalt kasutada ja paremini reklaamida.
Katsed inimahvidega lõppegu Samuti nõudis parlament kirjalikus deklaratsioonis, et inimahvide ja looduses kinni püütud ahvide kasutamine teaduslikes katsetes lõpetataks.
Igal aastal kasutatakse ELis laboratooriumikatsetel rohkem kui 10 000 ahvi, kelle peaaegu kõikide liikide DNA kattub 90% ulatuses inimeste omaga.
Esikloomaliste liigid elavad vangistust raskelt üle, nad on hävimisohus ning katseteks on võimalik kasutada alternatiivseid meetodeid.
"Katsed esikloomadega tekitavad asjatuid lootusi, et nende kaudu on võimalik leida rohtu inimeste haigustele," ütles katsete lõpetamist taotlev liberaalist parlamendiliige Mojca Drčar Murko.
"Sellised eksperimendid on moraalselt küsitavad."
Järgmine täiskogu istung toimub 24.-27. septembrini Strasbourgist.
Eesti toimetus on seal uudiste edastamiseks kohal.
Täiskogu kordus Täiskogu kokkuvõte pressiteenistuselt
ET
1
PHOTO
20070907PHT10193.jpg
ET
2
PHOTO
20070903PHT09975.jpg
ET
3
LINK
/eplive/public/freetext_page_direct/20061020FTX11892-2101/default_et.htm
ET
5
PHOTO
20070905PHT10062.jpg
ET
6
LINK
/eplive/public/freetext_page_direct/20061020FTX11892-2101/default_et.htm
ET
8
PHOTO
20070905PHT10110.jpg
ET
9
LINK
/eplive/public/freetext_page_direct/20061020FTX11892-2101/default_et.htm
ET
11
PHOTO
20070906PHT10179.jpg
ET
12
LINK
/eplive/public/freetext_page_direct/20061020FTX11892-2101/default_et.htm
-//EP//TEXT IM-PRESS 20070823BRI09755 FULL-TEXT NOT XML V0//ET
-//EP//TEXT IM-PRESS 20070823BRI09755 FULL-TEXT NOT XML V0//ET
-//EP//TEXT IM-PRESS 20070823BRI09755 FULL-TEXT NOT XML V0//ET
-//EP//TEXT IM-PRESS 20070823BRI09755 FULL-TEXT NOT XML V0//ET
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
