1. september 2004
RESOLUTSIOONI ETTEPANEK
vastavalt kodukorra artiklile 113
Esitajad: Sérgio Ribeiro ja Ilda Figueiredo
Teema: Stabiilsuse ja kasvu pakti peatamine ja tühistamine
Euroopa Parlamendi resolutsioon stabiilsuse ja kasvu pakti peatamise ja tühistamise kohta
Euroopa Parlament ,
A.
võttes arvesse stabiilsuse ja kasvu pakti, mis kehtestab erinevate majandusarengu tasemega liikmesriikidele sama puudujäägi määra, kriteeriumide irratsionaalsust,
B.
arvestades, et stabiilsuse ja kasvu pakti eesmärgid on eelkõige poliitilised ja aitavad kaasa erastamise (eriti sotsiaalkindlustussüsteemide) protsessi kiirendamiseks, avalike teenuste likvideerimiseks ja palkade piiramiseks,
C.
võttes arvesse "ühtekuuluvusfondist abi saavate riikide", mis vajavad ennetavaid meetmeid kasutavat valitsussektorit ja olulisi riiklikke investeeringuid, selleks et saavutada reaalse lähenemise kõrge tase, spetsiifilisi probleeme,
D.
arvestades, et jäik rahandus- ja eelarvepoliitika piirab majanduskasvu ELis, samal ajal suutmata vastata töötuse, ebavõrdsuse, sotsiaalse tõrjutuse ja vaesuse kõrge taseme probleemile ning suutmata kindlustada säästvat majandusarengut,
E.
arvestades, et stabiilsuse ja kasvu pakti ei rakendata kunagi õiglaselt, nagu faktid on juba näidanud,
1.
kutsub Euroopa Komisjoni ja nõukogu üles stabiilsuse ja kasvu pakti viivitamatult peatama ning tühistama ja nõuab tungivalt laiapõhjalise avaliku arutelu alustamist ning ELi majandus- ja rahandusalaste suuniste põhjalikku läbivaatamist, et kindlustada säästev majanduslik ja sotsiaalne areng;
2.
nõuab tööhõive ja majanduskasvu pakti loomist, mis asetaks majanduskasvu ning võitluse tööpuuduse ja sissetuleku ebavõrdse jaotusega ELi majandussuuniste keskmesse.
