26.3.2007
RESOLUTSIOONI ETTEPANEK
vastavalt kodukorra artiklile 113
Esitaja(d): Cristiana Muscardini ja Roberta Angelilli
Võitlus seksiturismi vastu
Euroopa Parlamendi resolutsiooni ettepanek võitluse kohta seksiturismi vastu
Euroopa Parlament ,
–
võttes arvesse kodukorra artiklit 113,
A.
arvestades, et seksiturism on levinud nähtus ja selle ohvrid on sageli alaealised;
B.
arvestades, et Itaalias mõisteti esimest korda süüdi seksiturist, kellele määrati 14-aastane vanglakaristus;
C.
arvestades, et üks põhiõiguste harta eesmärke on laste kaitsmine;
D.
arvestades, et DAPHNE programmi eesmärk on eelkõige alaealiste kaitsmine vägivalla eest ja arvestades, et seksiturism on vägivald alaealiste vastu,
1.
palub komisjonil uurida nähtuse tegelikku mõju Euroopa tasandil;
2.
nõuab, et alaealisi puudutavat seksiturismi käsitletaks Euroopa Liidu kõikides riikides kuriteona ning nõuab, et Europol teostaks koostöös liikmesriikide ja seda liiki turismi sihtriikide politseijõududega vajalikke uurimisi, et määrata kindlaks nimetatud vägivallategudes süüdi olevad isikud.
