Gröönimaa lennuõnnetus tõi parlamendi töölauale kaebuse
Petitsioonid
2007-05-09 - 17:32
Parlament saab ligi 1000 kaebust aastas
Ühel külmal 1968. aasta pühapäeval kukkus Gröönimaal Thule sõjalennuvälja lähedal alla Ameerika Ühendriikide hävitaja B-52.
Pommitaja pardal olid tuumarelvad, mille purunemisel tekkinud kiirgus levis tugeva tuule tõttu ulatuslikult.
Jeffry Carswell oli üks neist, kes aitas õnnetust likvideerida.
Hiljem põdes ta vähki.
Tänaseks on mees esitanud Euroopa Parlamendile kaebuse, et uurida õnnetuse mõju rahvatervisele.
Parlament arutab teemat täna.
Kuidas on Taani võimud tegelenud õnnetusega seotud olnud inimeste terviseriskidega ning mida ütleb selle kohta ELi õigusloome - see on Carswelli kaebuse põhiteema.
Aastatetagust õnnetust likvideeris ligi 1000 inimest, kelle seas oli taanlasi, kohalikke ja ameeriklasi.
Omalaadne kaebus
Juhtum on väga omalaadne.
Maailma suurim saar Gröönimaa kuulub Taani koosseisu, kuid õnnetuse hetkel polnud Taani veel Euroopa Liidu liige.
Kui Gröönimaa sai 1975. aastal omavalitsuse, hakati töötama selle nimel, et saar lahkuks Euroopa Liidust.
See õnnestus 1985. aastal.
Kui ELi kodanikud või elanikud esitavad Euroopa Parlamendi kaebuse, läheb see kõigepealt petitsioonikomisjoni, kes otsustab, kas kaebus on põhjendatud ja on seotud ELi õigusloomega.
"Raport saadab kindla, kuid hoolika sõnumi kõikidesse liikmesriikidesse, et kõikide kodanike tervise ja turvalisuse küsimused on sellistes situatsioonides olulisimad," kommenteeris parlamendile esitatud kaebust selle kohta raporti koostanud briti liberaal Diana Wallis.
Vastuolulisemad küsimused täiskogule
Kui tavaliselt vastab parlamendi petitsioonikomisjon kaebustele otse ja individuaalselt, siis mõned suuremad ja vastuolulisemad küsimused lähevad täiskogule kõigi 785 parlamendiliikme silma alla.
Varem on komisjon saatnud täiskogule kaks kaebust.
Wallise sõnul saatsid nad Gröönimaa õnnetust puudutava raporti täiskogule seepärast, et sest see räägib tuumaõnnetuse mõjudest tavakodanikule.
Gröönimaal toimunud lennuõnnetus pole ainus kaebus parlamendi töölaual.
Euroopa Parlament saab ligi 1000 kaebust aastas.
Jälgige Wallise raporti arutelu otseülekannet tänaselt istungilt.
Hääletus toimub homme, neljapäeval.
20070507STO06334 Otseülekanne Petitsioonikomisjon Wallise raport Kaebuse esitamine parlamendile - teie õigus Petitsioonid
ET
1
PHOTO
20070509PHT06495.jpg
ET
2
LINK
/eplive/public/freetext_page_direct/20061120FTX00012-2101/default_et.htm
ET
3
LINK
/activities/expert/committees/presentation.do?committee=2366&rewritten&language=ET
ET
6
LINK
/parliament/public/staticDisplay.do?id=49&language=ET
-//EP//TEXT REPORT A6-2007-0156 0 NOT XML V0//ET
-//EP//TEXT IM-PRESS 20061201STO00864 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
