P6_TA(2007)0106
Vural Ögeri puutumatuse võtmise taotlus
A6-0140/2007
Euroopa Parlamendi 24. aprilli 2007. aasta otsus Vural Ögeri puutumatuse võtmise taotluse kohta (2006/2198 (IMM))
Euroopa Parlament,
–
võttes arvesse Vural Ögeri puutumatuse võtmise taotlust, mille 11. mail 2006 esitas Brüsseli apellatsioonikohtu prokuratuur ja mis esitati täiskogu istungil 6. juulil 2006;
–
olles vastavalt kodukorra artikli 7 lõikele 3 Vural Ögeri ära kuulanud;
–
võttes arvesse 8. aprilli 1965. aasta Euroopa ühenduste privileegide ja immuniteetide protokolli artiklit 10 ja 20. septembri 1976. a otsestel ja üldistel valimistel esindajate Euroopa Parlamenti valimist käsitleva akti artikli 6 lõiget 2;
–
võttes arvesse Euroopa Ühenduste Kohtu 12. mai 1964. aasta ja 10. juuli 1986. aasta otsuseid Kohtuasi 101/63: Wagner v. Fohrmann ja Krier, EKL 1964, lk 383, ning kohtuasi 149/85: Wybot v. Faure ja teised, EKL 1986, lk 2391.
;
–
võttes arvesse kodukorra artikli 6 lõiget 2 ja artiklit 7;
–
võttes arvesse õiguskomisjoni raportit ( A6-0140/2007 ),
A.
arvestades, et Vural Öger valiti Euroopa Parlamenti kuuendatel Euroopa Parlamendi valimistel, mis leidsid aset 10.–13. juunil 2004, ning et Euroopa Parlament kontrollis tema volitusi 14. detsembril 2004;
B.
arvestades, et 8. aprilli 1965. aasta Euroopa Ühenduste privileegide ja immuniteetide protokolli artikli 10 alusel on Vural Ögeril nende liikmesriikide territooriumil, mis ei ole tema päritoluliikmesriik, puutumatus tõkendite ja kohtumenetluste suhtes,
1.
otsustab Vural Ögeri puutumatust mitte võtta;
2.
teeb presidendile ülesandeks edastada käesolev otsus ja pädeva komisjoni raport viivitamata Belgia Kuningriigi pädevatele asutustele.
