Kolmapäevasel istungil: ELi roll Lähis-Idas ja koostöö NATOga
Institutsioonid
2009-02-19 - 17:59
Olukord Lähis-Idas.
Palestiinlane Ibrahim Fudah (40) Põhja-Gaza põgenikelaagris selle vähese kõrval, mis talle on alles jäänud.
17. veebruar 2009. ©BELGA_AFP PHOTO_MARCO LONGARI Euroopa Parlamendi ees pidas kõne ELi ühise välis- ja julgeolekupoliitika kõrge esindaja Javier Solana, pärast mida toimunud arutelul soovisid saadikud, et hinnataks üksikasjalikult Gaza sektorile tekitatud kahju, suurendataks humanitaarabi ja lõpetataks blokaad.
Lisaks oli kolmapäeval arutlusel ELi ja NATO suhete tugevdamine.
Javier Solana rääkis EP saadikutele Euroopa rollist Lähis-Idas, kutsudes üles kestvale ja täielikult austatud relvarahule, mis võimaldaks humanitaarabi toimetamist piirkonda.
Solana lisas, et tingimused ELi ja USA koostööks on paremad kui kunagi varem ning praeguse Ameerika administratsiooni tugev pühendumus on reaalsus.
Euroopa Komisjoni välissuhete ja Euroopa naabruspoliitika voliniku Benita Ferrero-Waldneri sõnul "peame me tegema Iisraeli liidritele selgeks, et EL ootab kahe riigi loomise lahendust."
Volinik lisas, et Araabia Liigas on nõrgenemas rahu toetav üksmeel.
"Meil tuleb neile peale käia, et nad säilitaksid oma pühendumuse."
Lahendus seisneb dialoogis ja ligipääsu tagamises
Konservatiivide esimees Joseph Dauli sõnul pole hetkel aeg, mil võib vaikselt istuda.
"Meie sõnum peab olema selge: me ei saa sallida, et abistamine ja humanitaarabi võetakse selles konfliktis pantvangi.
On eluliselt oluline, et need saaksid liikuda vabalt ilma piiranguteta.
Seetõttu tuleb avada kontrollpunktid," rääkis prantslane.
Saksamaalt pärit sotsialistide esimehe Martin Schulzi arvates ei saa Gaza sektori küsimust lahendada vägivaldsel ja sõjalisel teel.
"Vägivald sünnitab rohkem vägivalda.
Dialoog on hädavajalik nüüd, mil Washingtonist paistab lootusekiir."
Liberaalide esimees Graham Watsoni sõnul on meie moraalne kohustus abistada Gaza ülesehitust.
"Niigi halb on näha lennujaamade ja koolimajade õhku laskmist.
Palju hullem on neid üles ehitada Euroopa rahadega, teades, et tõenäoliselt hävitatakse need taas.
Kas on usutav kujutleda, et Iisrael suudab tagada, et seda ei juhtu?
Nii või naa, ülesehitamine ja ELi poolne humanitaarabi ei hoia ära tulevast konflikti.
Me vajame uut lähenemist."
EP president Hans-Gert Pöttering juhib Euroopa-Vahemere piirkonna parlamentaarse assamblee delegatsiooni Lähis-Idas ja Gaza sektoris; visiit algab pühapäeval.
EL-NATO ei tohi teineteist dubleerida
Solana rääkis oma kõnes EP saadikutele ELi ja NATO vahelistest tänastest suhetest.
Ta rõhutas NATO olulisust Euroopa julgeoleku arhitektuuris ning märkis, et tuleb vältida ELi ja NATO jõupingutuste dubleerimist.
Volinik Ferrero-Waldneri sõnul aktsepteeritakse aina enam Euroopa poolset kriisihaldamist ja konfliktide ennetamist, mille juures koostöö NATOga mängib vastastikust pöördelist rolli.
Mitmed parlamendiliikmed tähtsustasid ELi kasvavat rolli sõjalises ja julgeoleku plaanis, öeldes, et seega on koostöö NATOga oluline.
Saadikute arvates on USA administratsiooni vahetumine võimalus Euroopa vaadete paremaks esitlemiseks.
Samal ajal mõistis väike hulk saadikuid hukka võimaliku Euroopa militariseerimise, mis tuleneks tihedamast koostööst alliansiga.
Lisaks olid kolmapäeval arutlusel järgnevad teemad: vaimne tervis; sotsiaalmajandus; Euroopa naabruspoliitika ülevaade; eriline tähelepanu lastele ELi välistegevuses.
20090213STO49401 Gaza: vaja on humanitaarabi suurendamist, blokaadi lõpetamist ning kahju hindamist Kas EL ja NATO peaksid omama tihedamaid suhteid või mitte?
Tzampazi vaimsest tervisest: depressioon on ELi nähtamatu vaenlane Istungil: kolmapäev, 18. veebruar 2009 - Brüssel NATO roll ELi julgeolekustruktuuris ELi välistegevuse eriline tähelepanu peab olema suunatud lastele
ET
1
PHOTO
20090217PHT49712.jpg
-//EP//TEXT IM-PRESS 20090218IPR49756 0 NOT XML V0//ET
-//EP//TEXT IM-PRESS 20090213STO49398 0 NOT XML V0//ET
-//EP//TEXT IM-PRESS 20090206STO48710 0 NOT XML V0//ET
-//EP//TEXT AGENDA 20090218 SIT NOT XML V0//ET
-//EP//TEXT IM-PRESS 20090218IPR49763 0 NOT XML V0//ET
-//EP//TEXT IM-PRESS 20090213STO49403 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
