P6_TA(2007)0173
Ühenduse õigusaktide lihtsustamine (kodukorra muutmine)
A6-0143/2007
Euroopa Parlamendi 10. mai 2007. aasta otsus Euroopa Parlamendi kodukorra muutmise kohta seoses sisemenetluste kohandamisega ühenduse õigusaktide lihtsustamise nõuetega (2005/2238 (REG))
Euroopa Parlament
, –
võttes arvesse kodukorra muutmise ettepanekut ( B6-0582/2005 );
–
võttes arvesse komisjoni teatist Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele "Ühenduse Lissaboni kava rakendamine: õiguskeskkonna lihtsustamise strateegia" ( KOM(2005)0535 );
–
võttes arvesse 15. ja 16. juuni 2006. aasta Euroopa Ülemkogu järeldusi, eriti punkti 41;
–
võttes arvesse oma 16. mai 2006. aasta resolutsiooni õiguskeskkonna lihtsustamise strateegia kohta ELT C 297 E, 7.12.2006, lk 136.
;
–
võttes arvesse oma 16. mai 2006. aasta resolutsiooni õigusloojale esitatud õigusloomega seotud ettepanekute sõelumise tulemuse kohta ELT C 297 E, 7.12.2006, lk 140.
;
–
võttes arvesse komisjoni teatist nõukogule, Euroopa Parlamendile, Euroopa Majandus- ja Sotsiaalkomiteele ning Regioonide Komiteele "Euroopa Liidu parema õigusloome strateegiline ülevaade" ( KOM(2006)0689 );
–
võttes arvesse kodukorra artikleid 201 ja 202;
–
võttes arvesse põhiseaduskomisjoni raportit ja õiguskomisjoni arvamust ( A6-0143/2007 ),
A.
arvestades, et parlament võttis oma ülalmainitud 16. mai 2006. aasta resolutsioonis õiguskeskkonna lihtsustamise strateegia kohta (punkt 21) endale kohustuse "kaaluda oma õigusloomega seotud sisemiste menetluste ja meetodite parandamist, et lihtsustamisprotsesse kiirendada, järgides sealjuures esmastes ühenduse õigusaktides, eriti EÜ asutamislepingus sätestatud menetlusi";
B.
arvestades, et kodifitseerimise ja uuesti sõnastamise tehnikad kuuluvad Euroopa majanduskasvu ja tööhõive uue Lissaboni strateegia raames käivitatud ühenduse õigusaktide lihtsustamise kõige olulisemate vahendite hulka;
C.
arvestades, et kodukord hõlmab kodifitseerimist käsitlevat sätet, mis tuleks üle vaadata, kuid ei hõlma ühtegi uuesti sõnastamist käsitlevat sätet;
D.
arvestades, et parlament soovib nende menetluste ülevaatamise ja selgitamise abil toetada märkimisväärselt lihtsustamisprotsessi ja julgustada komisjoni tegema täiendavaid sellesuunalisi ettepanekuid;
E.
arvestades, et oleks soovitatav, et nõukogu viiks läbi samalaadse toimingu,
1.
otsustab teha kodukorras järgmised muudatused;
2.
tuletab meelde, et nimetatud muudatused jõustuvad järgmise osaistungjärgu esimesel päeval;
3.
teeb presidendile ülesandeks edastada käesolev otsus teavitamise eesmärgil nõukogule ja komisjonile.
Kehtiv tekst Muudatusettepanekud Muudatusettepanek 1 Artikkel 80 1.
Kui Euroopa Komisjon esitab parlamendile ühenduse õiguse
ametliku
kodifitseerimise ettepaneku, edastatakse see õigusasjade eest vastutavale komisjonile.
Eeldades, et on tehtud kindlaks, et see ettepanek ei too endaga kaasa ühenduse õiguse sisulist muutmist, kohaldatakse ettepaneku suhtes artiklis 43 sätestatud menetlust.
1.
Kui Euroopa Komisjon esitab parlamendile ühenduse õiguse kodifitseerimise ettepaneku, edastatakse see õigusasjade eest vastutavale komisjonile.
Viimane vaatab ettepaneku vastavalt institutsioonidevahelisel tasandil kokku lepitud korrale
1
läbi ja veendub, et see piirdub üksnes lihtsa kodifitseerimisega ega hõlma sisulisi muudatusi.
2.
Vastutava komisjoni esimees või komisjoni poolt nimetatud raportöör võib osaleda kodifitseerimise ettepaneku kontrollimisel ja arutamisel.
Vajaduse korral võib vastutav komisjon esitada oma arvamuse ka enne seda.
2.
Komisjoni, kes on kodifitseeritava õigusakti eest vastutav, võib tema enda või õigusasjade eest vastutava komisjoni taotlusel kaasata arvamuse saamiseks kodifitseerimise asjakohasuse küsimuse arutellu.
3.
Artikli 43 lõiget 3 ei kohaldata; lihtsustatud menetlust ametliku kodifitseerimise ettepaneku puhul ei rakendata juhul, kui enamus õigusasjade eest vastutava komisjoni või muu vastutava komisjoni liikmetest on lihtsustatud menetluse rakendamise vastu.
3.
Ettepaneku teksti kohta ei ole lubatud muudatusettepanekuid esitada.
Siiski võib õigusasjade eest vastutava komisjoni esimees raportööri taotlusel esitada komisjonile heakskiidu saamiseks tehnilisi kohandusi puudutavaid muudatusettepanekuid, kui need on vajalikud, et tagada ettepaneku vastavus kodifitseerimiskorraga ja need ei muuda ettepaneku sisu.
4
.
Kui õigusasjade eest vastutav komisjon on arvamusel, et ettepanek ei sisalda sisulisi muudatusi, esitab ta selle parlamendile heakskiidu saamiseks.
Kui komisjon on aga arvamusel, et ettepanekuga muudetakse ühenduse õigust sisuliselt, soovitab ta parlamendil ettepaneku tagasi lükata.
Mõlemal juhul teeb parlament otsuse tervikhääletusega ning ilma muudatusettepanekute ja aruteluta.
__________________________
1
1994. aasta 20. detsembri institutsioonidevaheline kokkulepe, õigusaktide tekstide ametliku kodifitseerimise kiirendatud töömeetod, punkt 4, EÜT C 102, 4.4.1996, lk 2.
Muudatusettepanek 2 Artikkel 80 a (uus)
Artikkel 80 a
Uuesti sõnastamine
1.
Kui Euroopa Komisjon esitab parlamendile ühenduse õigusaktide uuesti sõnastamise ettepaneku, edastatakse see õigusasjade eest vastutavale komisjonile ja vastavasisuliste asjade eest vastutavale komisjonile.
2.
Õigusasjade eest vastutav komisjon vaatab ettepaneku vastavalt institutsioonidevahelisel tasandil kokku lepitud korrale
1
läbi ja veendub, et see ei sisalda muid sisulisi muudatusi peale nende, mis on vastavalt esile toodud.
Läbivaatamise käigus ei ole lubatud ettepaneku teksti kohta muudatusettepanekuid esitada.
Siiski kohaldatakse artikli 80 lõike 3 teist lõiku sätete suhtes, mida uuesti sõnastamise ettepanekuga ei muudeta.
3.
Kui õigusasjade eest vastutav komisjon on arvamusel, et ettepanek ei sisalda muid sisulisi muudatusi peale nende, mis on vastavalt esile toodud, teavitab ta sellest vastutavat komisjoni.
Sellisel juhul, välja arvatud artiklites 150 ja 151 sätestatud tingimustel, on ettepanekule muudatusettepanekute esitamine vastutavas komisjonis lubatud üksnes juhul, kui need puudutavad ettepaneku neid osi, mis sisaldavad muudatusi.
Muudatusettepanekute esitamist nende osade kohta, mida ei muudeta, võib komisjoni esimees siiski erandjuhtudel ja iga üksikjuhtumi puhul eraldi lubada, kui ta on arvamusel, et see on vajalik teksti sisemist sidusust tagavatel mõjuvatel põhjustel või lahutamatu seose tõttu teiste lubatud muudatusettepanekutega.
Need põhjused tuleb muudatusettepanekute kirjalikus selgituses välja tuua.
4.
Kui õigusasjade eest vastutav komisjon on arvamusel, et ettepanek sisaldab muid sisulisi muudatusi peale nende, mis on vastavalt välja toodud, soovitab ta parlamendil ettepaneku tagasi lükata ja teavitab sellest vastutavat komisjoni.
Sellisel juhul palub president Euroopa Komisjonil oma ettepaneku tagasi võtta.
Kui Euroopa Komisjon võtab ettepaneku tagasi, täheldab president, et menetlus on kaotanud oma eesmärgi ja teavitab sellest nõukogu.
Kui Euroopa Komisjon aga ettepanekut tagasi ei võta, saadab parlament selle vastutavale komisjonile tagasi, kes vaatab ettepaneku vastavalt korralisele menetlusele läbi.
______________________
1
2001. aasta 28. novembri institutsioonidevaheline kokkulepe õigusaktide uuesti sõnastamise tehnika süstemaatilise kasutamise kohta, punkt 9, EÜT C 77, 28.3.2002, lk 1.
