Infotunni küsimus H-0419/2010
komisjonile
2010 september II osaistungjärk
Kodukorra artikkel 116
Nikolaos Chountis
(GUE/NGL) Teema: Energiaturu liberaliseerimine Kreekas
Oma hiljutisel visiidil Kreekasse, mille eesmärk oli hinnata Kreeka, Euroopa Liidu ja Rahvusvahelise Valuutafondi vahelise memorandumi rakendamist, nõudsid komisjoni kõrgemad ametnikud, et Kreeka valitsus erastaks 40% Kreeka riiklikule elektriettevõttele (DEI) kuuluvatest kivisöe- ja hüdroelektrijaamadest ning eraldaks ka elektrijaotusvõrgu omandisuhted ettekäändel, et viia täielikult ellu elektrienergia hulgituru liberaliseerimise projektid ja alustada tarbijahindade ratsionaliseerimise protsessi.
Kas komisjon võiks selgitada, mida tähendab tarbijahindade ratsionaliseerimine?
Kas komisjon leiab, et DEI kohaldatavad hinnad on madalad?
Kas komisjoni nõue DEI elektrijaamade müügi osas mahub komisjoni pädevuste ja volituste piiridesse?
