Teisipäevasel täiskogul: ohtlikud mänguasjad, energiapoliitika ja suhkrureform
Institutsioonid
2007-09-26 - 16:46
Ohtlikku pliid sisaldav mänguauto
Sellenädalase täiskogu istungi teisel päeval oli saadikute päevakava täis huvitavaid teemasid.
Vaatasime, mida ütlesid parlamendisaadikud Hiinas toodetud ja Euroopasse eksporditud ohtlike mänguasjade kohta.
ELi ühine energiaalane välispoliitika, mida saadikud tugevalt toetavad, oli samuti arutluse all.
Samuti arutasid saadikud komisjoni väljapakutud ideed suhkrureformi osas, soovitades tootjatele mõeldud kompensatsiooni tõstmist.
Esimese teemana arutasid saadikud Hiinas toodetud ohtlike mänguasjadega seonduvat.
Tänavu augustis ja septembris kutsuti Euroopa turult tagasi miljonid mänguasjad, sest ilmnes, et need võivad olla terviseohtlikud - sisaldada terviseohtlikku pliid.
Hiina on suurim mänguasjade eksportija maailmas.
Saadikute meelest tuleks kaaluda ELi tarbijaohutusmärgise loomise vajadust.
100protsendiline turvalisus
Euroopa Rahvapartei liige Malcolm Harbour ütles, et tarbijatel on vaja rohkem ja paremat informatsiooni.
"Eesmärk on kõrgemate standardite kehtestamine," märkis sotsiaaldemokraat Evelyne Gebhardt.
"Peame kõvasti pingutama, et kolm kuud enne jõule oleksid ELis turul vaid ohutud mänguasjad.
Me oleme pahased, et komisjonil võtab liiga palju aega mänguasjade direktiivi reformimine."
"Kui me ei suuda saavutada 100protsendilist turvalisust, siis peame saavutama vähemalt 100protsendilise aruandekohusluse," sõnas liberaalide fraktsiooni liige Toine Manders.
Saadikud hääletavad raporti üle täna.
ELile energiaalane välispoliitika
Parlamendiliikmed arutasid ELi ühtset energiaalast välispoliitikat, samuti kõrge ametniku ametiposti loomist.
Raport soovib Euroopale julgemaid energiaalaseid diplomaatilisi suhteid.
Peale energiaalase välispoliitika kõrge ametniku, kes tugevdaks ELi rolli, soovib raport 2007. aasta lõpuks luua energiaalase strateegia.
Samuti on raportis kirjas, et energiajulgeoleku klauslit arvestataks ELi lepingute puhul kolmandate riikidega.
Energiaharta leping on üks nurgakivisid rahvusvaheliseks koostööks.
Raportöör Jacek Saryusz-Wolski (EPP-ED, PL) sõnul peab EL energiaalases välispoliitikas olema otsusekindel, aktiivne ja ühisel arvamusel.
Hääletus raporti üle toimub täna.
Suhkrureform
Parlament toetab komisjon ettepanekut reformida Euroopa suhkruturgu, pärast seda kui ebaõnnestus möödunud aastane katse kärpida hindu ja tootmist.
Praegune eesmärk on toota 2010. aastaks 6 tonni vähem suhkrut.
Kui tootjatel ei õnnestu seda läbi viia, kehtestab Euroopa Komisjon suhkrutootmiskvoodid.
Parlament hääletas tootjatele ja regioonidele makstava kompensatsiooni poolt.
Peaeesmärk on siiski kvootide vältimine.
Euroopa Liidu Nõukogul, kellel suhkrureformi küsimuses lõplik sõna, võtab ühispositsiooni vastu kas täna või homme.
20070921STO10540 Strasbourgi istung toob kaks energiateemalist raportit Taastuvenergia õiguslik raamistik hiljemalt 2007. aasta lõpuks
ET
1
PHOTO
20070925PHT10728.jpg
-//EP//TEXT IM-PRESS 20070921STO10534 0 NOT XML V0//ET
-//EP//TEXT IM-PRESS 20070823IPR09781 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
