8.7.2008
RESOLUTSIOONI ETTEPANEK
vastavalt kodukorra artiklile 113
Esitaja(d): Marian Zlotea, Rareş-Lucian Niculescu ja Flaviu Călin Rus
Kommunistlike kuritegude uurimise Euroopa instituudi loomine
Euroopa Parlamendi resolutsiooni ettepanek kommunistlike kuritegude uurimise Euroopa instituudi loomise kohta
Euroopa Parlament ,
–
võttes arvesse, et sellel aastal möödub 20 aastat kommunistlike režiimide kukutamisest mitmes Kesk- ja Ida-Euroopa riigis;
–
võttes arvesse mitme liikmesriigi algatusi kommunismi hukkamõistmise kohta (näiteks Rumeenia 2007. aastal ja Tšehhi Vabariigi 2008. aastal);
–
võttes arvesse oma 12. mai 2005. aasta resolutsiooni Teise maailmasõja 8. mail 1945. aastal Euroopas lõppemise kuuekümnenda aastapäeva kohta;
–
võttes arvesse 5. veebruaril 2004. aasta PPE XVI kongressi resolutsiooni ekspertide sõltumatu organi loomise kohta informatsiooni kogumiseks ja analüüsimiseks inimõiguste rikkumiste kohta kommunistlike režiimide poolt;
–
võttes arvesse kodukorra artiklit 113,
A.
arvestades, et on vaja anda teadmisi ja tagada üldsuse teadlikkus kommunistlike režiimide poolt toimepandud inimsusevastaste kuritegude kohta;
B.
arvestades, et selliste kuritegude moraalne hukkamõistmine on niisama vajalik nagu natsikuritegude moraalne hukkamõistmine,
1.
kutsub nõukogu ja komisjoni üles võtma meetmeid kommunistlike kuritegude uurimise Euroopa instituudi loomiseks, mille ülesanne oleks koguda dokumente ja tunnistusi kõikide kommunistlike režiimide tegude kohta Euroopas, anda üldsusele objektiivset teavet nende kuritegude kohta ja korraldada programme korrektsete teadmiste levitamiseks kommunistliku ajajärgu kohta Euroopa riikides.
