SUULINE KÜSIMUS ARUTELUGA O-0132/06
vastavalt kodukorra artiklile 108
esitaja:
Pervenche Berès
Majandus- ja rahanduskomisjon i nimel,
Jean-Marie Cavada
Kodanike õiguste, justiits- ja siseasjade komisjon i nimel
Euroopa Komisjonile
Teema: SWIFT
1.
2006. aasta juuni lõpus avalikustas meedia tõsiasja, et SWIFT on edastanud isikuandmeid USA ametivõimudele 2001. aasta lõpust saadik.
Artikli 29 kohaselt loodud töörühm võttis 22. novembril vastu arvamuse, mille kohaselt pole kinni peetud ELi andmekaitsedirektiivi 95/46/EÜ sätetest, ja kutsus üles võtma meetmeid praegu valitseva ebaseadusliku olukorra viivitamatuks parandamiseks.
Seda käsitlust jagab ka komisjon, kes esitas ametliku järelepärimise liikmesriikidele SWIFTi võimaliku direktiiv 95/46/EÜ rikkumise kohta.
Mis tulemusi on komisjoni poolt liikmesriikidele saadetud kirjad andnud?
2.
Isikuandmete edastamise suhtes USA riigikassale on artikli 29 töörühm seisukohal, et terrorismivastaseks võitluseks on rahvusvaheline võrgustik juba loodud ja selle raames leiduvaid võimalusi tuleks kasutada, tagades samas põhiõiguste kaitse nõutaval tasemel.
Milliseid meetmeid kavatseb komisjon nimetatud võrgustiku raames võtta USA ametivõimude suhtes, et taastada austust andmekaitse põhialuste ja sellealase uue Euroopa õiguse vastu (määrus (EÜ) nr 1781/2006 , 15. november 2006, raha ülekandmisel edastatava maksjaga seotud teabe kohta)?
3.
Juurdepääs SWIFTi hallatavatele andmetele võimaldab saada teavet asjaomaste eraisikute, ettevõtjate ja riikide kohta, mis võib panna aluse majandus- ja ärispionaaži eri vormidele.
Milliseid meetmeid kavatseb komisjon seda võimalust silmas pidades võtta?
4.
Kas komisjon võib avaldada SWIFTi ja USA ametivõimude vahelise vastastikuse mõistmise memorandumi sisu, milles kehtestatakse USA ametivõimude poolt andmetele juurdepääsu protseduur?
5.
Kas komisjon teab, kas SWIFTi kogutud andmed sisestatakse USA automatiseeritud riskihindamissüsteemi (Automated Targeting System)?
6.
Võttes arvesse SWIFTi poolt USA ametivõimudele isikuandmete esitamise avalikustamist, kas komisjon on teadlik mis tahes muust sarnasest nõudmisest mõnele eraettevõttele (pangakaarte väljastavad ettevõtted, telekommunikatsiooniteenuse pakkujad, sotsiaalkindlustuse pakkujad), kellel oleks palutud oma andmed USA ametivõimudele kättesaadavaks teha?
EÜT L 281, 23.11.1995, lk.
31.
ELT L 345, 8.12.2006, lk.
1.
