14.5.2007
ETTEPANEK VÕTTA VASTU SOOVITUS
vastavalt kodukorra artikli 176 lõikele 10
Esitaja(d): Diana Wallis
Equitable Life Assurance Society kriisi uurimiskomisjoni nimel
Equitable Life Assurance Society kriisi uurimiskomisjoni raport
Equitable Life Assurance Society kriisi uurimiskomisjoni raporti kohta (2006/2199(INI))
Euroopa Parlament,
–
võttes arvesse EÜ asutamislepingu artiklit 193;
–
võttes arvesse Euroopa Parlamendi, nõukogu ja komisjoni 19. aprilli 1995. aasta otsust 95/167/EÜ, Euratom, ESTÜ Euroopa Parlamendi uurimisõiguse rakendamist käsitlevate üksikasjalike sätete kohta EÜT L 113, 19.5.1995, lk 2. ;
–
võttes arvesse oma 18. jaanuari 2006. aasta otsust 2006/469/EÜ luua Equitable Life Assurance Society kriisi uurimiskomisjon ELT L 186, 7.7.2006, lk 58. ;
–
võttes arvesse oma 4. juuli 2006. aasta resolutsiooni Equitable Life Assurance Society kriisi kohta Vastuvõetud tekstid, P6_TA(2006)0293 . ;
–
võttes arvesse oma 4. juuli 2006. aasta resolutsioonis heaks kiidetud mandaadi pikendamist kolmeks kuuks ja selle edasise pikendamise lubamist 18. jaanuaril 2007. aastal;
–
võttes arvesse kodukorra artiklit 176;
–
võttes arvesse Equitable Life Assurance Society kriisi uurimiskomisjoni lõpparuannet (A6-0000/2007),
A.
arvestades, et EÜ asutamislepingu artiklis 193 sätestatakse õiguslik alus ühenduse õiguse rakendamisel väidetavate rikkumiste või haldusomavoli uurimiseks Euroopa Parlamendi poolt ajutise uurimiskomisjoni loomiseks; arvestades, et see kujutab endast parlamendi järelevalvepädevuse olulist elementi;
B.
arvestades, et uurimiskomisjoni volitus oli: 1) uurida Ühendkuningriigi pädevate asutuste väidetavaid rikkumisi või halduslikku omavoli seoses Equitable Life 'iga nõukogu 10. novembri 1992. aasta direktiivi 92/96/EMÜ otsese elukindlustusega seotud õigusnormide kooskõlastamise kohta ning millega muudetakse direktiive 79/267/EMÜ ja 90/619/EMÜ (kolmas elukindlustusdirektiiv) EÜT L 360, 9.12.1992, lk 1.
Direktiivi on viimati muudetud Euroopa Parlamendi ja nõukogu direktiiviga 2002/87/EÜ (ELT L 35, 11.2.2003, lk 1). , mis on nüüd kodifitseeritud Euroopa Parlamendi ja nõukogu 5. novembri 2002. aasta direktiivi 2002/83/EÜ (elukindlustuse kohta) EÜT L 345, 19.12.2002, lk 1.
Direktiivi on viimati muudetud direktiiviga 2005/68/EÜ (ELT L 323, 9.12.2005, lk 1). kohaldamisel, eelkõige mis puudutab regulatiivset korraldust ning kindlustusseltside varalise seisundi, sealhulgas nende maksevõime, piisavate kindlustustehniliste eraldiste loomise ja nende eraldiste vastavuses olevate varadega tagamise järelevalvet; 2) hinnata, kas komisjon on nõuetekohaselt täitnud kohustust jälgida ühenduse õiguse korrektset ja õigeaegset ülevõtmist, ning selgitada välja, kas süsteemsed puudused aitasid kaasa tekkinud olukorrale; 3) anda hinnang väidetele, et Ühendkuningriigi reguleerivad asutused ei kaitsnud mitme aasta vältel ja vähemalt alates aastast 1989 kindlustusvõtjate huve ega teostanud piisavalt ranget järelevalvet Equitable Life ’i raamatupidamis- ja eraldiste loomise tavade ning varalise seisundi üle; 4) hinnata Euroopa kodanike (mitte Ühendkuningriigi) nõuete staatust ja muude liikmesriikide kindlustusvõtjatele kättesaadavate Ühendkuningriigi ja/või ELi õigusaktide kohaste õiguskaitsevahendite piisavust; ja 5) teha kõik ettepanekud, mida ta kõnealuses küsimuses vajalikuks peab;
C.
arvestades, et uurimiskomisjon alustas tööd 2. veebruaril 2006. aastal ja võttis vastu oma lõpparuande 8. mail 2007. aastal; arvestades, et uurimiskomisjon tuli kokku 19 korral, pidas 11 avalikku kuulamist, korraldas 2 seminari ja saatis 2 ametlikku delegatsiooni Dublinisse ja Londonisse; arvestades, et ta kuulas ära 46 tunnistaja suulised tõendid, analüüsis 157 tõendit, millest 92 avalikustati uurimiskomisjoni veebilehel, kokku mitu tuhat lehekülge; arvestades, et ta tellis ka 3 välisuuringut;
D.
arvestades, et eespool mainitud tõendite ja toimingute alusel on uurimiskomisjon kiitnud heaks lõpparuande, milles esitatakse komisjoni uurimise sisu ning tema järeldused ja soovitused,
1.
teeb presidendile ülesandeks võtta vajalikud meetmed uurimiskomisjoni lõpparuande avalikustamiseks kooskõlas kodukorra artikli 176 lõikega 10 ja otsuse 95/167/EÜ artikli 4 lõikega 2;
2.
kutsub komisjoni, nõukogu ja liikmesriike üles tagama, et tegutsetakse vastavalt uuringu järeldustele ja soovitustele, kooskõlas kodukorra artikli 176 lõikega 10 ja otsuse 95/167/EÜ artikli 4 lõikest 2 tulenevate kohustustega;
3.
nõuab, et Ühendkuningriigi valitsus ning regulatiiv- ja järelevalveorganid tagaksid, et tegutsetakse vastavalt uuringu järeldustele kooskõlas otsuse 95/167/EÜ artiklist 4 tulenevate ja liikmesriikide üldiste, asutamislepingutes sätestatud kohustustega;
4.
nõuab, et Euroopa Komisjon tagaks, et tegutsetakse kiirelt vastavalt rakendamisküsimusi käsitlevatele järeldustele ja soovitustele ning antakse tegevusest aru Euroopa Parlamendi pädevatele komisjonidele;
5.
kutsub presidenti üles tegema majandus- ja rahanduskomisjonile, siseturu- ja tarbijakaitsekomisjonile, õiguskomisjonile, põhiseaduskomisjonile ja petitsioonikomisjonile ülesandeks jälgida uurimiskomisjoni järelduste ja soovituste rakendamist, eriti nende, mis on seotud Euroopa Komisjoni ülevõtmisalaste kohustustega, ja korvama küsimused siseturu kontekstis ning neist vajaduse korral aru andma kooskõlas kodukorra artikli 176 lõikega 11;
6.
kutsub esimeeste konverentsi ja 2007. aasta veebruaris moodustatud parlamendi reformitöörühma üles jõustama komisjoni aruandes sisalduvaid soovitusi tihedama koostöö kohta riikide parlamentidega ja Euroopa Parlamendi parema järelevalve kohta rakendusküsimustes, samuti uurimiskomisjonide tulevase reformi kohta nende toimimise ja tulemuslikkuse parandamiseks;
7.
teeb presidendile ülesandeks edastada käesolev soovitus ja uurimiskomisjoni lõpparuanne nõukogule ja komisjonile ning liikmesriikide valitsustele ja parlamentidele.
