Eurokriis: saadikud nõuavad kooskõlastatud tegutsemist ja reforme
Institutsioonid
Täiskogu istungid
2011-10-18 - 10:23
Mare HAAB Pressinõunik, Euroopa Parlamendi Infobüroo Eestis STR (+33) 3 881 64057 PORT (+372) 51 81 639 EMAIL Press-et@europarl.europa.eu EMAIL mare.haab@europarl.europa.eu ADDINFO (+372) 630 69 67 EP kutsub üles looma ühtset strateegiat kriisist väljumiseks.
Neljapäeval, 13. oktoobril vastu võetud resolutsioon toetab Euroopa pankade rekapitaliseerimist, maksusüsteemide edasist ühtlustamist, eurovõlakirjade käibelelaskmist ning ELi majandusjuhtimise meetmete tugevdamist eurotsoonis.
Saadikud paluvad komisjonil võimalikult kiiresti esitada selge ajakavaga ELi plaan, et taastada finanantsturgude usaldus.
Plaan ei tohiks kasutada valitsustevahelisi meetmeid ning peaks täielikult toimima ELi institutsionaalses raamistikus.
Parlament usub, et pankade rekapitaliseerimine peaks toimuma ELi tasemel ning ei tohiks lähtuda rahvuslikest prioriteetidest.
Samuti peaks lõpule viima Euroopa finantsturgude reformi, mis aitaks ELil tulevikus paremini toime tulla kriisidega; liikmesriigid peaksid ühtlustama oma fiskaalsüsteemid ning võtma kasutusele ühtsed meetmed võitluses maksupettustega.
Eurovõlakirjad ning projekti võlakirjad
Majanduskasvuga seonduvalt tegid saadikud ettepaneku kehtestada projekti võlakirju, et tagada investeeringute jätkusuutlikus ning kindlustada süsteem, mis lubaks komisjonil liikmesriikides kiiresti rakendada ELi turureegleid.
Lahendamaks kriisi euroalas peaks komisjon 2011. aasta lõpuks aru andma solidaarvastutusel põhinevate eurovõlakirjade teostatavusest.
Saadikud rõhutasid, et see aitaks tugevdada eelarvedistsipliini ning tõsta eurotsooni stabiilsust.
Kokkuvõtteks peaks ELi tasemel majandusjuhtimist tõhustama ka euroala riikides.
Järgmised sammud
Resolutsioon esitatakse 23. oktoobril Brüsselis toimuvale Euroopa Ülemkogule.
20111012IPR29111
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
