KIRJALIK KÜSIMUS E-4016/06
Esitaja (d) : Tunne Kelam (PPE-DE)
komisjonile
(28. september 2006)
Teema: Väike- ja keskettevõtete (VKE-de) osalusvõimalused EL uutes programmides
Uuendustegevuse raamprogrammis (CIP) on kavandatud suured summad nii innovatsiooni kui VKE-de programmidele.
Kui aastatel 2000–2006 toimisid eraldi Väikeettevõtlusprogramm ja Innovatsiooni­prog­ramm, siis uuel perioodil on need mõlemad koondatud CIPi alla: kas finantsvahendite osas on kavandatud selge jaotus traditsioonilistele VKE-dele mõeldud ja innovatsiooniliste VKE-de vahel (sh krediidigarantiide skeemide rahastamine), mis väldiks traditsiooniliste VKE-de kõrvalejäämise?
Mida võtab komisjon ette selleks, et tagada traditsiooniliste ja mitte-kõrgtehnoloogiliste VKE-de proportsionaalsed osalusvõimalused CIPi finantsinstrumentide kasutamisel?
Kes hakkab liikmesriikides ja liikmesriigiti korraldama raamprogrammi Jeremie juhtimist?
Kas on kavandatud vahendite jaotus liikmesriigiti?
Kuidas tagatakse, et uutes liikmesriikides see programm kiiresti käivitub ja VKE-de taotluste läbivaatamine on otstarbekalt korraldatud?
