Komisjoni nimel vastanud hr Mandelson
(16. juuni 2008)
Komisjon algatas teatavate Hiinast pärinevate kuumsukeldusmeetodil saadud metallkattega rauast või terasest toodete uurimise 14. detsembril 2007. aastal ning Hiinast, Koreast ja Taiwanist pärinevate roostevabast terasest külmvaltsitud lehtmaterjalist toodete uurimise 1. veebruaril 2008. aastal.
Vastavalt algmääruse Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, EÜT L 56, 6.3.1996 , viimati muudetud nõukogu 23. detsembri 2005. aasta määrusega (EÜ) nr 2117/2005. artikli 7 lõikele 1 tuleb kehtestada ajutised dumpinguvastased meetmed – juhul, kui need on õigustatud – üheksa kuu jooksul alates uurimise algatamisest, seega hiljemalt 13. septembril 2008. aastal kuumsukeldusmeetodil saadud metallkattega rauast või terasest toodete puhul ja hiljemalt 1. novembril 2008. aastal roostevabast terasest külmvaltsitud lehtmaterjalist toodete puhul.
Kuna mõlemad uurimised on praegu pooleli ning komisjon kogub ja kontrollib kogu materjali, mida peetakse vajalikuks ajutise otsuse tegemiseks, ei ole praegu piisavalt teavet, et kinnitada, kas ajutiste meetmete kehtestamine on asjakohane või mitte.
Seoses sellega uurib komisjon, kas ajutiste meetmete võimalik kehtestamine võib olla ühenduse ettevõtjate üldistes huvides, kaasa arvatud mõju Euroopa masinatööstusele, mõlemal juhul.
Kui on tehtud esialgsed järeldused, peab komisjon edaspidiste meetmete osas nõu liikmesriikidega ja võtab nõuetekohaselt arvesse kõikide huvirühmade arvamusi.
