Rinnaimplantaatide skandaal annab võimaluse kehtestada karmimad reeglid
Tarbijad
2012-01-26 - 14:40
Kuni 500.000 naist võib kannatada ebakvaliteetsete PIPi rinnaimplantaatide tõttu ©BELGA/MAXPPP/D.Leriche Teisipäeval oli Euroopa Parlamendis (EP) kõne all ebakvaliteetsete rinnaimplantaatide skandaal – kuni 500.000 naist on hädas, kuna lasid endale paigaldada Prantsuse ettevõtte PIP toodetud tööstusliku silikooniga rinnaimplantaadid.
Saadikud on seisukohal, et rinnnaimplantaatide paigaldamine peab olema karmimalt kontrollitav ning paremini jälgitav.
EP keskkonna, rahvatervise ja toiduohutuse komisjonis toimunud arutelul ütles Suurbritannia sotsiaaldemokraat Catherine Stihler, et kogu Euroopas peab olema selle skandaaliga tegelemiseks ühine lähenemine.
Stihleri sõnul kehtib ELis implantaatidele sama õigusloome, mis tegeleb meditsiiniseadmetega ning mida hetkel täiendatakse.
Euroopa Komisjoni esindaja ütles kohtumisel, et hetkel tehakse pakutud täienduste stressitesti, mille tulemused avalikustab komisjon märtsis.
"Ma olen rahul, et Euroopa Komisjon tegeleb asjaga tõsiselt ja kiiresti," ütles Suurbritannia sotsiaaldemokraat Linda McAvan.
Ta lisas, et paljud naised on teadmatuses, kas nende rinnaimplantaadid on defektiga või mitte.
Seega tagaks toodete unikaalne identifitseerimine eristamise võimaluse.
Lisaks märkis McAvan, et ELis ja rahvusvaheliselt peab toimuma parem koostöö.
Näiteks USA Toidu- ja Ravimiameti poolt mõned aastad tagasi välja toodud probleemid on päevavalgele tulnud alles hiljuti.
Implantaadid peavad olema registris
Stihleri jaoks on PIPi skandaal võimalus karmimate reeglite rakendamiseks.
Ta lisas, et eksisteerima peab register, mille abil inimesed saavad infot oma implantaatide kohta ning kui nad võivad olla PIPi skandaalist mõjutatud, siis teavad nad tegutseda.
Stihleri sõnul peaks eraraviteenuse pakkujatele kehtima kindlustusskeem, et vältida hetkel toimuvat.
"Küsimus on vastutuses: ettevõte, mis tootis vigased implantaadid, ei soovi asendamiskulusid katta.
Me vajame kindlustusskeemi, et need katta."
Teema arutelu ELi Nõukogu tasemel
Lisaks palus Stihler Taani eesistumiselt võtta kõnealune teema päevakorda järgmisel Euroopa Liidu nõukogu terviseteemalisel kogunemisel.
Stihler rõhutas, et implantaat ei ole mõeldud terveks eluks, vaid seda tuleb vahetada.
"Paljud naised ei ole sellest teadlikud, kui nad operatsioonile lähevad.
Inimestele tuleb seda informatsiooni jagada."
EP rinnaimplantaatide küsimusega tegelenud ka varem, võttes aastal 2001 vastu resolutsiooni ja aastal 2003 raporti.
20120120STO35900 EP raport rinnaimplantaatidest (inglise keeles) EP resolutsioon rinnaimplantaatidest (inglise keeles) Catherine Stihler Linda McAvan Pressiteade: uus õigusloome peab kaitsma patsiendi huvisid (inglise keeles) EuroparlTV intervjuu
ET
1
PHOTO
20120126PHT36272.jpg
ET
4
LINK
/meps/et/4545/Catherine_STIHLER.html
ET
5
LINK
/meps/et/2327/Linda_McAVAN.html
ET
7
LINK
http://europarltv.europa.eu/et/player.aspx?pid=49ecf102-0c18-4c8b-8773-9fe30104225d
-//EP//TEXT REPORT A5-2003-0008 0 NOT XML V0//ET
-//EP//TEXT TA P5-TA-2001-0331 0 NOT XML V0//ET
-//EP//TEXT IM-PRESS 20120123IPR35953 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
