SUULINE KÜSIMUS ARUTELUGA O-0045/04
vastavalt kodukorra artiklile 108
esitaja:
Karl-Heinz Florenz
Keskkonna-, rahvatervise ja toiduohutuse komisjon i nimel
Euroopa Komisjonile
Teema: Mereväe suure tugevusega, aktiivsete hüdrolokaatorite keskkonnamõjud
1.
Kas Euroopa Komisjon on teadlik üha suuremast arvust tõenditest, eriti ajakirja "Nature" artiklis (9. oktoober 2003, lk 575–76), selle kohta, et suure võimsusega aktiivsed hüdrolokaatorid võivad olla vaaladele, delfiinidele ja kaladele surmavad?
Missugune on Euroopa Komisjoni vastus 18 Euroopa teadlase kirjutatud artiklile ajakirjas "Nature", kus nood väitsid, et "meie tulemusi tuleb arvestada kahjuliku mõju, mida avaldavad inimtekkelised hüdrolokaatorid vaalalistele, reguleerimist ja piiramist käsitlevatel aruteludel"?
Mida kavatseb Euroopa Komisjon selle kasvava probleemi suhtes ette võtta, et tagada eriti looduslike elupaikade ning loodusliku loomastiku ja taimestiku kaitset käsitleva 21. mai 1992. a nõukogu direktiivi 92/43/EEC kaitsenõuete järgimine?
2.
Kuidas kavatseb Euroopa Komisjon kooskõlas ettevaatusprintsiibiga kindlustada, et sõjatehnika uued arengud ei avalda negatiivset mõju keskkonnale?
EÜT L 206, 22.7.1992, lk 7.
