Juhid ja lugejad – Euroopa Parlamendi blogijad
Informatsioon
2006-04-10 - 08:59
Parlamendi blog
Otsese internetisuhtluse viisina pakuvad blogid autoritele võimalust suhelda laiemalt kui tavapärane meediasuhtlus.
Kommen­taare ja kriitikat saab edastada võrdselt, mis muudab blogid parlamendiliikmetele ideaal­seks.
Mitmed veebi võimalusi kasutavad parlamendisaadikud selgitavad meile, miks.
Internetisuhtluses on parlamendiliikmed Daniel Caspary (Euroopa Rahvapartei, Saksamaa) ja Alain Lipietz (Rohelised / Euroopa Vabaliit, Prantsusmaa) vanad kalad.
Paljuräägitud blog, mis pakub kommenteerimiseks ja arvamuse avalda­mi­seks kõrgtasemelist veebiruumi, on värs­keim virtuaalsuhtluse kehastus.
Alain Lipietzi jaoks, kellel uurimistöö ja parla­mendi tegevustega seoses on mitmeid veebilehti, on blog “ suurepärane võimalus hoida kümnete miljonite inimestega valimis­jaoskonnas laiali paiknevaid valijaid toimu­vaga kursis ”.
Prantsusmaalt pärit parla­mendisaadik ei soovi lihtsalt istuda ja külas­tajaid oodata, vaid ta on avanud arutelu koha ning kasutab automaatset tutvustus­võimalust, saates uudiseid ja vaateid kõigile, kes ennast tema veebilehel registreerivad.
Daniel Caspary on seisukohal, et “ blogid on nagu podcast’id ja pakuvad suurepärast võimalust suhelda laiemalt kui teiste meediasuhtluse vormidega, mis ei taga riigi kodanike piisavat informeeritust Euroopa poliitikast. ”
Kuigi blogid ei ole Slovakkias ja Sloveenias nii levinud, pea­vad kaks nende riikide parlamendisaadikut, Vladimir Maňka (Euroopa Sotsiaaldemokraatide frakt­sioon, Slovakkia) ja Borut Pahor (Euroopa Sotsiaaldemokraatide fraktsioon, Sloveenia) neid “ oluliseks poliitiliseks vahendiks, mille mõju tulevikus ei tohiks alahinnata .”
Lätist pärit parlamendisaadik Georgs Andrejevs (Euroopa Demokraatide ja Liberaalide Liit) ütles, et “ usutavad ja usaldusväärsed” blogid ei ole suhtlemise “mänguasjad”.
“ Blogimine ei peaks olema ühepoolne tegevus ”
Daniel Caspary usub, et parlamendiliikmete blogide lugejad on tehnilisema mõtlemisega kui nende valijad ja tal on kahju, et veebilehel ei ole rohkem asja­kohaseid analüüse ja kriitikat või viljakaid vaadete vahetamisi.
Alain Lipietz kahtlustab siiski, et enamik tema veebifoorumi kriitilistest lugejatest ei ole tema poolt hääletanud inimesed.
“ Enamik inimesi reageerib sellele, mida mul on öelda pigem mu e-posti kui foorumi vahendusel.
Foorumi kasutamine vastuse esitamiseks näitab teatud tüüpi iseloomuga inimest, kes kahtlemata eelistab oma arvamuse välja öelda avalikult .”
Vladimir Maňka on samuti veendunud, et osa tema lugejaid ei kuulu temaga samasse poliitilisse perre, öeldes, et “ nad tulevad, et lugeda, mis ma olen kirjutanud ja vaadata, kuidas ma oma arva­must väljendan .”
Parlamendiliikmetele on eriti meelepärane, kui nende veebilehtedele ilmuvad kommen­taarid, eeldusel, et neid saab modereerida.
Borut Pahor sõnab, et “ kommentaarid pakuvad mõnikord suure­mat huvi kui minu kirjutatu”, kuid “ see on täiesti loomulik .”
Daniel Caspary rõhutab, et “blogimine ei peaks olema ühepoolne tegevus”, ja Alain Lipietz lisab: “ Ma aktsep­teerin kõiki minu pihta suunatud solvanguid, kuid teistele suunatud (rassistlikud või homofoobilised) solvangud kustutatakse .”
Nagu kõikide blogide puhul, võivad kommen­taaridest välja kasvada pika­d arutelud, millest parlamendiliikmed nende õnneks on välja jäetud.
Blogid ja teated on nüüdseks muutunud praktiliselt sõltumatuteks demokraatlikeks foorumiteks!
Härrad Caspary, Lipietz, Ma ňka ja Pahor on tulihingelised blogide kui suhtlus­vahen­dite toetajad, kas siis Euroopa institut­sioonide või parlamendiliikmete jaoks tervi­kuna.
Daniel Casparyl on siiski kolleegide jaoks ka hoiatusi varuks: “ Ellu jäävad vaid labasusi ja žargooni vältivad blogid.
Väga huvitav oleks näha, kas poliitikud suudavad niimoodi suhelda – ja kas neil seda ka teha lubatakse! ”
Georgs Andrejevs lisab: “ silma­paistvaks poliitiliseks vahendiks muudavad blogi kirjutaja kavatsused, muidu on tege­mist lihtsalt tavalise suhtlusvahendiga .”
20060331STO06933 Georgs Andrejevsi profiil Daniel Caspary profiil Alain Lipietzi profiil Vladimir Maňka profiil Borut Pahori profiil Kas minu parlamendiliikmel on blog?
Vaadake nende profiili peale liikudes ise järgi!
ET
1
PHOTO
20060331PHT06902.jpg
ET
2
LINK
/members/expert/alphaOrder/view.do;jsessionid=0BF1DD2543CBD16FC0029E6A5990BDDD.node2?id=28620&language=ET
ET
3
LINK
/members/expert/alphaOrder/view.do;jsessionid=8D0589A4C31D11C60EC740485CB9E97D.node2?id=28219&language=ET
ET
4
LINK
/members/expert/alphaOrder/view.do;jsessionid=2D08C3E6B46C6A761FA839D50471F3F9.node2?id=4384&language=ET
ET
5
LINK
/members/expert/alphaOrder/view.do;jsessionid=7812DD1D99CEC7154E36AD8B683C7989.node2?id=28192&language=ET
ET
6
LINK
/members/expert/alphaOrder/view.do;jsessionid=5F9D25B14D4406B4E3FE1125EFC4A320.node1?id=28312&language=ET
ET
7
LINK
/members/public.do;jsessionid=7E04E4DD55210FA42C977138E60D23D3.node1?language=ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
