P6_TA(2006)0608
Haagi väärtpaberikonventsioon
B6-0632/2006
Euroopa Parlamendi resolutsioon Haagi väärtpaberikonventsiooni allkirjastamise tagajärgede kohta
Euroopa Parlament
, –
võttes arvesse Haagi konventsiooni, mis käsitleb vahendaja käes olevate väärtpaberitega seotud teatavate õiguste suhtes kohaldatavat õigust (edaspidi "Haagi väärtpaberikonventsioon"), ja selle selgitavat aruannet;
–
võttes arvesse ettepanekut võtta vastu nõukogu otsus ( KOM(2003)0783 ) Haagi väärtpaberikonventsiooni allkirjastamise kohta;
–
võttes arvesse komisjoni uuringut Haagi väärtpaberikonventsiooni teatavate õiguslike aspektide kohta;
–
võttes arvesse Euroopa Parlamendi ja nõukogu 6. juuni 2002. aasta direktiivi 2002/47/EÜ finantstagatiskokkulepete kohta EÜT L 168, 27.6.2002, lk 43.
, eriti selle artiklit 9;
–
võttes arvesse Euroopa Parlamendi ja nõukogu 19. mai 1998. aasta direktiivi 98/26/EÜ arvelduse lõplikkuse kohta makse- ja väärtpaberiarveldussüsteemides EÜT L 166, 11.6.1998, lk 45.
, eriti selle artikli 9 lõiget 2;
–
võttes arvesse Euroopa Parlamendi ja nõukogu 4. aprilli 2001. aasta direktiivi 2001/24/EÜ krediidiasutuste saneerimise ja likvideerimise kohta EÜT L 125, 5.5.2001, lk 15.
, eriti selle artikli 24 ja artikli 31 kolmandat taanet;
–
võttes arvesse Euroopa Keskpanga 17. märtsi 2005. aasta arvamust ELT C 81, 2.4.2005, lk 10.
seoses Haagi väärtpaberikonventsiooni allkirjastamisega;
–
võttes arvesse oma 7. septembri 2006. aasta resolutsiooni Euroopa Parlamendi kaasatuse kohta Haagi konverentsi töösse ühenduse liitumise järel Vastuvõetud tekstid, P6_TA(2006)0353 .
;
–
võttes arvesse oma 15. jaanuari 2003. aasta resolutsiooni komisjoni teatise kohta nõukogule ja Euroopa Parlamendile "Arveldused börsitehingutega Euroopa Liidus – Peamised probleemid ja väljakutsed" EÜT C 38 E, 12.2.2004, lk 265.
;
–
võttes arvesse EÜ asutamislepingu artikli 300 lõike 2 esimest lõiku ja lõike 3 teist lõiku;
–
võttes arvesse kodukorra artikli 108 lõiget 5,
A.
arvestades, et Haagi väärtpaberikonventsioon ei ole kooskõlas direktiividega 2002/47/EÜ, 98/26/EÜ ja 2001/24/EÜ;
B.
arvestades, et komisjon kavatseb seetõttu muuta neid kolme direktiivi, mis on Euroopa Parlamendi poolt kaasotsustamismenetluse teel vastu võetud;
C.
arvestades, et nimetatud direktiividega kehtestatakse maksete õiguskindluse tagamiseks ning tõhusa järelevalve teostamiseks finantsvahendajate üle vahendaja asukoha põhimõte (
Place of the Relevant Intermediary Approach, PRIMA
);
D.
arvestades, et omandit puudutav materiaalõigus, hääleõigus, keksdepositooriumite õigused ja kohustused arvete omanike ees ning eelkõige ise-enda ja kliendi nimel hallatavate varade eristamise põhimõtted pole ühtlustatud, mistõttu on vajalik enne vahendaja asukoha põhimõtte hülgamist tõhusalt konsulteerida Euroopa Parlamendiga, kes tugineb kõigi asjaomaste parlamendikomisjonide eelnevale põhjalikule uurimistööle;
E.
arvestades, et Euroopa Parlamendil on Haagi väärtpaberikonventsiooni ratifitseerimise suhtes nõusolekupädevus,
1.
kinnitab vajadust tagada demokraatlik kontroll Haagi rahvusvahelise eraõiguse konverentsi raames peetavate läbirääkimiste üle;
2.
rõhutab vajadust konsulteerida Euroopa Parlamendiga ratifitseerimisprotsessi alguses, eelkõige seoses läbirääkimiste mandaadiprojektiga ning eraldumisklausli rakendamise vajalikkusega;
3.
tuletab meelde Euroopa Parlamendi poolehoidu vahendaja asukoha põhimõttele, börsitehingutega arveldamise ühisraamistiku kindlaksmääramisele, rahapesu vastase võitluse tõhustamisele ning aktsionäride hääletamiskavatsuste austamisele;
4.
on seisukohal, et äärmiselt oluline on tagada eelnev õiguskindlus seoses teatud küsimustes rakendatava õigusega, nagu vahendaja juures hoitaval arvel asuvate väärtpaberite valdamine, täitmisele pööramine ja väärtpaberite ülekandmine ning selliste väärtpaberite puhul rahvusvahelises kontekstis antavad tagatised, ning vältida süsteemiriske, mis võivad tekkida, kui nendes küsimustes ei valitse selgust;
5.
avaldab kõige suuremat kahetsust reservatsioonide üle, mida Euroopa Keskpank on väljendanud süsteemiriskide suhtes ning seoses sellega, et plahvatuslikult on kasvanud selliste tagatise täitmisega seotud tüliküsimuste arv, mille puhul peavad kohtud tagatise liigi kindlaksmääramiseks rakendama võõra riigi õigust;
6.
on seisukohal, et kõigi ühe süsteemi osalejate arvele märgitud väärtpaberite omandiõiguslikke aspekte peab reguleerima üksainus õigussüsteem ning samuti peab üksainus õigussüsteem reguleerima süsteemi ja kõigi selle osalejate vahelisi lepingulisi aspekte, et kaitsta süsteemi operatsioonide lõplikkust ning süsteemi turvalisust ja läbipaistvust;
7.
on seisukohal, et enne Euroopa Liidu ja ülejäänud maailma vaheliste tehingute lihtsustamist tuleb pöörata tähelepanu Euroopa-siseste tehingute turvalisemaks muutmisele;
8.
avaldab kahetsust kohaloleku testi puudulikkuse (Haagi väärtpaberikonventsiooni artikli 4 lõige 1) ning erandite tegemise üle imperatiivsete sätete suhtes (Haagi väärtpaberikonventsiooni artikli 11 lõige 3), mis võib viia vähim rangemate seaduste eelistamise ning moonutuste tekitamiseni finantsteenuste siseturul;
9.
kutsub komisjoni üles esitama ammendavat mõju-uuringut Haagi väärtpaberikonventsiooniga liitumise tagajärgede kohta Euroopa Liidu õigusele ja majandusele; palub, et selles uuringus tuleb eelkõige täpsustada konventsiooniga liitumise tagajärgi maksupoliitikale, tagajärgi, mis on seotud vahendaja asukoha põhimõtte hülgamisest tulenevate riskide ülekandmisega juriidiliste isikute vahel (keskdepositooriumid, pangad, hoiustajad), tagajärgi väärtpaberitega seotud hääleõiguse teostamisele, mõju väärtpaberi viimasele omanikule tasu maksmisele, turu kuritarvitamise vastasele võitlusele, võitlusele rahapesu ja terrorismi rahastamise vastu ning süsteemi "ülekanne makse vastu" tõhususele ning krediidiasutuste maksejõuetuse ohu jälgimisele;
10.
palub volinike kolleegiumil nimetatud mõju-uuringu enne Haagi väärtpaberikonventsioonile ühenduse nimel allkirja andmist kinnitada;
11.
teeb presidendile ülesandeks edastada käesolev resolutsioon nõukogule ja komisjonile.
