Vahemere dieet teeb saledaks ning pikendab eluiga
Rahvatervis
2008-10-30 - 15:05
Kiudaineid sisaldav pasta süstib organismi süsivesikuid ning B-vitamiine Hiljutisel parlamendi põllumajanduskomisjoni seminaril arutasid parlamendiliikmed ja eksperdid Vahemere dieedi head mõju inimeste tervisele.
Puu- ja juurviljadele ning kalale keskenduv toitumismudel vähendab vähiriski ning aitab hoida mõõdukat kehakaalu.
"Uuringud näitavad, et Vahemere dieet vähendab südameveresoonkonna haiguste, Alzheimeri ja vähktõve riski," märkis seminaril Hispaania omavalitsuse La Rioja nõunik Maria Dolores Rubio Lleonart.
Lleonart tõi välja, et vahemere dieet toimib kui elukindlustus, vähendades surmajuhtumeid ja tervishoiukulusid ning lükates edasi vananemist.
Hispaanlased, itaallased ja prantslased, kelle toitumisharjumused on sarnased Vahemere dieedile, elavad kauem.
Mis on Vahemere dieet?
Vahemere dieediks kutsutakse toidusedelit, milles on valdav kala ja mereannid, täisteratooted, pähklid, värske ja kuivatatud puuvili, köögiviljad ja oliiviõli.
Sool asendatakse maitsetaimede ja vürtsidega, liha süüakse mõõdukalt ning eelistatakse kõike kohalikku ning värsket.
Mõõdukas veinitarbimine on samuti osa Vahemere dieedist - naistele soovitatakse klaas veini päevas, meestele kaks.
Vahemere Dieedi Fondi president Lluis Serra Majem märkis seminaril, et Vahemere toitumismudel sisaldab alati kaht käiku - eelrooga ja põhirooga.
Esimeseks on tavaliselt salat, täites kõhtu, olles samas kalorivaene.
Mõeldes tervisele, peavad eurooplased saledamaks muutuma - hetkel on ligi 27% meestest ja 38% naistest Euroopa Liidus on ülekaalulised, lisaks neile veel 22 miljonit ülekaalulist last.
Vahemere dieet osa maailmapärandist?
Mitmed kõnelejad märkisid, et Vahemere dieet ei ole kõigest kvaliteettoidu mudel, vaid osa kultuurist.
Seetõttu on Hispaania, Itaalia, Kreeka ja Maroko on palunud Vahemere dieet lisamist UNESCO maailmapärandi nimekirja.
Euroopa Parlament peaks initsiatiivi resolutsiooniga toetama, arvas Hispaania sotsiaaldemokraat Rosa Miguelez.
Seminaril osalenud briti konservatiivist parlamendiliige Neil Parish märkis, et Põhja-Euroopa peaks sööma rohkem kala ja oliiviõli, Lõuna-Euroopa aga enam liha.
Samas tõi ta välja, et kui terve Euroopa hakkab toituma Vahemere dieedi järgi, ei jaguks kõigile kala.
20081027STO40642 Põllumajanduskomisjon Parlamendiliige Foglietta salenemisretsept
ET
1
PHOTO
20081030PHT41040.jpg
ET
2
LINK
/activities/committees/homeCom.do;jsessionid=015575149B38D9B13697CDF0FFA5B684.node2?body=AGRI&language=ET
-//EP//TEXT IM-PRESS 20080922STO37699 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
