Infotunni küsimus H-0361/2010
nõukogule
2010 september I osaistungjärk
Kodukorra artikkel 116
Silvia-Adriana Ţicău
(S&D) Teema: TEN-T võrgu läbivaatamine
Euroopa Komisjon korraldas 7. ja 8. juunil 2010 Saragossas ministrite konverentsi, mille eesmärgiks oli algatada TEN-T võrgu läbivaatamine.
Läbivaatamine toimub peamiselt käesoleva aasta teisel poolel ja järgmise aasta algul ja selle käigus kehtestatakse meetod, mille abil määrata kindlaks TEN-T põhivõrk ning selle ühendussõlmed ELi naaberriikide transpordi-infrastruktuuriga.
Läbivaatamise lõppedes peaks iga transpordiliik andma suurema panuse üleeuroopalisse transpordivõrku, eri transpordiliikide ühenduvus peaks olema tagatud ning eelkõige peaksid olema paika pandud piisavad rahastamissüsteemid.
Võttes arvesse asjaolu, et kõnealune protsess langeb suuremas osas kokku Euroopa Ülemkogu Belgia eesistumisajaga, kas nõukogu võiks täpsustada, millise ajakava ja missugused meetmed on eesistujariik Belgia TEN-T võrgu läbivaatamiseks ette näinud?
