EP: Lennuettevõtjad peavad ära näitama pileti lõpliku hinna
Transport
2007-07-11 - 14:53
Parlament leiab täna vastu võetud raportis, et avalikkust tuleb lennupiletite hindadest paremini informeerida ning et ükskõik millises vormis, sealhulgas internetis, avalikustatud piletihindade puhul peab olema ära näidatud pileti lõplik hind.
Täiskogul vastu võetud Arūnas DEGUTIS e (ALDE, LT) raport käsitleb Euroopa Komisjoni ettepanekut 1992. aasta lennunduse siseturu kolmanda liberaliseerimispaketi läbivaatamise kohta.
Läbivaatamise eesmärgiks on suurendada turutõhusust, parandada lennuohutust ja tugevdada tarbijakaitset.
Määrus puudutab muuhulgas lennutegevuslubade andmist, lennukite rentimist, lennuliikluse jaotust, avaliku teeninduse kohustust ja hindade läbipaistvust.
Lennupileti lõplik hind tuleb avalikustada
Parlamendiliikmed märgivad, et lennureisijaid tuleb kohelda kui teisi tarbijaid ning neile tuleb anda täielikku teavet pileti lõpliku hinna kohta.
Lennuettevõtjad peavad seetõttu pakkuma avalikkusele põhjalikku teavet oma lennupiletihindade ja lastitariifide kohta.
Ükskõik millises vormis, sealhulgas internetis, avalikustatud piletihinnad, mis on suunatud otseselt või kaudselt reisijatele, peavad sisaldama kõiki kohaldatavaid makse, tasusid, lisamakse ja lõive, mis avaldamise hetkel on teada (sh maksud, mida neile on kehtestanud kolmandad isikud).
Saadikud ütlevad veel, et piletihinnad ei tohi sisaldada kulusid, mida lennuettevõtjad tegelikult ei kanna.
Valikulistest hinnalisadest tuleb reisijat teavitada selgel, läbipaistval ja ühemõttelisel viisil iga broneerimisprotsessi algul ning nende aktsepteerimine reisija poolt peab toimuma vabal valikul.
Vaikimisi nõusolekut selliste hinnalisade aktsepteerimise kohta ei loeta kehtivaks.
Julgestustasud
Raportis tuuakse esile, et julgestustasud on kasvamas ning et tarbijal on õigus teada, kui suured need on ja milleks neid kasutatakse.
Seetõttu soovivad parlamendiliikmed, et kui "lennupileti hind sisaldab lennujaama või parda julgestustasusid, näidatakse need kulud piletil eraldi ära või tehakse reisijale muul moel teatavaks."
Saadikud leiavad ka, et liikmesriikide või lennuettevõtjate kehtestatavad julgestusmaksud ja -tasud peavad olema läbipaistvad ning neid tohib kasutada ainult julgestuskulude katmiseks lennujaamas või lennuki pardal.
Lennutegevusloa andmine
Lennutegevusloa saamiseks peab lennuettevõtja peamine tegevuskoht olema ühenduses ja ta peab osutama suurema osa lennuteenustest ühenduse piires või teenuse lähte- või sihtpunkt peab asuma ühenduses.
Lisaks sellele peab lennuettevõtja netokapital olema vähemalt 100 000 eurot ning ta peab esitama tõendid piisava kindlustuskatte olemasolu kohta, mis võimaldab tal, juhul kui ta maksejõuetuse või lennutegevusloa tühistamise tõttu ei suuda broneeritud lende teostada, tagastada makstud summad ja katta reisijate kodumaale tagasitoimetamise kulud.
Lennutegevusloa saab peatada või kehtetuks tunnistada, kui pädeval asutusel on põhjendatud kahtlus, et ühenduse lennuettevõtja ei suuda täita oma tegelikke ja võimalikke kohustusi 12 kuu jooksul.
Arūnas DEGUTIS (ALDE, LT)
Dokument: A6-0178/2007
Menetlus: Kaasotsustamismenetlus (***I)
Arutelu: 10.07.2007
Hääletus: 11.07.2007
20070706IPR08903 Euroopa Parlamendi resolutsiooni leiate alates 12. juulist siit
ET
1
LINK
/activities/expert/ta.do?language=ET
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
