Kolm eelarvealast küsimust Herbert Böschile
Eelarve
2007-04-25 - 09:40
Eelarvekontrollikomisjoni esimees Herbert Bösch
Liikmesriigid peaksid võtma suurema vastutuse kontrollimaks ELi fondide sihipärast kulutamist, ütles austria sotsiaaldemokraadist parlamendi eelarvekontrollikomisjoni esimees Herbert Bösch.
Intervjuus parlamendi veebikülje toimetusele kaitses Bösch Kontrollikoda hiljutise komisjoni kriitika ees.
Täna hommikul arutas parlamendi täiskogu 2005. aasta ELi eelarve heaks kiitmist.
Teie juhite parlamendi eelarvekontrollikomisjoni, mis tegeleb eelarve täitmise heaks kiitmisega, vabastades selle kaudu komisjoni vastutusest.
Mis olid sel aastal teie töös suurimad küsimused?
Esiteks soovime me, et liikmesriigid vastutaks oma osa eest, mis puudutab ELi fondide haldust ja kulutamist.
80% eelarvest käsutavad liikmesriikide ametid või organid.
Eelarve kontroll toimub hästi ainult siis, kui liikmesriigid võtavad vastutuse.
Mõned riigid teevad seda juba, mõned näitavad vastumeelsust, mistõttu peame hakkama nimesid nimetama ja häbistama.
Me räägime maksumaksjate rahast.
Minu jaoks on raske aru saada, et mõned riigid üritavad vältida vastutust.
Meil on vaja valitsuse avaldust, et raha on kulutatud õigesti.
Komisjon reageeris hiljuti Kontrollikoja aastaaruande kriitikale avaldusega, et "ei nõustu" mõningate koja reaalsust moonutavate meetoditega.
Mis on parlamendi seisukoht selles küsimuses?
Kas te jagate pigem komisjoni või Kontrollikoja seisukohta?
Meie ei ole kohtunikud.
Esiteks ei saa ma aru, miks komisjon sedaviisi haiglaselt käitus...
Ma ei ole kuulnud demokraatlikust riigist, kes kritiseeriks Kontrollikoja raportit.
Koja sõltumatus on püha, eriti "lepingute kaitsjana".
Teiseks annab komisjoni eelarve täitmisele heakskiidu parlament, aluseks Kontrollikoja aastaaruanne.
Viimase sõltumatu aruanne on meie suurimaks infoallikaks.
Kõik soovivad, et raha kulutatakse korrektselt.
Samas tunnistab enamik ELi toetustega töötavaid inimesi, et süsteem on muutumas bürokraatlikumaks.
Kas Kontrollikoja ja parlamendi surve komisjonile raha paremaks kasutamiseks on viinud suurema bürokraatiani?
Euroopa Komisjoni tagasiastumine 1999. aastal viis mõninga ülekuumenemiseni, mistõttu lepingute puhul hakati nõudma rohkem allkirju.
See ei suurenda tingimata avalikku turvalisust.
Küsimus on, kes lõppude lõpuks vastutab.
Parlamendi eelarve kontrolli komisjon ei koosne kannibalidest.
Me soovime, et otsuseid tehakse heale infole toetudes, isegi kui hiljem tuleb välja, et otsus oli vale - hiljem oled alati targem.
Me soovime, et inimesed vastutaksid ja oskaksid oma otsuseid õigustada.
20070420STO05493 EP soovib liikmesriikidele ELi eelarve osas rohkem vastutust 115 miljardit eurot - mida kujutab endast ELi eelarve?
Eelarvekontrollikomisjon Nädala sõna: eelarve täitmise heakskiitmine
ET
1
PHOTO
20070420PHT05655.jpg
ET
4
LINK
/activities/expert/committees/presentation.do;jsessionid=0D3449D146C0378CA5A7C4061B615CE4.node1?committee=2350&rewritten&language=ET
-//EP//TEXT IM-PRESS 20061011STO11555 0 NOT XML V0//ET
-//EP//TEXT IM-PRESS 20061106FCS12347 0 NOT XML V0//ET
-//EP//TEXT IM-PRESS 20060929STO11183 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
