Kolmapäevasel istungil: raskustes autotööstus ja vägivald Kongos
Institutsioonid
2008-11-20 - 14:29
Humanitaarolukord Kongos halveneb pidevalt Esimese teemana käsitleti humanitaarolukorra halvenemist Kongo Demokraatlikus Vabariigis.
Seal aset leidvate jõleduste lõpetamiseks nõudsid saadikud ÜRO rahuvalvejõudude tugevdamist ning üüratute Kongo loodusvarade ebaseadusliku rüüstamise peatamist.
Raskustesse sattunud Euroopa autoturgu käsitlenud mõttevahetus viis arusaamisele, et kriisi pakub võimaluse tõusta maailma liidriks turvaliste ja loodussõbralike autode tootmises.
Olukord Kongo idaosas on tunduvalt halvenenud ning sellest anti parlamendi liikmetele ülevaade.
Prantsusmaa eurominister Jean-Pierre Jouyet tuletas meelde, et olukord Kongos tähendab seksuaalset vägivalda, rüüstamist ja lapssõdurite fenomeni.
ÜRO julgeoleku nõukogu kaalub võimalust suurendada riigis viibivat üksust MONUC ning laiendada nende mandaati, mis lubaks kaitsta tsiviilelanikke.
Kirde-Kongos asuvas Põhja-Kivu provintsis, mis piirneb Rwandaga, valitsevad kaos ja tapatalgud, mille tõttu ulatub põgenikelaine sadade tuhandete inimesteni.
Lääne-Euroopa suurust riiki tabanud kaose põhjused peituvad Rwanda genotsiidis, tutside ja hutude leppimatus vihavaenus.
90ndate algusest saati on Kongoga seotud segadustes oma osa mänginud 11 riiki ning hukkunud on üle viie miljoni inimese.
EL võib piirkonda saata oma väed
ELi välissuhete volinik Benita Ferrero-Waldner rõhutas, et komisjon toetab piirkonda 6,3 ning ühendus ja liikmesriigid annavad veel 43,5 miljonit eurot.
Volinik lisas, et ÜRO üksuste mandaadi laiendamine peab sisaldama loodusvarade rüüstamise piiramist.
Arenguabi jätkamist nõudnud saadikud nimetasid konflikti räpaseks kohalikuks sõjaks.
Peale selle tuleb ÜRO suurimat missiooni veelgi tugevdada ELi üksuste lisamisega.
Hetkel viibib riigis 17 tuhat meest kellest 6000 paiknevad Põhja-Kivus.
Parlamendiliikmed lisasid, et maavarade nagu kuld, teemandid ja koobalt rüüstamise peatamiseks on vajalik rahvusvahelist jälgimist ja karistusi.
Töötu uut autot ei osta
Euroopa Komisjoni ettevõtluse ja tööstuse volinik Günter Verheugeni hinnangul võib uute autode müük langeda ühe miljoni võrra, sest madala sissetulekuga või vallandamise hirmus elavad inimesed ei ole need, kes plaanivad uue auto ostu.
Ülemaailmset autotööstust on tabanud kriis, mille tulemusel tootmine ja müük on languses, näiteks USA tootjad paluvad riigilt abi.
Ees ootavad väikestest müüginumbritest tulenevad tagajärjed, mis tähendab suurtellimuste puudust, raskendatud laenu saamist ja ümberpaigutamist.
Õige aeg teadus- ja arendustöösse investeerimiseks
Euroopa Liidu Nõukogu hinnangul võivad suunatud toetused olla kasulikud, kuid komisjoni eelistab selgeid ja ennustatavaid eeskirju antud olukorras käitumiseks.
Saadikud tuletasid meelde, et seitse protsenti ELi tööjõust on otseselt või kaudselt seotud autotööstusega, mis teeb kokku ligi 15 miljonit inimest.
Peale selle toodab Euroopa ühe kolmandiku maailma autodest.
Euroopa Liidus toodetavad masinad võivad tulevikus olla kõige turvalisemad ja loodussõbralikumad maailmas ning selleks tuleb investeerida teadus- ja arendustöösse.
Pigem tuleb astuda tehnoloogia valdkonnas samm edasi, kui toetada aegunud autode tootmist.
Toetada tuleb ELi sisest nõudlust ning üleilmset vabakaubandust.
Kõige selle juures peavad seatavad eesmärgid olema realistlikud.
Lisaks ülalmainitule kuulusid kolmapäeval teemaderingi sinine kaart, mesilaste päästmine, ühine põllumajanduspoliitika, HIVi ja AIDSi diagnoosimine varajases staadiumis ja kassettlahingumoona keelustamine.
Ühendkuningriigi ülemrabi Sir Jonathan Sacks pidas parlamendi ees kultuuridevahelise dialoogi aasta raames kõne.
20081114STO42074 Parlamendisaadikud vaatlesid Kongo valimiste teist vooru Vägistamised Kongo DVs on rünnakud inimväärikusele Päevakava kolmapäeval Saadikud plaanivad mesilasperede päästeoperatsiooni EL hakkab sinise kaardiga väärt tööjõudu peibutama
ET
1
PHOTO
20081118PHT42351.jpg
-//EP//TEXT IM-PRESS 20061107STO12379 0 NOT XML V0//ET
-//EP//TEXT IM-PRESS 20080331STO25211 0 NOT XML V0//ET
-//EP//TEXT AGENDA 20081119-LASTV 0 NOT XML V0//ET
-//EP//TEXT IM-PRESS 20081114STO42063 0 NOT XML V0//ET
-//EP//TEXT IM-PRESS 20081107FCS41562 0 NOT XML V0//ET
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
