A6-0386/2008
9.10.2008
*
RAPORT
Ettepanek võtta vastu nõukogu määrus Euroopa Ühenduse asutamislepingule lisatud ülemäärase eelarvepuudujäägi menetlust käsitleva protokolli kohaldamise kohta (kodifitseeritud versioon)
(KOM(2008)0073 – C6‑0147/2008 – 2008/0053(CNS))
Õiguskomisjon
Raportöör:
Diana Wallis
(Kodifitseerimine – kodukorra artikkel 80)
PE 414.165v01-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus v.a EÜ asutamislepingu artiklites 105, 107, 161 ja 300 ja ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
SISUKORD
lk
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
LISA: EUROOPA PARLAMENDI, NÕUKOGU JA KOMISJONI ÕIGUSTEENISTUSTE KONSULTATIIVSE TÖÖRÜHMA ARVAMUS 6
MENETLUS................................................................................................................................8
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu nõukogu määrus Euroopa Ühenduse asutamislepingule lisatud ülemäärase eelarvepuudujäägi menetlust käsitleva protokolli kohaldamise kohta (kodifitseeritud versioon)
( KOM(2008)0073 – C6‑0147/2008 – 2008/0053(CNS) )
(Nõuandemenetlus – kodifitseerimine)
Euroopa Parlament ,
– võttes arvesse komisjoni ettepanekut nõukogule ( KOM(2008)0073 );
– võttes arvesse EÜ asutamislepingu artikli 104 lõike 14 kolmandat lõiku, mille alusel nõukogu konsulteeris Euroopa Parlamendiga ( C6-0147/2008 );
– võttes arvesse 20. detsembri 1994. aasta institutsioonidevahelist kokkulepet õigusaktide tekstide ametliku kodifitseerimise kiirendatud töömeetodi kohta
EÜT C 102, 4.4.1996, lk 2. ;
– võttes arvesse kodukorra artikleid 80 ja 51;
– võttes arvesse õiguskomisjoni raportit ( A6‑0386/2008 ),
A. arvestades, et Euroopa Parlamendi, nõukogu ja komisjoni õigusteenistuste konsultatiivse töörühma arvamuse kohaselt on kõnealuse ettepaneku puhul tegemist ainult olemasolevate õigusaktide kodifitseerimisega ilma sisuliste muudatusteta,
1. kiidab heaks komisjoni ettepaneku, mida on kohandatud vastavalt Euroopa Parlamendi, nõukogu ja komisjoni õigusteenistuste konsultatiivse töörühma soovitustele;
2. teeb presidendile ülesandeks edastada Euroopa Parlamendi seisukoht nõukogule ja komisjonile.
LISA: EUROOPA PARLAMENDI, NÕUKOGU JA KOMISJONI ÕIGUSTEENISTUSTE KONSULTATIIVSE TÖÖRÜHMA ARVAMUS
ÕIGUSTEENISTUSTEST KOOSNEV
KONSULTATIIVNE TÖÖRÜHM
Brüssel, 7. aprill 2008
ARVAMUS
EUROOPA PARLAMENDILE
NÕUKOGULE
KOMISJONILE
Ettepanek võtta vastu nõukogu määrus Euroopa Ühenduse asutamislepingule lisatud ülemäärase eelarvepuudujäägi menetlust käsitleva protokolli kohaldamise kohta
KOM(2008)0073 lõplik, 13.2.2008 – 2008/0053(CNS)
Võttes arvesse 20. detsembri 1994. aasta institutsioonidevahelist kokkulepet õigusaktide tekstide ametliku kodifitseerimise kiirendatud töömeetodi kohta ja eriti selle punkti 4, toimus 20. veebruaril 2008. aastal Euroopa Parlamendi, nõukogu ja komisjoni õigusteenistuste konsultatiivse töörühma koosolek, et vaadata muu hulgas läbi komisjoni esitatud eespool nimetatud ettepanek.
Vaadates läbi
Konsultatiivse töörühma käsutuses olid ettepaneku 22 keeleversiooni.
Töörühm töötas ingliskeelse versiooni põhjal, mis oli läbivaadatava teksti originaalkeelne versioon. ettepaneku võtta vastu nõukogu määrus, mille eesmärk on kodifitseerida nõukogu 22. novembri 1993. aasta määrust (EÜ) nr 3605/93 Euroopa Ühenduse asutamislepingule lisatud ülemäärase eelarvepuudujäägi menetlust käsitleva protokolli kohaldamise kohta, märkis konsultatiivne töörühm ühisel kokkuleppel järgmist.
1) Kodifitseerimisettepanekus toodud põhjendus 4 peaks saama uue numbri 3.
2) Kodifitseerimisettepanekus toodud põhjenduse 3 esimene lause peaks saama põhjenduseks 4.
3) Kodifitseerimisettepanekus toodud põhjenduse 3 teine ja kolmas lause peaksid saama põhjenduseks 5.
4) Põhjendused 5–8 peaksid saama uued numbrid 6–9.
5) Lisada tuleks uus põhjendus 10, mille moodustaks nõukogu määruse (EÜ) nr 2103/2005 põhjenduse 10 tekst, mis on järgmine: „Eurostat vastutab komisjoni nimel andmete kvaliteedi hindamise eest ja ülemäärase eelarvepuudujäägi menetluse raames kasutatavate andmete esitamise eest vastavalt komisjoni otsusele 97/281/EÜ”.
6) Lisada tuleks ka uus põhjendus 11, mille moodustaks määruse (EÜ) nr 2103/2005 põhjenduse 11 esimene lause, mis on järgmine: „Komisjoni ning liikmesriikide statistikaasutuste vahel tuleb luua püsiv dialoog, et tagada nii liikmesriikide esitatud tegelike andmete kui ka nende aluseks olevate ESA 95 alusel kogutud valitsemissektori arvepidamise andmete kvaliteet”.
7) Kodifitseerimisettepanekus toodud põhjendus 9 peaks saama põhjenduseks 12.
Ettepaneku läbivaatamine võimaldas konsultatiivsel töörühmal ühisel kokkuleppel järeldada, et ettepanek piirdub üksnes kehtivate tekstide kodifitseerimisega ega hõlma sisulisi muudatusi.
C. PENNERA J.-C. PIRIS C.-F.DURAND
Jurist Jurist peadirektori kohusetäitja
MENETLUS
Pealkiri
EÜ asutamislepingule lisatud ülemäärase eelarvepuudujäägi menetlust käsitleva protokolli kohaldamine (kodifitseeritud versioon)
Viited
KOM(2008)0073 – C6-0147/2008 – 2008/0053(CNS)
EPga konsulteerimise kuupäev
19.3.2008
Vastutav komisjon
istungil teada andmise kuupäev
JURI
10.4.2008
Raportöör(id)
nimetamise kuupäev
Diana Wallis
25.6.2008
Vastuvõtmise kuupäev
7.10.2008
