LÕPLIK
A6-0477/2006
21.12.2006
*
RAPORT
Ettepanek võtta vastu nõukogu määrus, milles käsitletakse partnerluslepingu sõlmimist kalandussektoris Euroopa Ühenduse ja Gaboni Vabariigi vahel
(KOM(2006)0454 – C6‑0303/2006 – 2006/0156(CNS))
Kalanduskomisjon
Raportöör:
Stavros Arnaoutakis
PE 378.552v02-00
Kasutatud tähised
* nõuandemenetlus
antud häälte enamus
**I koostöömenetlus (esimene lugemine)
antud häälte enamus
**II koostöömenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
*** nõusolekumenetlus
parlamendi liikmete häälteenamus, v.a EÜ asutamislepingu artiklites 105, 107, 161 ja 300 ning ELi lepingu artiklis 7 toodud juhtudel
***I kaasotsustamismenetlus (esimene lugemine)
antud häälte enamus
***II kaasotsustamismenetlus (teine lugemine)
antud häälte enamus ühise seisukoha heakskiitmiseks, parlamendi liikmete häälteenamus ühise seisukoha tagasilükkamiseks või muutmiseks
***III kaasotsustamismenetlus (kolmas lugemine)
antud häälte enamus ühise teksti heakskiitmiseks
(Antud menetlus põhineb komisjoni esitatud õiguslikul alusel.)
Õigusloomega seotud tekstide kohta esitatud muudatusettepanekud
Euroopa Parlamendi muudatusettepanekutes tõstetakse muudetud tekst esile paksus kaldkirjas .
Tavalises kaldkirjas märgistus on mõeldud asjaomastele osakondadele abiks lõpliku teksti ettevalmistamisel ja tähistab neid õigusakti osi, mille kohta on tehtud parandusettepanek lõpliku teksti vormistamiseks (nt ilmselged vead või puudused antud tõlkeversioonis).
Selliste parandusettepanekute puhul tuleb saada vastavate osakondade nõusolek.
SISUKORD
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT.....5
SELETUSKIRI............................................................................................................................8
eelarvekomisjoni ARVAMUS.......................................................................................11
arengukomisjoni ARVAMUS........................................................................................15
MENETLUS..............................................................................................................................19
EUROOPA PARLAMENDI ÕIGUSLOOMEGA SEOTUD RESOLUTSIOONI PROJEKT
ettepaneku kohta võtta vastu nõukogu määrus, milles käsitletakse partnerluslepingu sõlmimist kalandussektoris Euroopa Ühenduse ja Gaboni Vabariigi vahel
( KOM(2006)0454 – C6‑0303/2006 – 2006/0156(CNS) )
(Nõuandemenetlus)
Euroopa Parlament ,
– võttes arvesse ettepanekut võtta vastu nõukogu määrus ( KOM(2006)0454 )
ELTs seni avaldamata ;
– võttes arvesse EÜ asutamislepingu artikli 300 lõike 2 esimest lõiku;
– võttes arvesse EÜ asutamislepingu artikli 300 lõike 3 esimest lõiku, mille alusel nõukogu konsulteeris Euroopa Parlamendiga ( C6‑0303/2006 );
– võttes arvesse kodukorra artiklit 51 ja artikli 83 lõiget 7;
– võttes arvesse kalanduskomisjoni raportit ja eelarvekomisjoni ning arengukomisjoni arvamusi( A6‑0477/2006 ),
1. kiidab ettepaneku võtta vastu nõukogu määrus muudetud kujul heaks ja kiidab lepingu sõlmimise heaks;
2. teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide valitsustele ja parlamentidele ning Gaboni Vabariigi valitsusele ja parlamendile.
Komisjoni ettepanek
Euroopa Parlamendi muudatusettepanekud
Muudatusettepanek
1
Põhjendus 2 a (uus)
(2 a) EÜ rahalist toetust kasutatakse kalapüügist sõltuvate rannikualade elanike arengu edendamiseks ning kohalike väikeste kala külmutamis- ja töötlemistööstuste rajamiseks;
Muudatusettepanek
2
Artikkel 3 a (uus)
Artikkel 3 a
Protokolli kehtivusaja viimasel aastal, enne uue lepingu sõlmimist või käesolevale määrusele lisatava lepingu kehtivusaja pikendamist esitab komisjon Euroopa Parlamendile ja nõukogule aruande lepingu kohaldamise kohta ning selle rakendamise olukorra kohta.
Selgitus
Komisjon peaks Euroopa Parlamenti ja nõukogu teavitama üldisest hinnangust kõnealuse lepingu kohta.
Alles pärast seda tuleks astuda samme uue kalanduslepingu üle läbirääkimiste pidamiseks või olemasoleva lepingu pikendamiseks.
Muudatusettepanek
3
Artikkel 3 b (uus)
Artikkel 3 b
Komisjon esitab igal aastal Euroopa Parlamendile ja nõukogule aruande protokolli artiklis 7 kirjeldatud mitmeaastase valdkonnaprogrammi tulemuste kohta.
Selgitus
Komisjon peaks igal aastal parlamendile aru andma, et saaks hinnata, kas ELi makstava hüvituse kohta on nõuetekohaselt aru antud ning kas see tõepoolest edendab Gaboni kalavarude säästvat kasutamist.
Muudatusettepanek
4
Artikkel 3 c (uus)
Artikkel 3 c
Võttes aluseks komisjoni poolt artikli 3 a kohaselt esitatud aruande ning pärast konsulteerimist Euroopa Parlamendiga, annab nõukogu komisjonile vajaduse korral läbirääkimismandaadi uue protokolli vastuvõtmiseks.
Selgitus
Euroopa Parlament ja nõukogu saavad oma vastavaid kohustusi täita üksnes arvestades kalanduslepingu rakendamise suhtes antud hinnangut käsitlevat aruannet.
Muudatusettepanek
5
Artikkel 3 d (uus)
Artikkel 3 d
Komisjon hindab igal aastal, kas liikmesriigid, kelle laevad käesoleva protokolli alusel tegutsevad, on aruandlusnõudeid täitnud.
Selgitus
Laevad, mis ei täida kõige põhilisemat nõuet anda aru oma saagi kohta, ei peaks ELilt rahalist toetust saama.
SELETUSKIRI
sISSEJUHATUS
Käesolev komisjoni ettepanek sõlmida mitmeaastane partnerlusleping, mis hõlmaks suhteid Gaboniga kalandussektoris, rajaneb vastastikuse koostöö põhimõttel ning selle eesmärk on saavutada jätkusuutlik kalapüük suuremas piirkonnas.
See on osa partnerlusele suunatud lähenemisviisist ühise kalanduspoliitika välismõõtme suhtes, mis esitati ühise kalanduspoliitika ülevaatamise raames 2002. aastal ning sätestati komisjoni teatises, mis käsitleb üldraamistikku kalanduskoostöö lepinguteks kolmandate riikidega.
KOM(2002)0637 , C5-0070/2003 .
See lähenemisviis, millega nähakse ette kompleksne partnerlussüsteem, on mõeldud selleks, et tagada nii ELi ookeanilaevastiku huvide kaitse kui ka tingimuste tugevdamine jätkusuutliku kalapüügi saavutamiseks asjaomase partneri vetes.
See kiideti heaks Euroopa Parlamendi 2003. aasta resolutsiooniga ning pärast seda nõukogu järeldustes 2004. aasta juunis.
Sellepärast minnakse uues lepingus kaugemale kitsast kaubandusraamistikust eelmises kahepoolses lepingus, mis käsitles pääsu Gaboni vetesse, ning uus leping avab, nagu ka komisjon ise on märkinud, uue peatüki ELi ja Gaboni vahelises koostöös.
LEPINGU HINDAMINE
Raportöör tervitab kõnealuse piirkonna kalavarude olukorra kohta hiljuti saadud teadusandmetel põhinevat komisjoni otsust vähendada lepinguga ette nähtud kalapüügivõimalusi.
Lisaks tuleks esile tõsta seda, kui oluline on kõnealuses lepingus kalalaevade satelliitseire sisseseadmine, eriti võitluses ebaseadusliku, teatamata jäetud ja reguleerimata kalapüügi vastu.
Sellest hoolimata, arvestades seda, et Euroopa Parlamendile ei antud võimalust vaadelda lepingu ettevalmistamist ega lepinguni viinud läbirääkimisi, tuleks juhtida tähelepanu protokollis sisalduvatele mitmetele lünkadele ja ebamäärasustele, mis ei ole kooskõlas ELi kalanduspoliitikaga.
Seoses protokolliga, millega määratakse kindlaks lepingus sätestatud kalapüügivõimalused ja rahaline toetus:
Konkreetselt viitab artikli 3 „Koostöö vastutustundliku kalapüügi vallas – teaduskohtumine” lõige 4 üksnes üldpõhimõtetele, mille eesmärk on kalavarude säästev majandamine, ning tagajärgedele, mis võivad tuleneda ühenduse laevade tegevusest.
Siiski ei ole viidatud looduskeskkonnale, kus kala püütakse, vee kvaliteedile, tõenäolisele naftatoodetest tingitud saastele, mis on kõnealuses piirkonnas olemas, muudest teguritest tingitud ökosüsteemi häirimisele ning selle kõige tagajärgedele kalasaagi suhtes.
· Seoses artikliga 7 „Vastutustundliku kalapüügi edendamine Gaboni vetes”, täpsemalt selle lõikega 2, mis põhineb lepingu artiklil 9, töötatakse kolm kuud pärast protokolli jõustumist välja mitmeaastane sektorisisene programm, mille kolm peamist eesmärki on järgmised:
1. aastased ja mitmeaastased suunised;
2. eesmärkide saavutamine jätkusuutliku kalapüügi edendamisega;
3. hindamiskriteeriumid.
Kõnealuse artikli üldraamistik ja reguleerimispõhimõtted on küll kindlatel alustel, kuid siiski tuleks tõstatada küsimus, miks ei ole ette nähtud selle teabe edastamist liikmesriikide pädevatele asutustele ja Euroopa Parlamendile, et need, keda kutsutakse lepingut heaks kiitma, saaksid neid hinnata.
· Seoses lepingu seire ja hindamisega viitab finantsselgitus mitmetele ohtudele lepingu rakendamisel, sealhulgas võimalusele, et:
– sektorisisese kalanduspoliitika ja laevaomanike litsentsimaksude finantseerimiseks ette nähtud raha ei pruugita eraldada nii, nagu kokku lepitud (pettus);
– välismaised laevastikud eiravad litsentse ja kontrolli.
Kõnealuses protokollis neid sündmusi ei käsitleta, välja arvatud ebamäärane viide sellele, et ole soovitatav tugevdada merekontrolli meetmeid, toetada laevade seiret satelliitseiresüsteemide abil, rahastada meetmeid, mis toetavad kohalikke kalureid, jne.
Sellepärast on ilmne, et selles ülddokumendis jäävad vastuseta paljud küsimused:
1.
Kas pädevad merendusasutused saavad teostada kontrolli?
Kas neil on olemas asjakohased ja vajalikud vahendid ja infrastruktuur (s.o kiirpaadid, helikopterid jms), personal, väljaõpe ja valmidus?
2.
On teada, et Gaboni õigusaktide paindlikkusest tulenevalt püüavad välismaised – ühendusevälised – laevad, millest paljud sõidavad mugavuslipu all, kala Gaboni majandusvööndis.
Milliseid konkreetseid meetmeid kavatseb komisjon võtta selle olukorra lahendamiseks, kui Euroopa kalurid peavad konkureerima piraatide ja kurjategijatega?
3.
Kas satelliitseire saab anda otseseid tulemusi, mis ei kao ära bürokraatia labürintidesse?
4.
Milliseid riiklikke ja piirkondlikke kriteeriume ja prioriteete kohaldatakse kohalikele kaluritele antava toetuse suhtes?
· Samal ajal kui praeguse protokolliga on ette nähtud põhjalähedase krevetipüügi võimalus, ei ole seda kunagi kasutatud, ehkki Gaboni valitsus andis Euroopa laevadele eralitsentsid nimetatud püügivõimaluse jaoks.
Uue lepinguga need võimalused tühistatakse, kuid seatakse samas sisse ainuõiguslikkuse klausel (artikli 1 lg 3), mis keelab ühenduse lipu all sõitvatel laevadel kalastamise Gaboni majandusvööndis väljaspool lepingu tingimusi.
Kas sellest tuleb järeldada, et eralitsentside alusel krevetti püüdvad laevad on kohustatud peatama oma tegevuse alates uue lepingu jõustumiskuupäevast?
· Kõnealust ainuõiguslikkuse klauslit ei ole lisatud lepingu artiklisse 3, mis viitab lepingu aluspõhimõtetele: viide on olemas ainult protokolli artiklis 1.
Sellepärast muutub selle klausli staatus teisejärguliseks, eriti arvestades seda, et protokolli tingimused kuuluvad ülevaatamisele, samas kui lepingu tingimused jäävad aja jooksul samaks.
Lisaks sellele ei ole ette nähtud mingeid konkreetseid sanktsioone paralleelsete eralitsentside olemasolu korral, ehkki need lepinguga keelatakse.
JÄRELDUS
Hoolimata eespool tõstatatud küsimustest pakub uus leping mitmes olulises aspektis märkimisväärset edasiminekut võrreldes vanaga ning sellepärast tuleks leping heaks kiita.
Raportöör soovib siiski rõhutada, et komisjon oleks võitnud palju sellest, kui Euroopa Parlament oleks olnud täielikult kaasatud esialgsesse ettevalmistusjärku ja läbirääkimistesse kogu nende ulatuses.
Vähemalt oleks võinud Euroopa Parlamendile teatada lepingu parafeerimise aja.
Alates sellest, kui mõlemad pooled lepingu parafeerisid, kulus peaaegu aasta selleni, kui lepingu tekst Euroopa Parlamendile edastati.
· See ei ole vastuvõetav ning tuleb loota, et praeguseks kujunenud uus institutsioonidevaheline mõistmine kolmandate riikidega sõlmitavate kalanduslepingute suhtes hoiab ära selliste olukordade kordumise ning viib tulevikus paranenud töösuhteni.
(CNS)
12.12.2006
eelarvekomisjoni ARVAMUS
kalanduskomisjonile
ettepaneku kohta võtta vastu nõukogu määrus, milles käsitletakse partnerluslepingu sõlmimist kalandussektoris Euroopa Ühenduse ja Gaboni Vabariigi vahel
( KOM(2006)0454 – C6‑0303/2006 – 2006/0156(CNS) )
Arvamuse koostaja:
Helga Trüpel
LÜHISELGITUS
Käesolev komisjoni ettepanek on viimane komisjoni jätkuvatest jõupingutustest praeguste kalanduskokkulepete muutmisel kalandussektori partnerluslepinguteks, kuna nimetatud kokkulepete protokollid aeguvad.
Uue protokolliga võimaldatakse ELi tuunipüügilaevastikule juurdepääs Gaboni vetele kuueks aastaks, alates 3. detsembrist 2005 järgmiselt:
2006–2011
2001–2005
Seinerid
24 (Hispaania, Prantsusmaa)
38 (Hispaania, Prantsusmaa)
Triivõngejadaga kalapüügilaevad
16 (Hispaania, Portugal)
26 (Hispaania, Portugal)
Traalerid (hallid krevetid, peajalgsed)
--
1 200 brutoregistertonni (Hispaania, Kreeka)
See tähendab, et juurdepääsu omavate tuunipüügilaevade arv väheneb umbes 40% võrra.
Samas on tuunikala kogust, mida laevastikud püüda võivad, mõnevõrra suurendatud, 10 500 tonnilt 11 000 tonnile aastas.
Vastutasuks kalapüügiõiguse eest maksab EL Gaboni valitsusele kokku 860 000 eurot aastas, millest 715 000 eurot on hüvitus tuunikala kontrollkoguse eest (11 000 tonni aastas), ning konkreetne summa 145 000 eurot aastas suunatakse Gaboni kalanduspoliitikaga seotud algatuste toetamiseks ja elluviimiseks.
Eelmise protokolliga võrreldes on kogusumma vähenenud (varem 1 262 500 eurot aastas).
Lisaks ELi panusele peavad laevaomanikud maksma litsentsitasusid, mis komisjoni arvestuste kohaselt võib Gabonile anda täiendavalt 142 000 eurot.
Kooskõlas kohustusega suurendada vastava majandusharu osa nimetatud lepingute kuludes on laevaomanike poolt deklareeritud tuunikala tonni kohta makstavat tasu tõstetud eelmise protokolli alusel makstud 25 eurolt 35 eurole.
Uute partnerluslepingute kohaselt peab ühiskomitee koostama kalandussektori mitmeaastase valdkonnaprogrammi, mille põhjal otsustatakse, kuidas kulutada igal aastal 60% koguhüvitusest, mille Gabon on eraldanud vastutustundliku kalapüügi arendamiseks.
Igal aastal saavutatud tulemuste hindamiseks tuleb püstitada eesmärgid ja töötada välja vastavad menetlused.
Kõnealune uus lähenemisviis võib parandada lepingu haldamist ja muuta seda läbipaistvamaks – juhul, kui teave avalikustatakse.
Eelarvekomisjon peaks nõudma, et teda nimetatud hindamistega kursis hoitaks.
Et protokollide osas on siin tegemist uue arenguga, on veel liiga vara öelda, kas see osutub kasulikuks ning muudab Gaboni kalandust säästvamaks ja vastutustundlikumaks, mistõttu tuleb nimetatud arengut tähelepanelikult jälgida.
Mitmete, näiteks Cabo Verde, Elevandiluuranniku, São Tomé ja Príncipega sõlmitud kalanduslepingute tulemuste hindamisel on suureks ja korduvaks probleemiks osutunud püügiandmete nõuetekohane teatamine.
Kui laevad ei täida kalapüügil sellist kõige olulisemat kohustust, on raske mõista, miks nad peaksid jätkuvalt saama märkimisväärset ELi subsiidiumi – kolmandas riigis kalastamiseks makstavat toetust.
Seepärast esitatakse muudatusettepanek, mille kohaselt ei anta edaspidi püügilitsentse laevadele, mis ei teata oma püügiandmeid.
MUUDATUSETTEPANEKUD
Eelarvekomisjon palub vastutaval kalanduskomisjonil lisada oma raportisse järgmised muudatusettepanekud:
Komisjoni ettepanek
ELTs seni avaldamata.
Euroopa Parlamendi muudatusettepanekud
Muudatusettepanek
1
Artikkel 3 a (uus)
Artikkel 3 a
Komisjon esitab igal aastal Euroopa Parlamendile ja nõukogule aruande protokolli artiklis 7 kirjeldatud mitmeaastase valdkonnaprogrammi tulemuste kohta.
Selgitus
Komisjon peaks igal aastal parlamendile aru andma, et saaks hinnata, kas ELi makstava hüvituse kohta on nõuetekohaselt aru antud ning kas see tõepoolest edendab Gaboni kalavarude säästvat kasutamist.
Muudatusettepanek
2
Artikkel 3 b (uus)
Artikkel 3 b
Komisjon hindab igal aastal, kas liikmesriigid, kelle laevad käesoleva protokolli alusel tegutsevad, on aruandlusnõudeid täitnud.
Selgitus
Laevad, mis ei täida kõige põhilisemat nõuet anda aru oma saagi kohta, ei peaks ELilt rahalist toetust saama.
Muudatusettepanek
3
Artikkel 3 c (uus)
Artikkel 3 c
Enne protokolli kehtivusaja lõppu ja uute läbirääkimiste alustamist kehtivusaja võimalikuks pikendamiseks esitab komisjon Euroopa Parlamendile ja nõukogule protokolli järelhindamise tulemused koos kulude-tulude analüüsiga.
Selgitus
Enne uute läbirääkimiste alustamist tuleb hinnata praegu kehtivat protokolli, et määrata kindlaks, kas ja milliseid muudatusi protokolli võimaliku pikendamise korral sinna sisse viia.
MENETLUS
Pealkiri
Ettepanek võtta vastu nõukogu määrus, milles käsitletakse partnerluslepingu sõlmimist kalandussektoris Euroopa Ühenduse ja Gaboni Vabariigi vahel
Viited
KOM(2006)0454 – C6‑0303/2006 – 2006/0156(CNS)
Vastutav komisjon
PECH
Arvamuse esitaja(d) istungil teada andmise kuupäev
BUDG 28.9.2006
Tõhustatud koostöö – istungil teada andmise kuupäev
Arvamuse koostaja: nimetamise kuupäev
Helga Trüpel
4.9.2006
Endine arvamuse koostaja
Arutamine parlamendikomisjonis
11.12.2006
Vastuvõtmise kuupäev
11.12.2006
Lõpphääletuse tulemused
+:
–:
0:
19
Lõpphääletuse ajal kohal olnud liikmed
Reimer Böge, Herbert Bösch, Simon Busuttil, Gérard Deprez, Valdis Dombrovskis, Brigitte Douay, Szabolcs Fazakas, Salvador Garriga Polledo, Nathalie Griesbeck, Catherine Guy-Quint, Anne E. Jensen, Janusz Lewandowski, Vladimír Maňka, Jan Mulder, Esko Seppänen, László Surján, Kyösti Virrankoski
Lõpphääletuse ajal kohal olnud asendusliige/asendusliikmed
Lidia Joanna Geringer de Oedenberg, Peter Šťastný
Lõpphääletuse ajal kohal olnud asendusliige/asendusliikmed (kodukorra art 178 lg 2)
Märkused (andmed on kättesaadavad ainult ühes keeles)
...
(CNS)
5.10.2006
arengukomisjoni ARVAMUS
kalanduskomisjonile
ettepaneku kohta võtta vastu nõukogu määrus, milles käsitletakse partnerluslepingu sõlmimist kalandussektoris Euroopa Ühenduse ja Gaboni Vabariigi vahel
( KOM(2006)0454 – C6‑0303/2006 – 2006/0156(CNS) )
Arvamuse koostaja:
Luisa Morgantini
LÜHISELGITUS
Euroopa Liidu arengukoostöö poliitika ja ühine kalanduspoliitika peavad olema järjepidevad, üksteist täiendavad ja koordineeritud, et nad saaksid kaasa aidata vaesuse vähendamisele asjaomastes riikides ning nende säästvale arengule.
EL on pühendunud eesmärgile tagada kogu maailmas säästev kalandus, nagu sätestati 2002. a.
ÜRO Johannesburgi tippkohtumisel, säilitades või taastades varusid nii, et oleks võimalik tagada maksimaalselt jätkusuutlik kalasaak.
EL on heaks kiitnud ÜRO Toidu-ja Põllumajandusorganisatsiooni "Vastutustundliku kalapüügi juhendi".
ELi kohalolek kaugetes püügipiirkondades on õiguspärane eesmärk, kuid ei tohi unustada, et ELi kalanduse huve peab kaitsma koos nende riikide arenguhuvidega, kellega kalanduslepingud on sõlmitud.
Seetõttu tervitame AKV-ELi ühisassamblee 22. juuni 2006. a. resolutsiooni kalanduse ning selle sotsiaal- ja keskkonnaaspektide kohta arengumaades, eriti kui selles võetakse arvesse, et ELi ja AKV kalandushuvide kaitsmine tuleb kooskõlastada ühelt poolt kalavarude säästva majandamisega majanduslikus, sotsiaalses ja keskkonnakaitse mõttes ning teiselt poolt kalandusest sõltuvate rannikualade elatusvahenditega.
Rõhutame veelgi AKV-ELi kalandussektori partnerluslepingus leiduvat viidet Cotonou lepingus sisalduvatele tähelepanekule.
Nõuame kindlalt, et võetakse täielikult arvesse Cotonou lepingu artiklit 9 inimõiguste, demokraatlike põhimõtete, hea valitsemistava ja õigusriigi kohta ning tervitame Euroopa Komisjoni talituste poolt arengukomisjonile antud tagatisi, et nad võtavad läbirääkimistel arengumaadega, sealhulgas AKVsse mitte kuuluvate arengumaadega arvesse artikli 9 sisu.
Kavandatav leping asendab 3. detsembril 2001. a. jõustunud Euroopa Ühenduse ja Gaboni Vabariigi vahelist lepingut.
Kavandatava lepingu protokoll on koostatud kuueks aastaks alates asjakohaste vastuvõtumenetluste lõpetamise kuupäevast.
Seda võib edaspidi pikendada vaikival kokkuleppel kuue aasta kaupa.
Kavandatava lepingu protokolliga antakse kalapüügivõimalused kahekümne neljale tuunikülmutusseinerile ja kuueteistkümnele triivõngejadaga kalapüügilaevale Hispaaniast, Portugalist ja Prantsusmaalt, kokku antakse välja 40 kalapüügilitsentsi.
Rahalise toetuse üldsummaks määratakse 860 000 eurot aastas.
715 000 eurot sellest summast vastab 11 000 tonni suurusele aastasele püügile.
Lisaks eraldatakse 145 000 eurot aastas eesmärgiga toetada ja rakendada algatusi Gaboni valdkondliku kalanduspoliitika raames.
Kui saagi üldkogus ületab 11 000 tonni aastas, tuleb rahalist toetust suurendada 65 euro võrra iga püütud lisatonni kohta.
Laevaomanike makstavad tasudest võiks Gabon saada igal aastal umbes 142 000 eurot täiendavat tulu.
Me tervitame viidet siseriiklikele algatustele ja loodame, et see hõlmab ka kohalike kala töötlemise ja turustamise infrastruktuuriprojektide finantseerimist, võimaldades kohalikul elanikkonnal jõuda nii kaugemale ainult elatust andvast kalandusest.
Tervitame ka fakti, et kokkulepe tugineb osaliselt kohaliku kalanduse eel- ja järelhindamisele ning edendab teadus- ja tehnikaalast koostööd kohalike asutustega.
Ülalnimetatud AKV-ELi resolutsioonis leitakse, et kalastamise eeltingimus peab olema varude teaduslik hindamine ja edasiste kalapüügilubade saamise tingimus peab olema iga-aastane varude hindamine.
Me kiidame selle heaks ja palume mõlemal poolel seda arvesse võtta.
Me ei kiida heaks nimetatud lepingu osas kinnitatud menetlust, sest parlamendil oleks pidanud olema roll läbirääkimisvolituste jagamises, mille nõukogu komisjonile andis, ja teda oleks pidanud teavitama läbirääkimiste käigust.
Parlamendiga konsulteeriti lepingu ettepaneku suhtes 2006. a. augustis, kümme kuud pärast kokkuleppe algatamist eesmärgiga, et see jõustuks 3. detsembril 2005.
Parlament peaks protestima ja pidama seda vastuvõetamatuks.
Komisjon ja nõukogu peavad jõudma kokkuleppele tingimuste osas, mis annaksid parlamendile tegeliku võimaluse, et temaga konsulteeritakse.
Sellise kokkuleppe puudumisel peaks kalanduskomisjon suunama parlamenti praegusele olukorrale reageerima, sealhulgas kasutades võimalust hääletada praeguse menetluse kohaselt esitatud kalanduskokkulepete vastu.
Seega tervitame arengukomisjoni otsust korraldada 2007. aastal esimese sammuna antud suunas kuulamine, kus käsitletakse partnerluslepinguid kalanduses ja parlamendi rolli menetlustes.
MUUDATUSETTEPANEKUD
Arengukomisjon palub vastutaval kalanduskomisjonil lisada oma raportisse järgmised muudatusettepanekud:
Komisjoni ettepanek
ELTs seni avaldamata.
Euroopa Parlamendi muudatusettepanekud
Muudatusettepanek
1
Põhjendus 2 a (uus)
(2a) EÜ rahalist toetust kasutatakse kalapüügist sõltuvate rannikualade elanike arengu edendamiseks ning kohalike väikeste kala külmutamis- ja töötlemistööstuste rajamiseks;
MENETLUS
Pealkiri
Ettepanek võtta vastu nõukogu määrus, milles käsitletakse partnerluslepingu sõlmimist kalandussektoris Euroopa Ühenduse ja Gaboni Vabariigi vahel
Viited
KOM(2006)0454 – C6‑0303/2006 – 2006/0156(CNS)
Vastutav komisjon
PECH
Arvamuse esitaja(d) istungil teada andmise kuupäev
DEVE 28.9.2006
Tõhustatud koostöö – istungil teada andmise kuupäev
Arvamuse koostaja: nimetamise kuupäev
Luisa Morgantini 4.9.2006
Endine arvamuse koostaja
Arutamine parlamendikomisjonis
3.10.2006
Vastuvõtmise kuupäev
3.10.2006
Lõpphääletuse tulemused
+:
–:
0:
26
Lõpphääletuse ajal kohal olnud liikmed
Margrete Auken, Alessandro Battilocchio, Margrietus van den Berg, Danutė Budreikaitė, Marie-Arlette Carlotti, Thierry Cornillet, Nirj Deva, Alexandra Dobolyi, Michael Gahler, Filip Andrzej Kaczmarek, Glenys Kinnock, Maria Martens, Miguel Angel Martínez Martínez, Gay Mitchell, Luisa Morgantini, José Javier Pomés Ruiz, Horst Posdorf, Frithjof Schmidt, Jürgen Schröder, Anna Záborská, Mauro Zani
Lõpphääletuse ajal kohal olnud asendusliige/asendusliikmed
Milan Gaľa, Manolis Mavrommatis, Anne Van Lancker, Anders Wijkman, Gabriele Zimmer
Lõpphääletuse ajal kohal olnud asendusliige/asendusliikmed (kodukorra art 178 lg 2)
Märkused (andmed on kättesaadavad ainult ühes keeles)
MENETLUS
·
Pealkiri
Ettepanek võtta vastu nõukogu määrus, milles käsitletakse partnerluslepingu sõlmimist kalandussektoris Euroopa Ühenduse ja Gaboni Vabariigi vahel
Viited
KOM(2006)0454 – C6-0303/2006 – 2006/0156(CNS)
EPga konsulteerimise kuupäev
20.9.2006
Vastutav komisjon istungil teada andmise kuupäev
PECH 28.9.2006
Arvamuse esitaja(d) istungil teada andmise kuupäev
BUDG 28.9.2006
DEVE 28.9.2006
Arvamuse esitamisest loobumine otsuse kuupäev
Tõhustatud koostöö istungil teada andmise kuupäev
Raportöör(id) nimetamise kuupäev
Stavros Arnaoutakis 24.11.2005
Endine raportöör / Endised raportöörid
Lihtsustatud menetlus – otsuse kuupäev otsuse kuupäev
Õigusliku aluse vaidlustamine JURI arvamuse kuupäev
Rahaeraldise määra muutmine BUDG arvamuse kuupäev
Konsulteerimine Euroopa Majandus- ja Sotsiaalkomiteega – istungil otsuse tegemise kuupäev
Konsulteerimine Regioonide Komiteega – istungil otsuse tegemise kuupäev
Arutamine parlamendikomisjonis
13.9.2006
3.10.2006
20.11.2006
21.12.2006
Vastuvõtmise kuupäev
21.12.2006
Lõpphääletuse tulemused
+:
–:
0:
16
2
Lõpphääletuse ajal kohal olnud liikmed
James Hugh Allister, Stavros Arnaoutakis, Elspeth Attwooll, Iles Braghetto, Niels Busk, Luis Manuel Capoulas Santos, Paulo Casaca, Zdzisław Kazimierz Chmielewski, Ioannis Gklavakis, Alfred Gomolka, Ian Hudghton, Heinz Kindermann, Rosa Miguélez Ramos, Philippe Morillon, Dirk Sterckx, Struan Stevenson, Daniel Varela Suanzes-Carpegna
Lõpphääletuse ajal kohal olnud asendusliige/asendusliikmed
James Nicholson, Carl Schlyter
Lõpphääletuse ajal kohal olnud asendusliige/asendusliikmed (kodukorra art 178 lg 2)
Esitamise kuupäev
21.12.2006
Märkused (andmed on kättesaadavad ainult ühes keeles)
...
